﻿Ministerul Educaţiei şi Cercetării Proiectul pentru Învăţământul Rural Teoria şi metodologia curriculumului Dan POTOLEA Marin MANOLESCU 2006 © 2006 Ministerul Educaţiei şi Cercetării Proiectul pentru Învăţământul Rural Nici o parte a acestei lucrări nu poate fi reprodusă fără acordul scris al Ministerului Educaţiei şi Cercetării ISBN 10 973-04602-6; ISBN 13 978-973-0-04602-1. Introducere CUPRINS NOTA DE PREZENTARE . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 3 COMPETENŢE PROFESIONALE . . . . . . . . . . . . . . . . . . . . . . . . . . . . . . . . . . . . . . . . . . . .4 STRUCTURA CURSULUI . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 4 ABORDAREA MODULULUI DE CĂTRE CURSANŢI/ STUDENŢI . . . . . . . . . . . . . . . . . . . 5 Unitatea de învăţare nr. 1 CURRICULUM: CONCEPT, EVOLUŢIE SEMANTICĂ, SEMNIFICAŢII 1.Obiectivele unităţii de învăţare nr. 1 . . . . . . . . . . . . . . . . . . . . . . . . . . . . . 6 2. Evoluţia semantică a conceptului de Curriculum . . . . . . . . . . . . . . . . . . . 7 3. Repere evolutive majore . . . . . . . . . . . . . . . . . . . . . . . . . . . . . . . . . . . . . 9 4. Curriculum: repere conceptuale . . . . . . . . . . . . . . . . . . . . . . . . . . . . . . . .10 5. Învăţământul centrat pe elev versus învăţământul centrat pe „materie” . . . . . . . . . . . . . . . . . . . . . . . . . . . . . . .13 6. Tipuri sau forme de curriculum . . . . . . . . . . . . . . . . . . . . . . . . . . . . . . . . .15 7. Perspective de analiză a Curriculum-ului şcolar . . . . . . . . . . . . . . . . . . . 17 8. Repere pentru elaborarea răspunsului la „Proba de autoevaluare nr. 1” . . . . . . . . . . . . . . . . . . . . . . . . . . . . . . . .18 9. Lucrarea de verificare nr. 1 . . . . . . . . . . . . . . . . . . . . . . . . . . . . . . . . . . . 19 10. Bibliografie . . . . . . . . . . . . . . . . . . . . . . . . . . . . . . . . . . . . . . . . . . . . . . . 21 Unitatea de învăţare nr. 2 PERSPECTIVA PROCESUALĂ DE ANALIZĂ A CURRICULUM-ULUI 1. Obiectivele unităţii de învăţare nr. 2 . . . . . . . . . . . . . . . . . . . . . . . . . . . . .22 2. Perspectiva procesuală de analiză a curriculum-ului şcolar . . . . . . . . . . .23 3. Proiectarea curriculum-ului şcolar . . . . . . . . . . . . . . . . . . . . . . . . . . . . . . 23 4. Implementarea curriculum-ului . . . . . . . . . . . . . . . . . . . . . . . . . . . . . . . . .31 5. Evaluarea curriculum-ului . . . . . . . . . . . . . . . . . . . . . . . . . . . . . . . . . . . . .33 6. Repere pentru elaborarea răspunsului la „Proba de autoevaluare nr. 1” . . . . . . . . . . . . . . . . . . . . . . . . . . . . . . . .35 7. Bibliografie . . . . . . . . . . . . . . . . . . . . . . . . . . . . . . . . . . . . . . . . . . . . . . . . 37 Unitatea de învăţare nr. 3 PERSPECTIVA STRUCTURALĂ DE ANALIZĂ A CURRICULUM-ULUI 1. Obiectivele unităţii de învăţare nr. 3 . . . . . . . . . . . . . . . . . . . . . . . . . . . . .39 2. Perspectiva structurală de analiză a curriculum-ului şcolar . . . . . . . . . . .40 3. Finalităţile procesului de învăţământ . . . . . . . . . . . . . . . . . . . . . . . . . . . . 40 4. Conţinutul/ conţinuturile învăţământului . . . . . . . . . . . . . . . . . . . . . . . . . .59 5.Timpul de instruire/ timpul şcolar . . . . . . . . . . . . . . . . . . . . . . . . . . . . . . . 76 6. Strategii de instruire . . . . . . . . . . . . . . . . . . . . . . . . . . . . . . . . . . . . . . . . .78 7. Strategii de evaluare . . . . . . . . . . . . . . . . . . . . . . . . . . . . . . . . . . . . . . . . 83 8. Repere pentru elaborarea răspunsurilor la „Proba de autoevaluare nr.1” . . . . . . . . . . . . . . . . . . . . . . . . . . . . . . . . .102 Proiectul pentru Învăţământul Rural 1 Introducere 9. Repere pentru elaborarea răspunsului la „Proba de autoevaluare nr.2” . . . . . . . . . . . . . . . . . . . . . . . . . . . . . . . . . . 103 10. Lucrarea de verificare nr. 1 . . . . . . . . . . . . . . . . . . . . . . . . . . . . . . . . . 105 11. Bibliografie . . . . . . . . . . . . . . . . . . . . . . . . . . . . . . . . . . . . . . . . . . . . . .107 Unitatea de învăţare nr. 4 PERSPECTIVA PRODUSELOR SAU DOCUMENTELOR CURRICULARE 1. Obiectivele unităţii de învăţare nr. 4 . . . . . . . . . . . . . . . . . . . . . . . . . . . .109 2. Clasificarea produselor/ documentelor curriculare. . . . . . . . . . . . . . . . . 110 3. Documentele curriculare principale. . . . . . . . . . . . . . . . . . . . . . . . . . . . .111 4. Produsele sau documentele curriculare auxiliare. . . . . . . . . . . . . . . . . .123 5. Documente curriculare specifice cadrului didactic rezultate din proiectarea pedagogică. . . . . . . . . . . . . . . .127 6. Repere pentru elaborarea răspunsului la „Proba de autoevaluare nr.1” . . . . . . . . . . . . . . . . . . . . . . . . . . . . . . . . . 134 7. Lucrarea de verificare nr. 1. . . . . . . . . . . . . . . . . . . . . . . . . . . . . . . . . . .135 8. Bibliografie. . . . . . . . . . . . . . . . . . . . . . . . . . . . . . . . . . . . . . . . . . . . . . . .137 Unitatea de învăţare nr. 5 CURRICULUM NAŢIONAL; ABORDARE GENERALĂ ŞI IMPLICAŢII ÎN PRACTICA EDUCAŢIONALĂ 1. Obiectivele unităţii de învăţare nr. 5 . . . . . . . . . . . . . . . . . . . . . . . . . . . .138 2. Curriculum Naţional . . . . . . . . . . . . . . . . . . . . . . . . . . . . . . . . . . . . . . . . 139 3. Lucrarea de verificare nr. 1 . . . . . . . . . . . . . . . . . . . . . . . . . . . . . . . . . . 152 4. Bibliografie . . . . . . . . . . . . . . . . . . . . . . . . . . . . . . . . . . . . . . . . . . . . . . . 154 BIBLIOGRAFIE GENERALĂ . . . . . . . . . . . . . . . . . . . . . . . . . . . . . . . . . . . . . . . . . . . . . . 155 2 Proiectul pentru Învăţământul Rural Introducere NOTA DE PREZENTARE Cursul de Teoria curriculum-ului face parte din pachetul disciplinelor psihopedagogice. Este structurat pe două dimensiuni: · O dimensiune teoretică, ce vizează în principal familiarizarea studenţilor cu principalele concepte, teorii şi modele de interpretare modernă a curriculum-ului şcolar, înţelegerea de către aceştia a principalelor direcţii de evoluţie în domeniu, interpretarea dintr-o perspectivă teoretică a deciziilor, schimbărilor şi transformărilor promovate în învăţământul românesc în ultimul deceniu şi jumătate; · O dimensiune practică, ce vizează pe de o parte dobândirea de către studenţi a unor abilităţi specifice de integrare şi utilizare în practica şcolară a unor demersuri de proiectare, realizare şi evaluare a curriculum-ului şcolar modern, capabil să asigure optimizarea şi personalizarea procesului de instruire, tratarea diferenţiată a elevilor, iar pe de altă parte integrarea în propriul sistem al valorilor profesionale a unor atitudini de receptivitate şi valorizare faţă de schimbare. COMPETENŢE PROFESIONALE Pe parcursul şi la sfârşitul cursului, studenţii vor dobândi următoarele competenţe: Competenţe de cunoaştere şi înţelegere · caracterizarea statutului epistemologic al Teoriei curriculum-ului (TC); determinarea poziţiei TC în sistemul ştiinţelor educaţiei; · definirea şi caracterizarea principalelor categorii de concepte teoretice şi metodologice specifice domeniului: curriculum, învăţământ centrat pe elev, competenţe, performanţe, relaţii între acestea, arii curriculare, curriculum la decizia şcolii, discipline opţionale, curriculum formal, curriculum comun etc.; · asamblarea conceptelor într-un limbaj ştiinţific şi coerent şi utilizarea lui în activitatea profesională. Competenţe de explicare şi interpretare · descrierea, interpretarea şi evaluarea principalelor evoluţii, orientări, perspective de analiză a curriculum-ului şcolar: o elementele structurale ale curriculum-ului şcolar; o elementele funcţionale; o produsele sau documentele curriculare; o tipurile sau formele de manifestare a curriculum-ului şcolar etc.; · analiza reflectiv-critică şi formularea judecăţilor de valoare proprii privind abordarea domeniului în literatura de specialitate, procesul de implementare a Curriculum-ului Naţional în învăţământul preuniversitar; · identificarea şi evaluarea direcţiilor şi tendinţelor reprezentative de evoluţie din domeniul politicilor, teoriei şi practicii curriculare în învăţământul preuniversitar: reforme, paradigme, probleme critice, perspective. Proiectul pentru Învăţământul Rural 3 Introducere COMPETENŢE PROFESIONALE (continuare) Competenţe aplicative · dobândirea unui set de abilităţi practice specifice; · integrarea şi utilizarea efectivă în practica şcolară a demersurilor moderne de proiectare, implementare, evaluare a curriculum-ului şcolar, în concordanţă cu cerinţele formării profilului de competenţă pe diverse cicluri de şcolarizare; · stabilirea cu rigoare şi profesionalism, în cadrul fiecărui program de instruire, a elementelor structurale ce definesc un curriculum şcolar modern şi a relaţiilor dintre acestea; · interpretarea rezultatelor evaluării unui curriculum şcolar şi valorificarea lor în vederea centrării procesului de predare/ învăţare/ evaluare pe elev, tratării diferenţiate a elevilor; · dezvoltarea abilităţii de a analiza critic documentele curriculare principale şi auxiliare în baza cărora se desfăşoară procesul instructiv-educativ: planul de învăţământ, programele şcolare, manualele, ghidurile metodice etc.; · dezvoltarea abilităţii de a construi documente curriculare proprii (programe pentru disciplinele opţionale, proiecte pentru unităţile de învăţare, pentru lecţii sau activităţi etc.), care să satisfacă la un nivel acceptabil condiţiile învăţământului modern, centrat pe nevoile, aspiraţiile, posibilităţile şi limitele elevului. Atitudini · integrarea conceptelor, principiilor şi instrumentelor proprii TEORIEI CURRICULUM-ului în sistemul valorilor profesionale ale cursantului; · receptivitate la inovaţiile din sfera teoriei şi practicii în domeniul curricular; · asimilarea şi practicarea consecventă a principiilor deontologice în construcţia şi aplicarea curriculum-ului şcolar, în toate ipostazele sale: structurală, procesuală sau a elaborării unor documente în concordanţă cu cerinţele unui învăţământ centrat pe competenţe şi performanţe şcolare; · conştientizarea impactului realizării unui curriculum individualizat şi personalizat în planul dezvoltării personale a elevilor, orientării profesionale şi promovării sociale. STRUCTURA CURSULUI Cursul „Teoria curriculum-ului ” este structurat pe 5 (cinci ) unităţi de învăţare care acoperă în general problematica domeniului, atât din perspectiva teoretică dar mai ales practică. Cele cinci unităţi de învăţare dezvoltate în curs au fost abordate în general în aceeaşi manieră, oferind studenţilor posibilitatea de a accede la delimitările conceptuale fundamentale ale fiecărui capitol, de a înţelege caracteristicile specifice ale temei sau domeniului, dar, cu prioritate, au fost vizate stimularea autoreflecţiei, a spiritului de observaţie în raport cu problematica prezentată/ discutată, dezvoltarea unor competenţe aplicative, de integrare, utilizare, interpretare şi construcţie a demersurilor instructiv-educative din perspectiva optimizării, ameliorării, reglării procesului de învăţământ. 4 Proiectul pentru Învăţământul Rural Introducere Problematica unităţilor de învăţare s-a orientat spre înţelegerea dinamicii conceptului de „curriculum”, dar mai ales a semnificaţiei sale actuale, centrată pe structurarea şi formularea obiectivelor educaţionale în termeni de competenţe, în concordanţă cu evoluţiile din planul psihologiei cognitive, integrarea, din perspectiva obiectivelor formulate, a tuturor influenţelor educaţionale exercitate asupra elevului (formale, nonformale şi informale), acordarea priorităţii, în procesul didactic, realizării obiectivelor educaţionale, conceperea curriculum-ului într-o manieră personalizată şi individualizată etc. În cadrul fiecărei unităţi de învăţare, pe lângă elementele de natură teoretică, am integrat diverse teme de lucru, teme de reflecţie, aplicaţii, cu funcţie de autoevaluare, precum şi o lucrare de verificare. Lucrările de verificare au fost concepute dintr-o dublă perspectivă: · aceea a evaluării studentului la finalul fiecărei unităţi de învăţare; · aceea a oferirii unor exemple/ modele de instrumente/ dispozitive de evaluare în concordanţă cu problematica cursului şi cu tendinţele de modernizare receptate în teoria şi practica pedagogică actuală. Literatura de specialitate consultată şi care este menţionată atât la „Bibliografia generală” cât şi la „Bibliografia” fiecărei unităţi de învăţare a fost selectată pe criterii de reprezentativitate explicativă, de interpretare şi de aplicare în practica educaţională. De asemenea, am avut în vedere şi alte considerente, cum ar fi o distribuţie echilibrată între literatura de specialitate în limba română şi în limbile de circulaţie internaţională, accesul cursanţilor/ studenţilor la aceste lucrări (marea majoritate a lor fiind publicate în edituri de prestigiu, cu acoperire în toată ţara) etc. ABORDAREA MODULULUI DE CĂTRE CURSANŢI/ STUDENŢI Modulul perspective: „Teoria curriculum-ului” va fi abordat de fiecare student din trei Örelaţia student-tutore Örelaţia student-mentor Östudiu individual şi activitate independentă. Primele două categorii de relaţii vor necesita o abordare interactivă, bazată pe o permanentă stimulare, motivare, dinamizare. Studiul individual şi activitatea independentă vor ocupa un loc important în parcurgerea modulului. Fiecare unitate de învăţare cuprinde/ include teme de autoreflecţie, aplicaţii, teme de autoevaluare precum şi o lucrare de verificare. Sarcinile de lucru de tipul aplicaţiilor, temelor de autoevaluare, de autoreflecţie, studiilor de caz etc. sunt prevăzute cu spaţii rezervate special pentru redactarea/ elaborarea răspunsului. De asemenea, pentru diverse discuţii şi comentarii cu tutorele sau cu mentorul, însemnări/ adnotări etc. pot fi folosite manşetele/ spaţiile albe special lăsate la marginea foii. Acestea pot reprezenta un exerciţiu şi un prilej important pentru pregătirea lucrărilor de verificare. La finalul fiecărei unităţi de învăţare veţi găsi, de asemenea, „Răspunsuri şi comentarii la probele de autoevaluare”, care vor reprezenta repere în autocorectare, autoverificare. Lucrările de verificare sunt plasate la finalul fiecărei unităţi de învăţare. Este recomandabil să citiţi cu atenţie cerinţele precum şi instrucţiunile privind conţinutul, redactarea, extensia etc. De asemenea, se impune să ţineţi seama de criteriile integrate în baremele/ grilele de corectare şi apreciere a răspunsurilor dumneavoastră. Lucrările vor fi transmise tutorelui la care aţi fost repartizat, la termenele stabilite. Modalitatea prin care veţi intra în posesia comentariilor şi notelor acordate vor fi stabilite de Universitate. SUCCES! Proiectul pentru Învăţământul Rural 5 Curriculum: concept, evoluţie semantică, semnificaţii Unitatea de învăţare nr. 1 CURRICULUM: CONCEPT, EVOLUŢIE SEMANTICĂ, SEMNIFICAŢII Cuprins 1.Obiectivele unităţii de învăţare nr. 1..................................................................................6 2. Evoluţia semantică a conceptului de Curriculum..............................................................7 3. Repere evolutive majore..................................................................................................9 4. Curriculum: repere conceptuale.....................................................................................10 5. Învăţământul centrat pe elev versus învăţământul centrat pe „materie”.........................13 5.1. Caracteristicile învăţământului centratpe cadrul didactic şi pe „materia” de învăţat......................................................................................................13 5.2. Calităţile învăţământului centrat pe elev...........................................................14 6. Tipuri sau forme de curriculum.......................................................................................15 7. Perspective de analiză a Curriculum-ului şcolar ............................................................17 7.1. Perspectiva procesuală....................................................................................17 7.2. Perspectiva structurală.....................................................................................17 7.3. Perspectiva produselor sau documentelor curriculare......................................18 8. Repere pentru elaborarea răspunsului la „Proba de autoevaluare nr. 1”.......................18 9. Lucrarea de verificare nr. 1............................................................................................19 10. Bibliografie...................................................................................................................21 1. Obiectivele unităţii de învăţare nr. 1 Pe parcursul şi la sfârşitul acestei unităţi de învăţare, cursanţii/ studenţii vor fi capabili: · Să definească principalele concepte teoretice specifice acestei unităţi de învăţare; · Să utilizeze/ opereze cu aceste concepte în diverse contexte de instruire, metodice etc. · Să argumenteze evoluţia conceptului de curriculum de la sensul său iniţial la sensul actual; · Să analizeze, evolutiv, caracteristicile noţiunii de curriculum; · Să comenteze/ argumenteze semnificaţiile majore ale adoptării conceptului de curriculum; · Să formuleze judecăţi de valoare privind receptivitatea sistemului de învăţământ din România, a teoriei şi practicii educaţionale, faţă de evoluţiile recente din domeniu pe plan internaţional. 6 Proiectul pentru Învăţământul Rural Curriculum: concept, evoluţie semantică, semnificaţii 2. Evoluţia semantică a conceptului de Curriculum ETIMOLOGIE Curriculum provine din limba latină (singular: curriculum, plural: curricula). Desemna: În sens propriu: teren, câmp de curse sau cursa propriu-zisă (Vivienne de Landsheere, Pedagogie, PUF, Paris, 1992, pag. 89); alergare, cursă (Cassell, Latin-Enghlish Dictionary); În sens figurat: · Curriculum solis= curs al Soarelui · Curriculum lunae= curs al Lunii · Curriculum vitae= curs al vieţii. Rezultă că: În domeniul educaţional termenul a pătruns în sensul său figurat. Termenul „Curriculum” desemnează un traseu de învăţare bine definit, „inspirat din „curriculum vitae”, care desemnează un traseu al vieţii unei persoane, marcat de circumstanţe speciale” (D. Potolea, Conceptualizarea curriculum-ului. O abordare multidimensională în Pedagogie, Editura Polirom, Iaşi, 2002, coord. Dan Potolea şi Emil Păun, pag. 72). Termenul de Curriculum a apărut în vocabularul cu privire la educaţie la sfârşitul secolul al XVI-lea şi începutul secolului al XVII-lea (Vivienne de Landsheere, Pedagogie, PUF, Paris, pag. 80). Cu referire la contextul educaţional, a apărut, mai întâi, în documentele unor universităţi medievale (Leiden, Olanda, 1582; Glasgow, Scoţia, 1633). Una dintre primele lucrări lexicografice care îl menţionează este „The Oxford English Dictionary”. Înţelesul oferit era de „curs obligatoriu de studiu sau de instruire, dintr-o şcoală sau universitate”. Până la mijlocul secolului al XIX-lea, în întreaga lume, termenul de CURRICULUM a fost folosit, în general, cu înţelesul restrâns la conţinuturile instructiv-educative şi, în special, la componenta lor preponderent informativă, respectiv la cunoştinţe şcolare. Până la jumătatea secolului XX, Curriculum-ul desemna: · la anglo-saxoni, program de studii al unui sistem de educaţie sau al unei instituţii, cu precizarea obiectivelor, conţinuturilor, a ansamblului materialelor didactice; · în lumea francofonă era folosită expresia „program de studii” pentru a desemna aceeaşi realitate. Din anii ¢60, semnificaţia conceptului de curriculum s-a lărgit foarte mult. Astăzi conceptul este unul dintre cele mai frecvent folosite în teoria şi practica educaţională, mai ales în literatura de limbă engleză. În literatura francofonă, termenul de curriculum ocupă un loc marginal, deşi abordările, atât în teoria pedagogică cât şi în practica şcolară, sunt de tip curricular. Lumea francofonă preferă, în continuare, termenul de „program de studii”. În prezent s-a constituit o ştiinţă care se ocupă de construcţia curriculum-ului şi anume Teoria curriculum-ului. Originea ei se află în publicarea, în 1918, a operei lui Bobbit numită “Curriculum”. Se consideră, însă, că prima formulare a Teoriei Curriculum-ului se găseşte în lucrarea lui Tyler (1950), ”Basic Principles of Curriculum and Instruction”. Proiectul pentru Învăţământul Rural 7 Curriculum: concept, evoluţie semantică, semnificaţii Conceptul a pătruns mai întâi şi mai frecvent în literatura engleză de specialitate, comparativ cu literaturile franceză şi germană. Literatura americană din secolul al XX-lea a adus importante contribuţii la dezvoltarea teoriei şi practicii curriculare. Dezbateri contradictorii Ulterior, termenul CURRICULUM a început să devină un subiect al dezbaterilor contradictorii în comunitatea pedagogică şi un izvor de confuzii şi neînţelegeri, datorate extinderii ariei sale semantice şi vehiculării lui cu mai multe sensuri, în acelaşi timp. Şi anume: · Pe de o parte, conservatorii, fideli semnificaţiei originare, înţelegeau prin CURRICULUM conţinuturi instrucţional- educaţionale (planuri de învăţământ, programe, manuale; subiecte, teme, arii de studiu); · Pe de altă parte, reformiştii, reclamând îngustimea sensului tradiţional al termenului, propuneau extensiunea sa asupra întregii didactici şi, in extremis, asupra întregii experienţe de învăţare de care beneficiază un individ, în contexte educaţionale şcolare, extraşcolare şi chiar informale (în familie şi în comunitate). Obiectivele şi metodologiile de predare- evaluare, precum şi organizarea/ structurarea situaţiilor de învăţare în afara şcolii sunt considerate de aceştia din urmă inseparabile de conţinuturi. Unitatea lor sistemică este desemnată prin conceptul de CURRICULUM. Caseta cursantului (însemnări, reflecţii, comentarii) 8 Proiectul pentru Învăţământul Rural Curriculum: concept, evoluţie semantică, semnificaţii 3. Repere evolutive majore Un moment semnificativ privind deplasarea accentului de la conţinutul învăţării, de la materie, de la disciplina de studiu spre cel care se află în câmpul influenţelor educative l-a reprezentat publicarea, în 1900, a lucrării „Secolul copilului”, a suedezei Hellene Kay. Procesul de extindere a ariei semantice a termenului a fost jalonat în prima jumătate a secolului al XX-lea de câteva apariţii publicistice semnificative în evoluţia teoriei curriculum-ului: · Dewey, J., 1902, ”The Child and Curriculum” – atrage atenţia asupra pericolului de a interpreta, ca fiind două realităţi independente, autonome, disciplinele studiate în şcoală (ce se învaţă) şi, respectiv, experienţa de învăţare a copilului, organizată în şcoală (cum se învaţă). Dewey sugerează includerea în sfera conceptului de CURRICULUM, alături de informaţie, şi a demersului didactic de administrare a informaţiei, în vederea formării de cunoştinţe, capacităţi şi sisteme de raportare la realităţile externe şi interne ale copilului. · Bobbit, F., 1918, ”The Curriculum” – critică explicit înţelesul tradiţional al termenului, ca fiind restrictiv. Bobbit extinde aria semantică a conceptului de CURRICULUM la întreaga experienţă de învăţare a copilului, dobândită atât în şcoală, în contextele formale, cât şi în afara şcolii, prin activităţi de tip nonformal sau extraşcolar, planificate şi aplicate de şcoală. · Tyler, R.W., 1950, ”Basic Principles of Curriculum and Instruction” – sistematizează componentele curriculum-ului: obiectivele educaţionale, experienţele de învăţare sau conţinuturile învăţăturii, metodologia organizării acestor experienţe de către şcoală, evaluarea rezultatelor învăţării. Contribuţia acestor autori clasici ai teoriei curriculare a fost continuată de alţi cercetători, în special din Europa şi SUA, impunându-se astăzi întregii comunităţi ştiinţifice ca o concepţie modernă şi inovatoare asupra conceptului de CURRICULUM, cu implicaţii importante în proiectarea procesului de învăţământ în ansamblul său. Astăzi Aria semantică a conceptului de CURRICULUM înregistrează tendinţa de lărgire maximă: este vorba despre tendinţa de încorporare a experienţelor de învăţare dobândite de elev în contexte informale. Conştientizarea importanţei parteneriatului educaţional al şcolii cu diferitele instituţii comunitare se reflectă în literatura pedagogică prin vehicularea conceptului de curriculum informal, care vizează ocaziile de învăţare oferite de mass-media, teatru, muzee, Biserică etc. Literatura pedagogică română a preluat conceptul La noi, acesta s-a impus în accepţiunea sa lărgită, modernă în special în anii ¢90, fiind asociat cu reforma învăţământului şi a educaţiei. Deşi sunt multe voci care consideră termenul de curriculum prea pretenţios, forţat, redundant sau inutil în vocabularul pedagogic românesc, este recomandabilă preluarea acestuia, atât din considerente epistemologice, legate de evoluţia pedagogiei Proiectul pentru Învăţământul Rural 9 Curriculum: concept, evoluţie semantică, semnificaţii contemporane, cât şi din considerente pragmatice (dezvoltarea curriculară în spaţiul euroatlantic presupune unitate şi coerenţă, inclusiv conceptuală). Efortul de a înţelege acest termen, precum şi ideologia pedagogică ce îl însoţeşte este răsplătit de conferirea accesului la abordarea, proiectarea şi aplicarea unor modele instructiv-educative adaptate lumii moderne. 4. Curriculum: repere conceptuale „Curriculum” este un concept polisemantic În literatura de specialitate întâlnim o multitudine de definiţii ale conceptului de curriculum. „Conceptul central – curriculum - are o încărcătură de semnificaţii care îl plasează în zona conceptelor polisemantice, larg disputate”. (Dan Potolea, Conceptualizarea curriculum-ului. O abordare multidimensională, în lucrarea Pedagogie, Editura Polirom, Iaşi, 2002, coord. Dan Potolea şi Emil Păun). Deşi nu există consens conceptual, identificăm, totuşi, caracteristici comune ale definiţiilor celor mai reprezentative din domeniu. S-a conturat, totuşi, în linii mari, cadrul său referenţial. Din multitudinea de definiţii ale conceptului de curriculum se desprinde observaţia potrivit căreia „definirea constantelor”, a schemelor teoretice sau a cadrului de referinţă ale curriculum-ului este esenţială pentru stabilirea specificităţii domeniului, pentru aprecierea legitimităţii cercetărilor care operează în această arie şi pentru recunoaşterea teoriei curriculum-ului în comunitatea disciplinelor academice. Se dovedeşte însă că descifrarea „constantelor” importante reprezintă un parcurs anevoios, cu multe bariere şi capcane (Dan Potolea, op., cit., pag. 70). Semnificaţia modernă a conceptului de curriculum, lansată în pedagogia secolului XX de John Dewey, vizează nu numai conţinuturile incluse în programele şcolare ci şi experienţele de învăţare ale elevilor. Evoluţia conceptului de curriculum în pedagogia secolului XX marchează extinderea experienţelor de învăţare de la cele direct organizate de şcoală la cele indirecte, angajate prin expansiunea diferitelor mijloace de educaţie nonformală. Definiţii relevante O analiză fie ea şi superficială a definiţiilor în domeniu ne permite să observăm că, în a II-a jumătate a secolului trecut, dar mai ales după anii 60, semnificaţia conceptului de curriculum s-a lărgit. Astăzi desemnează ansamblul structurat al experienţelor de predare şi de învăţare (obiective, conţinuturi, material didactic, activităţi de predare/ învăţare/ evaluare) planificate, oferite sub îndrumarea unei instituţii de învăţământ (în interiorul şi în afara acestei) în vederea atingerii obiectivelor prestabilite. Învăţământul românesc operează cu două accepţiuni ale conceptului de Curriculum. În sens larg, „Curriculum-ul este ansamblul experienţelor de învăţare prin care trece elevul pe parcursul traseului său şcolar”. În sens restrâns „Curriculum-ul reprezintă ansamblul documentelor şcolare care reglementează desfăşurarea activităţii şcolare: plan de învăţământ, program, manuale, ghiduri de aplicare etc.” 10 Proiectul pentru Învăţământul Rural Curriculum: concept, evoluţie semantică, semnificaţii Curriculum Naţional concentrează ansamblul experienţelor de învăţare pe care instituţiile de învăţământ din România trebuie să le asigure copilului şi elevului pentru a realiza finalităţile prevăzute prin „Legea Învăţământului”. Prezentăm în continuare o selecţie a definiţiilor pe care le-am considerat mai relevante: · John Dewey, 1902: „Curriculum-ul şcolar şi universitar prezintă întregul organizat al adevărului asimilat prin cunoaştere”. (John Dewey, 1902). · G. de Landsheere: CURRICULUM, în accepţiunea largă în care este vehiculat astăzi, presupune un sistem complex de „procese decizionale, manageriale sau de monitorizare care preced, însoţesc şi urmează proiectarea, elaborarea, implementarea, evaluarea şi revizuirea permanentă şi dinamică a setului de experienţe de învăţare oferite în şcoală. În sens restrâns, CURRICULUM desemnează ansamblul documentelor de tip reglator sau de altă natură în cadrul cărora se consemnează experienţele de învăţare”. (Gilbert de Landsheere, în „Dictionnaire de l’evolution et de recherche en education”). · D¢Hainaut: O definiţie într-un sens cât mai larg posibil şi care cuprinde majoritatea modalităţilor de a caracteriza „curriculum” şi care este compatibilă cu principalele puncte de vedere asupra naturii şi funcţiei sale este următoarea: „Un curriculum este un proiect educativ care defineşte: a) scopurile şi obiectivele unei acţiuni educative; b) căile, mijloacele, activităţile folosite pentru a atinge aceste scopuri; c) metodele şi instrumentele folosite pentru a evalua în ce măsură acţiunea a dat roade”. (D¢Hainaut, Programe de învăţământ şi educaţie permanentă, Bucureşti, EDP, 1984). · Definiţia dată de UNESCO în anul 1975 este următoarea: „Curriculum conţine orice activitate educativă elaborată de şcoală şi dirijată spre un scop, care are loc în interiorul instituţiei sau în afara ei”. În semnificaţia sa cea mai largă, curriculum „implică orice experienţă personală dobândită în diferite contexte şi situaţii socio-culturale”. · În „Curriculum Naţional”, editat de MEN, sunt prezentate următoarele două definiţii: „Curriculum reprezintă un concept cheie nu numai în ştiinţele educaţiei, dar şi în cadrul practicilor educaţionale contemporane. În sens larg, procesual, se desemnează prin curriculum – ansamblul proceselor educative şi al experienţelor de învăţare prin care trece elevul pe durata parcursului său şcolar. În sens restrâns, curriculum cuprinde ansamblul acelor documente şcolare de tip reglator în cadrul cărora se consemnează datele esenţiale privind procesele educative şi experienţele de învăţare pe care şcoala le oferă elevului. Acesta poartă, de regulă, denumirea de curriculum formal sau oficial”. (În Curriculum Naţional, editat de MEN) Proiectul pentru Învăţământul Rural 11 Curriculum: concept, evoluţie semantică, semnificaţii · Dan Potolea: „Conceptualizarea curriculum-ului, abordarea comprehensivă presupune identificarea achiziţiilor cognitive disponibile şi compatibile între ele care ar putea fi selecţionate şi articulate coerent într-un concept integrator al curriculum-ului. Pentru acest demers integrator trei premise sunt importante: · noţiunea de curriculum este multidimensională, presupune mai multe planuri de analiză; · acest concept se poate defini printr-o familie de termeni, în cadrul căreia fiecare are propria sa legitimitate dar nici unul, în mod izolat, nu este suficient pentru a exprima esenţa curriculum-ului; · curriculum-ul nu este un concept static, ci unul care cunoaşte creşteri şi îmbogăţiri succesive ” (Dan Potolea, op. cit.). Conceptul de curriculum deschide o direcţie fundamentală în proiectarea şi dezvoltarea educaţiei. Proba de autoevaluare nr. 1 Identificaţi principalele semnificaţii ale adoptării conceptului de curriculum, folosindu-vă de informaţiile din curs, dar şi de alte surse bibliografice recomandate la „Bibliografie”. Răspunsul dumneavoastră se va încadra în spaţiul alocat! 12 Proiectul pentru Învăţământul Rural Curriculum: concept, evoluţie semantică, semnificaţii 5. Învăţământul centrat pe elev versus învăţământul centrat pe „materie” 5.1. Caracteristicile învăţământului centrat pe cadrul didactic şi pe „materia” de învăţat Învăţământul tradiţional, centrat pe cadrul didactic şi pe materia de învăţat are o serie de caracteristici şi o desfăşurare previzibilă după o schemă clasică. Învăţătorul, institutorul, profesorul predau şi ascultă. Ei pleacă de la ipoteza că nevoile şi interesele sunt aceleaşi pentru toţi elevii. În consecinţă selectează cunoştinţele care le par lor importante şi esenţiale. În plus, presupun că toţi din clasă pleacă de la acelaşi nivel sau că sunt în stare să opereze cu noile cunoştinţe. Cadrul didactic expune materialul nou, respectând logica conţinutului. El apelează la exemple care cel mai adesea sunt alese de el. Întrebările, urmate de exerciţii aplicative, îl ajută să verifice dacă s-a înţeles ceea ce a predat. Elevii sunt puşi să lucreze mai mult sau mai puţin independent. Prin sarcinile de lucru, cadrul didactic repetă materia predată. Sarcinile, aplicaţiile sunt destinate să aprofundeze înţelegerea, elevii să memoreze modele de rezolvări, algoritmi etc. Evaluările sub formă de interogări orale sau scrise, de regulă, fac apel cu prioritate la redare, la recunoaşteri şi reproduceri şi la aplicaţii stereotipe. Algoritmul/ · După ce verifică noţiunile, cunoştinţele care îi par lui esenţiale, schema profesorul încearcă să atragă atenţia elevilor asupra unui subiect clasică nou. El anunţă obiectivele lecţiei plecând de la ipoteza că nevoile şi interesele sunt aceleaşi pentru toţi elevii; · Eventual, cadrul didactic se asigură că elevii posedă „idei ancoră” (AUSUBEL). Cel mai adesea, într-un sistem de învăţământ colectiv şi frontal, profesorul presupune că toţi elevii pleacă de la acelaşi nivel sau că sunt în stare să opereze cu noile cunoştinţe. · Cadrul didactic expune materialul nou, respectând logica conţinutului. El apelează la exemple care cel mai adesea sunt alese de el, insistând asupra punctelor dificile. · Întrebările, urmate de exerciţii aplicative, îl ajută să verifice dacă s-a înţeles ce a predat; · Elevii sunt învăţaţi (puşi) să lucreze mai mult sau mai puţin independent. Profesorul propune sarcini de lucru care repetă materia predată. · Sarcinile, aplicaţiile sunt destinate să aprofundeze înţelegerea, elevii să memoreze modele de rezolvări, algoritmi etc.; · Scopul de atins este învăţarea şi, pe cât posibil, formarea de deprinderi precum lectura, calculul, scrisul etc.; · Evaluările, sub formă de interogări orale sau scrise şi de examene periodice, fac apel cu prisosinţă la redare, la recunoaşteri şi reproduceri şi la aplicaţii stereotipe (V de Landsheere, op. cit). Proiectul pentru Învăţământul Rural 13 Curriculum: concept, evoluţie semantică, semnificaţii 5.2. Calităţile învăţământului centrat pe elev Învăţământul modern, centrat pe cel ce învaţă, are o seamă de calităţi care îl diferenţiază net de cel tradiţional. Calităţi · Curriculum-ul şi învăţarea sunt individualizate la maxim. Selecţia conţinuturilor se realizează în funcţie de posibilităţile, interesele, nevoile celui care învaţă; · Elevii progresează în ritm propriu. Utilizarea timpului este suplă. Se încurajează învăţarea independentă; · Se încurajează iniţiativa, elevii sunt activi; · Elevului i se oferă maxim de ocazii pentru a-şi construi cunoaşterea, atât în instituţia şcolară cât şi în afara acesteia; · Orice experienţă nouă de învăţare este corelată cu precedentele; · Cadrul didactic este, înainte de orice, persoană resursă. El informează elevii şi le facilitează accesul la informaţii, diagnostichează dificultăţile elevului, îl orientează fără a-l contrazice, lucrează individual sau în grupuri mici. · Actualitatea şi problemele vieţii intră în instituţia de învăţământ; · Şcoala, grădiniţa sunt deschise spre exterior. Învăţarea realizată de la persoane din afara instituţiei este la fel de valoroasă precum cea de la cadrul didactic; · Relaţia cu cadrul didactic este democratică. În funcţie de vârstă, de nivelul de experienţă şi de pregătire, elevii participă la formularea cerinţelor şi la respectarea şi aplicarea lor. · Se stimulează, în limita condiţiilor concrete, participarea celui care învaţă, la stabilirea obiectivelor, selecţia conţinuturilor, a modalităţilor de evaluare. Fiind vorba de aspecte asupra cărora s-a convenit (au „negociat”), elevii se simt responsabili şi motivaţi. · Spaţiul, mobilierul, echipamentele sunt utilizate flexibil. La dispoziţia cadrelor didactice, a elevilor stă o mare varietate de materiale de învăţare. · Sistemul claselor rigide, constituite pe criteriul cronologic, din elevi de aceeaşi vârstă, este abandonat. · Se preferă eterogenitatea. Este favorizat lucrul în grupuri mici constituite din elevi de vârste diferite. · Examinările tradiţionale sunt mai puţin folosite, chiar pe cale de dispariţie. Se preferă evaluarea formativă, cu ajutorul probelor de evaluare criterială (prin obiective). · Obiectul evaluărilor îl reprezintă, cu prioritate, procesele mentale (cogniţia) ale celui care învaţă, în defavoarea produselor învăţării. · Se stimulează/ încurajează autoreflecţia, autoevaluarea, autoreglarea comportamentului de învăţare (metacogniţia) (a se vedea M. Manolescu, Activitatea evaluativă între cogniţie şi metacogniţie, Editura Meteor, Bucureşti, 2004). 14 Proiectul pentru Învăţământul Rural Curriculum: concept, evoluţie semantică, semnificaţii 6. Tipuri sau forme de curriculum Literatura de specialitate prezintă mai multe forme sau tipuri de curriculum: · curriculum formal · curriculum comun · curriculum specializat · curriculum ascuns · curriculum nonformal · curriculum informal · curriculum local · curriculum individualizat şi personalizat 6.1. Curriculum formal Are valoare de Curriculum Naţional. Se concretizează în documentele şcolare oficiale care proiectează activitatea instructiv-educativă la toate nivelurile sistemului şi ale procesului de învăţământ. Aceste documente sunt: · Documente de politică a educaţiei Acestea definesc finalităţile macrostructurale: idealul şi scopurile educaţiei. Idealul educaţional şi finalităţile sistemului reprezintă un set de aserţiuni de politică educaţională, care consemnează la nivelul LEGII ÎNVĂŢĂMÂNTULUI profilul de personalitate dezirabil la absolvenţii sistemului de învăţământ, în perspectiva evoluţiei societăţii româneşti. Acestea au un rol reglator, ele constituind un sistem de referinţă în elaborarea Curriculum-ului naţional. · Documente de politică şcolară Acestea definesc finalităţile microstructurale ale procesului (obiective pedagogice generale cu valoare de criterii pentru elaborarea planului de învăţământ; obiectivele pedagogice specifice, cu valoare de criterii pentru elaborarea programelor şcolare). · Planul de învăţământ · Programele şcolare · Manualele şcolare · Ghiduri şi materiale metodice · Instrumente de evaluare Proiectul pentru Învăţământul Rural 15 Curriculum: concept, evoluţie semantică, semnificaţii Curriculum formal şi curriculum real. Opoziţia curriculum aparent şi curriculum ascuns nu este sinonimă cu perechea curriculum formal şi curriculum real. Se ştie că oriunde curriculum-ul formal sau oficial este produsul unui proces de selecţie din cultura acumulată. Această operaţiune este realizată la nivel central de persoanele care elaborează programe şi manuale, planuri de învăţământ. Profesorii, la rândul lor, accentuează anumite conţinuturi sau omit altele în funcţie de interese, preocupări, sensibilităţi etc. Fiecare clasă, şi la rândul său fiecare elev, parcurge un anumit curriculum real, propriu. Prin urmare, apar variaţii mari în curriculum-ul real cât şi în curriculum-ul formal, în funcţie de contextele învăţării. 6.2. Curriculum comun Este denumit şi „curriculum central”, „curriculum nuclear”, „curriculum general”, „trunchi comun de cultură generală”, „curriculum de bază”, „correcurriculum”. Acesta defineşte obiectivele pedagogice generale, necesare la nivel de bază. Încă din secolul XIX s-a încercat să se identifice şi apoi să se introducă în programele şcolare conţinuturile de bază în jurul cărora noile achiziţii urmează să se articuleze. În asemenea situaţii, pe lângă un trunchi comun restrâns, se introduc „opţionale” numeroase, care să răspundă nevoilor şi aspiraţiilor celor mai diverse. Curriculum comun se reduce la un „curriculum nucleu” compus numai din câteva discipline de bază, obligatorii, la care se adaugă o listă bogată de opţionale. 6.3. Curriculum specializat Acesta defineşte obiectivele educaţionale specifice unor profiluri de studii; vizează semicalificarea şi calificarea. 6.4. Curriculum ascuns Reprezintă „efectele subliminale” ale programelor şcolare, ca urmare a influenţelor explicite sau implicite, interne sau externe (mediul clasei, relaţiile educaţionale). 6.5. Curriculum nonformal Acesta defineşte obiectivele pedagogice specifice anumitor activităţi extraşcolare, complementare, dar instituţionalizate. 6.6. Curriculum informal Reprezintă efectele pedagogice indirecte provenite din diferite medii sociale: familie, grupul de prieteni, stradă. 16 Proiectul pentru Învăţământul Rural Curriculum: concept, evoluţie semantică, semnificaţii 6.7. Curriculum local Reprezintă obiectivele pedagogice şi conţinuturile rezultate din specificitatea formei unde îşi desfăşoară activitatea şcolară respectivă. 6.8. Curriculum individualizat sau personalizat Semnifică: program de studii convenit, discutat şi acceptat în prealabil atât de subiectul educaţiei, cât şi de obiectul educaţiei. Programul respectiv este adecvat nevoilor particulare ale unui subiect aflat într-o situaţie educaţională. 7. Perspective de analiză a Curriculum-ului şcolar Curriculum-ul şcolar poate fi analizat şi interpretat din trei perspective: · Perspectiva procesuală; · Perspectiva structurală; · Perspectiva produselor/documentelor curriculare (Dan Potolea, op. cit.). 7.1. Perspectiva procesuală Perspectiva procesuală de analiză a Curriculum-ului şcolar vizează: · proiectarea curriculum-ului · implementarea curriculum-ului · evaluarea modului în care a fost implementat curriculum-ul şcolar. Curriculum-ul şcolar există prin cele trei procese. Ele reprezintă un tot unitar. Nici unul nu poate fi suspendat. „Ele trebuie integrate într-un concept comprehensiv al curriculum-ului”(Dan Potolea, op. cit, pag. 81). 7.2. Perspectiva structurală Această perspectivă vizează componentele esenţiale ale curriculum-ului şi relaţiile dintre ele. Abordarea curriculum-ului din această perspectivă se poate realiza după mai multe modele, dintre care două sunt mai reprezentative: Modelul triunghiular, potrivit căruia componentele unui curriculum sunt: · finalităţile procesului de învăţământ; · conţinuturile şcolare; · timpul de instruire. Modelul pentagonal, care include următoarele componente: · finalităţile; · conţinuturile; · timpul de instruire; · strategiile de instruire; · strategiile de evaluare (Dan Potolea, op. cit. pag. 83). Proiectul pentru Învăţământul Rural 17 Curriculum: concept, evoluţie semantică, semnificaţii 7.3. Perspectiva produselor sau documentelor curriculare Produsele curriculare pot fi clasificate astfel: Principale · Planul de învăţământ; · Programa şcolară; · Manualul şcolar. Auxiliare · ghiduri metodice pentru cadrele didactice; · caiete de muncă independentă pentru elevi; · pachete de învăţare; · seturi multimedia; · soft-uri educaţionale. Produse curriculare specifice cadrului didactic, rezultate din proiectarea activităţii de către acesta: · planificarea calendaristică; · proiectarea unităţilor de învăţare; · proiectarea la nivelul lecţiei/ activităţii. 8. Repere pentru elaborarea răspunsului la „Proba de autoevaluare nr. 1” Adoptarea conceptului de Curriculum: semnificaţii Evoluţia conceptului de curriculum în pedagogia secolului XX semnifică, în esenţă, următoarele: · adoptarea termenului de „curriculum” de către pionierii anglo-saxoni ai Educaţiei Noi, începând cu Dewey, a marcat abandonul priorităţii acordate materiei de învăţat în favoarea priorităţii acordate copilului, elevului care se află în plin proces de dezvoltare; · ideea centrală a noii orientări care se manifesta cu putere era centrarea pe copil, pe elev, cu nevoile şi aspiraţiile, cu posibilităţile şi limitele sale şi nu pe materia de învăţat. Această concepţie operează în funcţie de nevoile celui care învaţă; · orientarea întregii activităţi instructiv-educative din perspectiva „ţintelor”, reprezentate de formarea personalităţii copilului/ elevului aflat în proces instructiv educativ, a obiectivelor exprimate la diverse grade de generalitate şi pe diverse domenii; · extinderea experienţelor de învăţare de la seria celor directe organizate de şcoală, la seria celor indirecte, organizate prin expansiunea diferitelor mijloace de educaţie nonformală etc. 18 Proiectul pentru Învăţământul Rural Curriculum: concept, evoluţie semantică, semnificaţii 9. Lucrarea de verificare nr. 1 Notă · Toate subiectele sunt obligatorii. · Se acordă 10 puncte din oficiu. · Nota finală se obţine prin împărţirea la 10 a punctajului realizat de student/ cursant. Subiectul I (8 puncte) Completaţi spaţiile libere din definiţiile următoare cu expresiile sau cuvintele potrivite: a) „În sens larg, procesual, curriculum-ul desemnează ................ şi al ...............prin care trece elevul pe durata parcursului său şcolar”. b) În sens restrâns, curriculum-ul cuprinde ansamblul ...................................................în cadrul cărora se consemnează datele esenţiale privind procesele educative şi experienţele de învăţare pe care şcoala le oferă elevului. Acestea poartă, de regulă, denumirea de.....................................................”. Notă. Definiţiile sunt preluate din lucrarea „Curriculum Naţional”. Atenţie! Se acordă câte 2 puncte pentru completarea corectă a fiecărui spaţiu liber. Subiectul al II- lea (12 puncte) Citeşte cu atenţie afirmaţiile de mai jos. Încercuieşte litera A dacă apreciezi că afirmaţia este adevărată. Încercuieşte litera F dacă apreciezi că afirmaţia este falsă. 1. Ştiinţa care se ocupă de construcţia curriculum-ului şcolar se numeşte Teoria curriculum-ului. A F 2. Originea Teoriei curriculum-ului se află în „Curriculum” (1918) şi în lucrarea lui Tyler curriculum and instruction” A F opera lui Bobbit, intitulată (1950) ”Basic principles of Atenţie! Se acordă câte 6 puncte pentru fiecare răspuns corect. Subiectul al III- lea ( 30 de puncte) Explicaţi în cuvinte proprii esenţa următoarelor forme/ tipuri de curriculum: 1. curriculum formal 2. curriculum comun 3. curriculum ascuns 4. curriculum individualizat şi personalizat . Proiectul pentru Învăţământul Rural 19 Curriculum: concept, evoluţie semantică, semnificaţii În redactarea răspunsului veţi avea în vedere următoarele cerinţe: · precizarea caracteristicilor fiecărui tip/ formă de curriculum; · explicarea semnificaţiilor în plan pedagogic, psihologic, sociologic etc.; · exemplificarea acestor caracteristici şi semnificaţii, pe baza unor situaţii concrete din practica pedagogică şi a explicaţiilor oferite de literatura pedagogică. Atenţie! Respectarea ordinii cerinţelor nu este obligatorie. Punctajul este repartizat astfel: · conţinutul lucrării: 21 puncte (câte 7 puncte pentru fiecare cerinţă rezolvată, raportată la fiecare din cele patru forme/ tipuri în parte); · redactarea lucrării: 9 puncte (unitatea compoziţiei: 3 puncte; coerenţa textului: 2 puncte; ortografie şi punctuaţie: 2,5 puncte; registrul de comunicare, stilul şi vocabularul adecvate conţinutului: 1 punct; lizibilitatea: 0,5 puncte). Punctajul pentru redactare se acordă numai dacă lucrarea are cel puţin o pagină. Subiectul al IV- lea (40 de puncte) Scrieţi un eseu despre învăţământul centrat pe elev versus învăţământul centrat pe „materie” şi pe cadrul didactic în şcoala românească. În realizarea lucrării trebuie să răspundeţi următoarelor cerinţe: · numirea a cel puţin trei caracteristici ale învăţământului centrat pe elev şi, respectiv, trei caracteristici ale învăţământului centrat pe „materie”; · explicarea acestor caracteristici; · exemplificare, cu referire la situaţii educaţionale concrete din învăţământul românesc; · relevarea raporturilor dintre învăţământul centrat pe elev şi învăţământul centrat pe „materie”; · evidenţierea tendinţelor evolutive în şcoala romanească; · exprimarea unui punct de vedere personal. Barem de corectare şi de notare analitică (punct cu punct) a eseului a. Se optează pentru o evaluare analitică/ punct cu punct întrucât este vorba despre un eseu structurat; b. Se recomandă ca eseul să aibă 3–4 pagini. Ordinea integrării cerinţelor în cuprinsul lucrării este la alegere; c. Punctajul este repartizat astfel: · Conţinutul lucrării: 24 de puncte (câte 4 puncte pentru fiecare reper/ cerinţă corect rezolvată; se vor aprecia: valoarea ştiinţifică a ideilor exprimate, bogăţia literaturii de specialitate studiată şi citată, semnificaţia şi valoarea exemplelor invocate, prelucrarea şi interpretarea proprie, personală a ideilor de bază); · Redactarea lucrării: 16 puncte (organizarea ideilor în scris: 4 puncte; abilităţi analitice şi critice: 6 puncte; utilizarea limbii literare, ortografie, punctuaţie : 4 puncte; lizibilitate, aşezare corectă în pagină : 2 puncte). 20 Proiectul pentru Învăţământul Rural Curriculum: concept, evoluţie semantică, semnificaţii 10. Bibliografie · Creţu Carmen – Curriculum diferenţiat personalizat, Editura Polirom, Iaşi, 1998 · Cristea Sorin, Dicţionar de termeni pedagogici, Editura Didactică şi Pedagogică, Bucureşti, 1998, pag.87- 94 · Crişan Alexandru (coord.) – Curriculum şcolar, Ghid metodologic, Bucureşti, MEI, ISE, 1996 · Cucoş Constantin, Pedagogie, Editura Polirom, Iaşi, 2000 · Cucoş Constantin, Psihopedagogie pentru examenele de definitivare şi grade didactice, Editura Polirom, Iaşi, 1998, pag. 103 - 107 · D’Hainaut L. – Programe de învăţământ şi educaţie permanentă, Editura Didactică şi Pedagogică, Bucureşti, 1981 · Ionescu Miron şi Chiş Vasile, Pedagogie, Presa Universitară Clujană, 2001, pag. 95 - 106 · Manolescu, Marin, Curriculum pentru învăţământul primar şi preşcolar. Teorie şi practică, Editura CREDIS a Universităţii din Bucureşti, Bucureşti, 2004, pag. 3 - 34 · Nicola I. – Pedagogie, Editura Didactică şi Pedagogică, Bucureşti, 1994 · Potolea Dan, „Conceptualizarea curriculum-ului”, în Păun Emil, Dan Potolea (coord), Pedagogie. Fundamentări teoretice şi demersuri aplicative, Editura Polirom, Iaşi, 2002, pag. 69 - 85 · Ungureanu D. – Teoria curriculum-ului, Editura Mitron, Timişoara, 1999 · Văideanu George, Educaţia la frontiera dintre milenii, Editura Ştiinţifică, Bucureşti, 1988 · Curriculum Naţional pentru învăţământul obligatoriu. Cadru de referinţă, CNC, MEN, 1998 Proiectul pentru Învăţământul Rural 21 Perspectiva procesuală de analiză a curriculum-ului Unitatea de învăţare nr. 2 PERSPECTIVA PROCESUALĂ DE ANALIZĂ A CURRICULUM-ULUI Cuprins: 1. Obiectivele unităţii de învăţare nr. 2 . . . . . . . . . . . . . . . . . . . . . . . . . . . . .22 2. Perspectiva procesuală de analiză a curriculum-ului şcolar . . . . . . . . . . .23 3. Proiectarea curriculum-ului şcolar . . . . . . . . . . . . . . . . . . . . . . . . . . . . . . 23 3.1. Proiectarea unui curriculum. Perisabilitatea cunoştinţelor sau uzura cunoştinţelor . . . . . . . . . . . . . . . . . . . . . . . . . . . . . . . 26 3.2. Pertinenţa unui curriculum . . . . . . . . . . . . . . . . . . . . . . . . . . . . . 26 3.3. Fundamentele curriculum-ului . . . . . . . . . . . . . . . . . . . . . . . . . . 27 3.4. Niveluri ale proiectării curriculare . . . . . . . . . . . . . . . . . . . . . . . .28 3.5. Tendinţe de evoluţie a conceptului de curriculum . . . . . . . . . . . 30 4. Implementarea curriculum-ului . . . . . . . . . . . . . . . . . . . . . . . . . . . . . . . . .31 5. Evaluarea curriculum-ului . . . . . . . . . . . . . . . . . . . . . . . . . . . . . . . . . . . . .33 6. Repere pentru elaborarea răspunsului la „Proba de autoevaluare nr. 1” . . . . . . . . . . . . . . . . . . . . . . . . . . . . . . . .35 7. Bibliografie . . . . . . . . . . . . . . . . . . . . . . . . . . . . . . . . . . . . . . . . . . . . . . . . 37 1. Obiectivele unităţii de învăţare nr. 2 Pe parcursul şi la sfârşitul acestei unităţi de învăţare, cursanţii/ studenţii vor fi capabili: · Să utilizeze/ opereze cu principalele concepte teoretice specifice acestui capitol: proiectare a curriculum-ului, monitorizare şi implementare, evaluare a curriculum-ului şcolar, în diverse contexte de instruire, metodice etc.; · Să argumenteze/ să explice semnificaţia şi importanţa principalelor faze/ etape ale construcţiei unui curriculum, precum necesitatea complementarităţii celor trei faze/ etape/ stadii; · Să justifice evoluţia/ deplasarea accentului de la curriculum-ul centrat pe „materia de învăţat” pe curriculum-ul centrat pe elev, în concordanţă cu evoluţiile din planul psihologiei, pedagogiei, al celorlalte domenii/ ştiinţe; · Să utilizeze/ să integreze în practica educaţională curriculum-ul centrat pe elev. 22 Proiectul pentru Învăţământul Rural Perspectiva procesuală de analiză a curriculum-ului 2. Perspectiva procesuală de analiză a curriculum-ului şcolar Vizează: · Proiectarea curriculum-ului; · Implementarea curriculum-ului; · Evaluarea modului în care a fost implementat curriculum-ul şcolar. Curriculum-ul şcolar există prin cele trei procese. Ele reprezintă un tot unitar. Nici unul nu poate fi suspendat. „Ele trebuie integrate într-un concept comprehensiv al curriculum-ului” (Dan Potolea, op. cit., pag. 81). 3. Proiectarea curriculum-ului şcolar Demersul elaborării unui curriculum este în general empiric. În mod tradiţional, curricula a fost elaborată de comisii constituite din: funcţionari din ministerele de resort, inspectori, profesori de diverse specialităţi etc. În prezent Teoria Curriculum-ului acumulează o experienţă ştiinţifică din ce în ce mai bogată. Întrebări fundamentale Modelul (posibil) de urmat Se consideră că la baza elaborării unui curriculum trebuie să stea următoarele patru întrebări: · Ce obiective educative trebuie să realizeze şcoala/ instituţia? · Care sunt experienţele educative în măsură să conducă la realizarea acelor obiective? · Prin ce metode se va realiza învăţarea? · Cum vom evalua ceea ce s-a realizat? Construcţia curriculum-ului se face în general după modelul: · Cercetare; · Planificare; · Experimentare; · Difuzare; · Evaluare. În construcţia unui curriculum o problemă importantă este reprezentată de componentele care trebuie integrate. Se consideră că integrarea trebuie să aibă în vedere: · Domeniile de integrare; · Formele de integrare; · Dimensiunile integrării; · Obiectivele urmărite prin integrare; · Modurile de integrare; · Locurile de unde se iau deciziile de integrare; Proiectul pentru Învăţământul Rural 23 Perspectiva procesuală de analiză a curriculum-ului · Coerenţa relaţiilor dintre elementele integrate; · Nivelurile integrării. Trei concepţii: - curriculum centrat pe cunoştinţe; - curriculum centrat pe elev; - curriculum centrat pe societate. Curriculum centrat pe cunoştinţe · conţinuturile sunt decupate din diverse discipline şi trebuie predate. Avantaje: · obiectivele şi conţinuturile sunt precizate cu rigoare; · se parcurg pas cu pas. Dezavantaje: · nu se dă atenţie elevului care învaţă ci materiei de parcurs; · cunoştinţele sunt fărâmiţate; · învăţarea se realizează de dragul învăţării, nu al dezvoltării personalităţii elevului; · uitarea se instalează rapid. Curriculum centrat pe elev Avantaje: · pe prim plan trec nevoile, interesele, aspiraţiile elevului; · învăţarea disciplinelor devine importantă numai în măsura în care conţinuturile respectă cerinţele celui care învaţă; · cadrul didactic care rolul de organizator de învăţare. Dezavantaje: · nu se poate asigura însuşirea sistematică a cunoştinţelor · profesorul munceşte mai mult, trebuie să diferenţieze instruirea. Curriculum centrat pe cerinţele societăţii: Avantaje: · dezvoltă inteligenţa socială; · dezvoltă trăsăturile de personalitate (toleranţă, cooperare etc.). Dezavantaj: · individul este plasat pe loc secund, se supune cerinţelor sociale. 24 Proiectul pentru Învăţământul Rural Perspectiva procesuală de analiză a curriculum-ului Caseta cursantului (însemnări, reflecţii, comentarii) Temă de reflecţie: ce s-ar întâmpla dacă: a) Curriculum-ul şcolar ar fi centrat exclusiv pe elev? b) Curriculum-ul şcolar ar fi centrat exclusiv pe „materia de învăţat”? Proiectul pentru Învăţământul Rural 25 Perspectiva procesuală de analiză a curriculum-ului 3.1. Proiectarea unui curriculum. Perisabilitatea cunoştinţelor sau uzura cunoştinţelor În sec. XIX şi în prima jumătate a sec. XX curriculum-ul a fost considerat ca o entitate fixă şi statică. Atitudinea „normală” faţă de curriculum o constituia acordul, fără nici un fel de critică. Curriculum-ul era acceptat pentru că în vremuri de stabilitate şi ritmuri lente de dezvoltare, constituia un mijloc acceptat de a conferi un anumit statut celor ce parcurg programul respectiv. Se consideră că ceea ce este tradiţional are valoare în sine şi este de necontestat. Curriculum-ul tradiţional era asociat cu succesul şcolar. În realitate un curriculum trebuie să reflecte nevoile sociale şi economice ale unei societăţi ca dezvoltare (D’Hainaut, pag. 28). Astăzi, punerea sub semnul întrebării a curriculum-ului tradiţional constituie un fenomen general. Schimbarea curriculum-ului tradiţional devine mai interesantă prin faptul că punerea sub semnul întrebării porneşte de la bază; uneori e determinată de numărul tot mai frecvent al elevilor cu insucces şcolar. Schimbarea este cerută şi de faptul că educaţia nu mai este privilegiul unei minorităţi. Se apreciază că, astăzi, curricula nu este adecvată pentru majoritatea elevilor. Mulţi elevi îşi pierd interesul pentru studiu şi din cauza programelor neadecvate şi supraîncărcate, ocupate de enciclopedism. Dar revizuirea în profunzime a obiectivelor şi conţinuturilor învăţământului este resimţită ca un imperativ în toate ţările. Se doreşte elaborarea unui curriculum pertinent în raport cu finalităţile şi cu necesitatea de a asigura educaţia permanentă (Idem). 3.2. Pertinenţa unui curriculum Un curriculum reprezintă o selecţie în cultura unei ţări. Deci primul pas în stabilirea sau evaluarea unui curriculum constă în decizia de a stabili criteriile în funcţie de care se va face selecţia. Baza (sursele) curriculum-ului poate fi dedusă din trei ansambluri de factori: a) Ceea ce este apreciat ca valabil din punct de vedere al educaţiei; b) Ceea ce este apreciat ca pertinent; c) Ceea ce este apreciat ca demn de a fi învăţat. Explicaţii: ¾„valabile” = există diferite principii aplicabile anumitor tipuri de aprecieri în orice societate; ¾„pertinente” = există alte principii aplicabile numai la anumite tipuri de cunoştinţe într-o anumită societate. Exemplu: ştiinţa este valabilă din punct de vedere educativ (are valoare în sine 26 Proiectul pentru Învăţământul Rural Perspectiva procesuală de analiză a curriculum-ului dar ea are o pertinenţă deosebită în societăţile europene occidentale); ¾„demn” = se referă mai mult la modalităţi decât la principii. „Ce se va învăţa” trebuie înlocuit cu „cum se va învăţa”. Trebuie luate în calcul şi chestiunile psihologiei: „”Care este momentul cel mai bun sau care este metoda cea mai bună pentru a învăţa un anumit lucru?”. Într-o societate pluralistă nu se va realiza consensul asupra a ceea ce este valabil, ce e pertinent şi ce este demn de a fi predat. Obiectivele globale ale politicii educaţiei îşi au sursa în obiectivele economice, sociale şi culturale. Pertinenţa trebuie înţeleasă şi în raport cu aspiraţiile indivizilor. Deci, pertinenţa trebuie să realizeze un echilibru şi o sinteză între obiectivul social şi cele individuale. 3.3. Fundamentele curriculum-ului Fundamentele curriculum-ului evidenţiază originile acestuia care sunt de natură sociologică, psihologică şi pedagogică. · Fundamentele sociologice ale curriculum-ului concentrează cererile socioculturale cu privire la sistemul educativ, la conţinuturile cunoştinţelor, strategiilor, atitudinilor şi valorilor care contribuie la procesul de socializare a elevilor, la asimilarea patrimoniului cultural al societăţii. Din această perspectivă fundamentele sociologice ale curriculum-ului sunt definite ca fundamente socioculturale ale curriculum-ului sau ca fundamente filozofice ale curriculum-ului, angajate în termeni de politică a educaţiei. Aceste fundamente concentrează relaţia existentă între funcţiile educaţiei, angajate, în mod obiectiv, în formarea-dezvoltarea permanentă a personalităţii în vederea integrării sale sociale optime şi finalităţile educaţiei, care definesc, dintr-un punct de vedere subiectiv, orientările valorice, generale şi specifice, ale activităţii de educaţie/ instruire, realizabilă la nivel de sistem şi de proces. Este evidentă, astfel, legătura existentă între originile socioculturale ale curriculum-ului şi originile pedagogice ale curriculum-ului. · Fundamentele psihologice ale curriculum-ului concentrează relaţiile existente la nivelul procesului de învăţare (dimensiunea internă a educaţiei care angajează activitatea de formare – dezvoltare a elevului) între resursele interne ale elevului (cognitive, afective, motivaţionale, caracteriale), specifice vârstelor psihologice şi şcolare şi cadrul curricular adoptat situate între anumite repere orientative (De ce învaţă?; Ce învaţă?; Când învaţă?; Cum învaţă?). Aceste fundamente evidenţiază legăturile existente cu originile epistemologice ale curriculum-ului, pe de o parte şi originile pedagogice ale acestuia, pe de altă parte. Proiectul pentru Învăţământul Rural 27 Perspectiva procesuală de analiză a curriculum-ului · Fundamentele pedagogice ale curriculum-ului concentrează relaţiile existente între finalităţile educaţiei (angajate la nivel de sistem şi de proces) şi practica educaţiei, concretizată, în ultimă instanţă, în modul de organizare a activităţilor de educaţie/ instruire proiectate şi realizate conform obiectivelor pedagogice asumate în cadrul planului de învăţământ, a programelor şi a manualelor şcolare. Aceste fundamente reflectă legăturile existente cu originile socioculturale ale curriculum-ului şi cu originile psihologice ale curriculum-ului. Teoriile şi metodologiile rezultate, în contextul acestor interacţiuni, proporţionează – în diferite variante, determinate de-a lungul istoriei – elementele componente indispensabile curriculum-ului, angajându-le în serii şi seturi de evenimente care fundamentează activitatea de proiectare curriculară iniţială, de realizare curriculară efectivă şi de dezvoltare curriculară ulterioară. · Fundamentele epistemologice ale curriculum-ului concentrează conţinuturile ştiinţifice care integrează arii ştiinţifice corespondente la o materie curriculară. Evoluţiile înregistrate în proiectarea, realizarea şi dezvoltarea conţinuturilor curriculare, reflectă astfel stadiul atins în domeniul ştiinţelor particulare şi structura internă a acestora, dar şi relaţiile interdisciplinare promovate de-a lungul timpului, decisive pentru configuraţia curriculum-ului în condiţiile mediului şcolar şi extraşcolar. Fundamentele epistemologice evidenţiază legăturile existente, pe de o parte, cu originile socioculturale ale curriculum-ului, iar pe de altă parte, cu originile psihologice ale acestuia. 3.4. Niveluri ale proiectării curriculare Dezvoltarea curriculară angajează un demers global, care include trei niveluri decizionale asumate la nivel de politică a educaţiei: a) nivelul deciziilor macrostructurale, de ordin filosofic şi politic, care presupune stabilirea opţiunilor pedagogice fundamentale (ideal, scopuri pedagogice: managementul resurselor de bază/informaţionale, umane, materiale, financiare - vezi cantitatea, calitatea, acumularea, repartizarea şi valorificarea acestora); b) nivelul deciziilor macrostructurale de ordin pedagogic, care presupune stabilirea criteriilor de elaborare a planului de învăţământ, a profilurilor de formare-dezvoltare a elevului/studentului (vezi obiectivele pedagogice valabile pe trepte, cicluri, ani de învăţământ) şi a modalităţilor de evaluare globală a elevilor în termeni manageriali (vezi raportul intrarea în sistem - calitatea procesului de instruire - ieşirea din sistem). 28 Proiectul pentru Învăţământul Rural Perspectiva procesuală de analiză a curriculum-ului c) nivelul deciziilor microstructurale de ordin didactic, presupune stabilirea obiectivelor specifice pe discipline sau module de învăţământ (organizate mono-, intra-, inter-, trans- disciplinar) şi a modalităţilor de evaluare formativă/continuă a elevilor. Modelul prezentat conferă proiectării curriculare o perspectivă de dezvoltare globală, integratoare. 3.4.1. Modele de proiectare a curriculum-ului şcolar Practica educaţională a consacrat următoarele modele de proiectare a curriculum-ului şcolar: · curriculum bazat pe discipline proiectate separat la nivelul planului de învăţământ respectă logica organizării tradiţionale a instruirii pe domenii ale cunoaşterii ştiinţifice recunoscute în plan academic, o logică a monodisciplinarităţii care nu mai satisface, în principiu, nici exigenţele psihologiei învăţării şi nici realităţile epistemologiei moderne şi postmoderne; · curriculum bazat pe structuri indisciplinare proiectate în sens intradisciplinar, interdisciplinar, pluridisciplinar şi transdisciplinar – răspunde cerinţelor formulate de psihologiei învăţării şi de epistemologia modernă şi postmodernă, valorificând domeniile cunoaşterii (limba şi literatura, ştiinţe ale naturii, ştiinţe sociale, arte plastice), teme mari ale actualităţii (omul, natura, democraţia, tehnologia), inovaţiile pedagogice avansate în elaborarea conţinuturilor instruirii (arii curriculare, programe integrate, manuale alternative); · curriculum bazat pe competenţe (pedagogice, psihologice, sociale; de cunoaştere, de comunicare, de creaţie, cognitive, afective, psihomotorii) proiectate la nivelul tuturor disciplinelor, în planul general şi special, cu deschideri spre problematica integrării socio-profesionale, pe termen mediu şi lung; · curriculum bazat pe învăţarea deplină urmăreşte valorificarea eficientă şi efectivă a timpului necesar pentru instruire / învăţare, asigurând creşterea procesului de reuşită şcolară (90%-95% dintre elevii unei clase) printr-o manieră de proiectare a conţinuturilor care respectă ritmul individual de muncă al elevului, în şcoală şi în afara şcolii; · curriculum bazat pe activitatea elevului proiectează conţinuturile şi metodologiile instruirii în funcţie de experienţa psihosocială a elevului realizată în plan didactic, în şcoală dar şi în afara şcolii, valorificând motivaţiile sale reale, imediate şi de perspectivă, „trăirile reale” care oferă durabilitate învăţării; · curriculum bazat pe corelaţia educator – educat (numit şi curriculum umanist) valorifică resursele psihosociale ale dialogului pedagogic, ale comunicării pedagogice eficiente în Proiectul pentru Învăţământul Rural 29 Perspectiva procesuală de analiză a curriculum-ului măsura în care profesorul devine un factor care mediază şi facilitează reuşita şcolară (prin mijloace de individualizare a instruirii, de responsabilizare şi motivare optimă a elevului, de focalizare a activităţii pe resursele pozitive ale elevului, de stimulare a competenţei în sine – pentru dezvoltarea personală). 3.5. Tendinţe de evoluţie a conceptului de curriculum Tendinţa de EXTINDERE a conceptului „de la definirea obiectivelor învăţământului şi la selecţia conţinuturilor şi precizarea metodelor şi modalităţilor de evaluare precum şi a experienţelor de viaţă necesare formării şi dezvoltării elevului”. Tendinţa de CONCENTRARE a conceptului de curriculum la „un ansamblu de conţinuturi şi de situaţii de învăţare aplicat după o ordine de progresie determinată la nivelul obiectivelor pedagogice”. (Dictionnaire encyclopedique de l’education et de la formation, 1994) Tendinţa de DESCHIDERE a conceptului de curriculum de la un ansamblu de acţiuni planificate „într-o ordine pedagogică determinată (definirea obiectivelor învăţământului; stabilirea conţinuturilor, a metodelor şi materialelor de predare – învăţare – evaluare)” până la elaborarea dispoziţiilor necesare pentru formarea adecvată a profesorilor (Valerian Jean, 1991). 30 Proiectul pentru Învăţământul Rural Perspectiva procesuală de analiză a curriculum-ului 4. Implementarea curriculum-ului Implementarea semnifică monitorizarea aplicării proiectului curricular respectiv, urmărirea indicatorilor cantitativi şi calitativi care vor fi supuşi evaluării pe parcursul derulării şi la finalul acestuia (Management educaţional, MEC, 2001, coord. Şerban Iosifescu, pag. 276). Monitorizarea implementării curriculum-ului şcolar înseamnă urmărirea sistematică şi continuă a modului în care sistemul se comportă în raport cu modificările propuse. În tehnologie, un “monitor” este un dispozitiv de supraveghere care declanşează o alarmă în caz de dereglare a funcţionării. În ceea ce priveşte învăţământul, se disting trei tipuri de monitorizare: · monitorizare administrativă, care se referă la urmărirea/ supravegherea respectării dispoziţiilor legale; · monitorizare formativă, axată pe elevi. Spre exemplu, administrarea periodică a testelor criteriale care se referă la/ vizează esenţa unui program de studii permite identificarea problemelor, a dificultăţilor în derularea acestuia; · monitorizarea/ pilotajul randamentului şcolar. Se realizează, în general, cu ajutorul testelor normative; au rolul de a informa, comparativ, cu privire la ceea ce “produc” şcolile şi clasele. (Dictionnaire de l’ evaluation et de recherche en education, PUF, Paris, 1992, pag. 72; Dictionnaire encyclopedique de l’ education et de la formation, Nathan, 1998). Alţi autori precizează că monitorizarea unui curriculum ar trebui să stabilească în ce măsură acesta răspunde următoarelor cerinţe/ exigenţe (G. de Landsheere şi M. Crahay -1990, pag. 476): · coerentă; · calitate; · echitate. Implementarea unui proiect curricular cuprinde: · monitorizarea obiectivelor specifice nivelului respectiv şi a resurselor; · monitorizarea comunicării, participării şi a motivării persoanelor implicate; · monitorizarea formării persoanelor şi grupurilor în vederea realizării sarcinilor de dezvoltare curriculară şi a dezvoltării personale a celor implicaţi; · prevederea elementelor de flexibilitate care fac posibilă modificarea pe parcurs (dacă situaţia o cere); · combaterea rezistenţei la schimbare prin înlăturarea barierelor; · obţinerea sprijinului efectiv al persoanelor şi factorilor implicaţi; Toate aceste elemente pot fi integrate în următoarea schemă (S. Iosifescu, op cit): Proiectul pentru Învăţământul Rural 31 Perspectiva procesuală de analiză a curriculum-ului Figura 2.1: Implementarea unui proiect curricular 32 Proiectul pentru Învăţământul Rural Perspectiva procesuală de analiză a curriculum-ului 5. Evaluarea curriculum-ului A evalua un curriculum înseamnă a determina dacă obiectivele propuse sau asumate iniţial au fost realizate. Când se evaluează un curriculum trebuie să se ia în considerare: · acceptarea sau neacceptarea de către cadrele didactice; · adecvarea la cerinţele şi aşteptările beneficiarilor (elevi, părinţi, profesori); · costurile etc. Evaluarea unui curriculum trebuie să însoţească fiecare etapă a construcţiei sale (Dan Potolea, Note de curs): · în momentul determinării scopurilor trebuie să se evalueze: o valorile culturale; o aşteptările forţelor sociale; o randamentul şcolar actual; o evaluarea nevoilor; · în momentul planificării: controlul adecvării obiectivelor, conţinuturilor, strategiilor, al materialului didactic, inclusiv al manualelor şcolare; · în timpul prestării: observarea reacţiilor profesorilor şi elevilor, studiul rezultatelor elevilor etc.; · în timpul experimentării pe teren: reacţiile celor cuprinşi în experiment (eşantionului); controlul calităţii programului în condiţii diferite; · în timpul introducerii în practica şcolară pe scara largă (examenul formei finale a curriculum-ului): o controlul eficacităţii sistemului în ansamblul său; o controlul pregătirii cadrelor didactice pentru promovarea curriculum-ului respectiv; · în momentul controlului calităţii: examenul calităţii realizării curriculum-ului: studiul cauzelor variaţiei de eficienţă, eventuale sugestii de corectare etc. Deci: evaluarea unui curriculum înseamnă colectarea de probe sau informaţii care permit să se ia decizii cu privire la oportunitatea, eficienţa şi valoarea sa educativă. Proiectul pentru Învăţământul Rural 33 Perspectiva procesuală de analiză a curriculum-ului Proba de autoevaluare nr. 1 Identificaţi şi evaluaţi cel puţin zece modalităţi de manifestare a curriculum-ului ascuns generate de introducerea noului Curriculum Naţional din 1998. În elaborarea răspunsului porniţi de la prezentarea caracteristicilor „curriculum-ului ascuns”. Răspunsul dumneavoastră se va încadra în spaţiul alocat! 34 Proiectul pentru Învăţământul Rural Perspectiva procesuală de analiză a curriculum-ului 6. Repere pentru elaborarea răspunsului la „Proba de autoevaluare nr. 1” „Curriculum-ul ascuns”: modalităţi de manifestare a) concept Reprezintă „efectele subliminale” ale programelor şcolare, ca urmare a influenţelor explicite sau implicite, interne sau externe (mediul clasei, relaţiile educaţionale). Curriculum-ul aparent (oficial) şi curriculum-ul ascuns/subliminal Termenul de curricumul ascuns a fost avansat de J. Henry în 1963. Curriculum ascuns vizează: · obiective; · procese care deşi nu sunt menţionate în programele şcolare oficiale sau neintenţionate în familie, impregnează profund educaţia elevilor; · părinţii şi profesorii nu transmit, nu învaţă pe elevi numai ceea ce spun ci şi ceea ce ei sunt în realitate; · de asemenea, curricum-ul şcolar este impregnat indirect, de cultura şi ideologia autorilor direcţi (cei care l-au construit) şi indirecţi (cei care deţin puterea politică sau confesională); · prin curriculum-ul ascuns sunt întărite sau justificate diferenţierile dintre sexe, discriminarea socială, ierarhia culturală etc.; · curriculum-ul ascuns are atât efecte pozitive cât şi efecte negative; · ideală este situaţia în care curriculum-ul ascuns este în concordanţă cu obiectivele curriculum-ului oficial, explicit. b) modalităţi de manifestare a curriculum-ului ascuns: · ideologia implicită a programelor şi manualelor; · comportamentele cotidiene ale cadrului didactic; · echitatea relaţiilor cu elevii; Proiectul pentru Învăţământul Rural 35 Perspectiva procesuală de analiză a curriculum-ului · metodele de predare şi de evaluare; · regulile şi obiectivele vieţii şcolare ; · „climatul” în şcoală etc.; · structura şi organizarea şcolară: o o şcoală unică sau o şcoală filiere – deschise/închise; oo organizare pe clase de nivele; · prezenţa sau absenţa examenului selectiv; · premierea elevilor sau nu; · obedienţa cultivată; · conformismul; · efectele „halo” şi „Pygmalion”; · cine e elevul? · ce părinţi are? · din ce mediu social provine? · comportamentele nonverbale ale profesorului; · alegerea textelor pentru manuale; · exemplele alese; · acceptarea sau neacceptarea sărăciei; · stimularea spiritului de câştig, de competiţie. 36 Proiectul pentru Învăţământul Rural Perspectiva procesuală de analiză a curriculum-ului 7. Bibliografie · Ciolan Lucian, „Reforma curriculară în învăţământul liceal românesc, premise, politici, metodologii”, în lucrarea Pedagogie. Fundamentări teoretice şi demersuri aplicative, Editura Polirom, Iaşi, 2002, coord. Păun Emil, Dan Potolea · Crişan Alexandru (coord.) – Curriculum şi dezvoltare curriculară în contextul reformei învăţământului. Politici curriculare de perspectivă, Document MEN, Consiliul Naţional pentru Curriculum, Bucureşti · Cucoş, Constantin, Pedagogie, Editura Polirom, Iaşi, 2000 · Ionescu Miron şi Chiş Vasile, Pedagogie, Presa Universitară Clujană, 2001, pag. 95 - 106 · Iosifescu, Şerban (coord.) Management educaţional, MEN, 2002 · Manolescu, Marin, Activitatea evaluativă între cogniţie şi metacogniţie, Editura Meteor Press, Bucureşti, 2005, pag.98+145 · Manolescu Marin, Curriculum pentru învăţământul primar şi preşcolar. Teorie şi practică, Editura CREDIS a Universităţii din Bucureşti, Bucureşti, 2004, pag. 3 -34 · Nicola I. – Pedagogie, Editura Didactică şi Pedagogică, Bucureşti, 1994 · Potolea Dan, Păun Emil (coord), Pedagogie. Fundamentări teoretice şi demersuri aplicative, Editura Polirom, Iaşi, 2002 · Ungureanu D. – Teoria curriculum-ului, Editura Mitron, Timişoara, 1999 · Văideanu George, Educaţia la frontiera dintre milenii, Editura Ştiinţifică, Bucureşti, 1988 · Curriculum Naţional pentru învăţământul obligatoriu. Cadru de referinţă, CNC, MEN, 1998 · Ghidurile metodologice pentru aplicarea programelor în învăţământul preuniversitar, CNC, Bucureşti, 2001 Proiectul pentru Învăţământul Rural 37 Perspectiva structurală de analiză a curriculum-ului Unitatea de învăţare nr. 3 PERSPECTIVA STRUCTURALĂ DE ANALIZĂ A CURRICULUM-ULUI Cuprins 1. Obiectivele unităţii de învăţare nr. 3 . . . . . . . . . . . . . . . . . . . . . . . . . . . . .39 2. Perspectiva structurală de analiză a curriculum-ului şcolar . . . . . . . . . . .40 3. Finalităţile procesului de învăţământ . . . . . . . . . . . . . . . . . . . . . . . . . . . . 40 3.1. Organizarea pe niveluri a obiectivelor educaţionale . . . . . . . . . .40 3.2. Clasificarea obiectivelor pe domenii şi clase comportamentale . . . . . . . . . . . . . . . . . . . . . . . . . . . . . . . 53 4. Conţinutul/ conţinuturile învăţământului . . . . . . . . . . . . . . . . . . . . . . . . . .59 4.1. Repere conceptuale . . . . . . . . . . . . . . . . . . . . . . . . . . . . . . . . . .59 4.2.Dinamica/ flexibilitatea conţinutului învăţământului . . . . . . . . . . .60 4.3.Strategii de integrare a conţinuturilor . . . . . . . . . . . . . . . . . . . . . .61 4.4. Inovaţii în structurarea/ organizarea conţinuturilor . . . . . . . . . . .65 4.5. Integrarea conţinuturilor în învăţământul preuniversitar . . . . . . .69 4.6. Conţinuturile învăţământului preuniversitar . . . . . . . . . . . . . . . . 74 5. Timpul de instruire/ timpul şcolar . . . . . . . . . . . . . . . . . . . . . . . . . . . . . . .76 5.1.Repere conceptuale . . . . . . . . . . . . . . . . . . . . . . . . . . . . . . . . . . 76 5.2.Principii metodologice . . . . . . . . . . . . . . . . . . . . . . . . . . . . . . . . . 76 5.3. Orarul şcolar . . . . . . . . . . . . . . . . . . . . . . . . . . . . . . . . . . . . . . . .77 6. Strategii de instruire . . . . . . . . . . . . . . . . . . . . . . . . . . . . . . . . . . . . . . . . .78 6.1.Repere conceptuale . . . . . . . . . . . . . . . . . . . . . . . . . . . . . . . . . . 78 6.2. Caracteristici . . . . . . . . . . . . . . . . . . . . . . . . . . . . . . . . . . . . . . . .79 6.3.Tipuri de strategii didactice . . . . . . . . . . . . . . . . . . . . . . . . . . . . . 79 6.4.Criterii de construire a strategiilor didactice . . . . . . . . . . . . . . . . .80 6.5.Strategii didactice pentru învăţământul preuniversitar; criterii de clasificare . . . . . . . . . . . . . . . . . . . . . . 81 6.6.Metodele - componentă a strategiei didactice . . . . . . . . . . . . . . .82 6.7.Mijloacele de învăţământ . . . . . . . . . . . . . . . . . . . . . . . . . . . . . . .83 7. Strategii de evaluare . . . . . . . . . . . . . . . . . . . . . . . . . . . . . . . . . . . . . . . . 83 7.1. Repere conceptuale . . . . . . . . . . . . . . . . . . . . . . . . . . . . . . . . . .83 7.2. Caracteristici . . . . . . . . . . . . . . . . . . . . . . . . . . . . . . . . . . . . . . . .84 7.3.Tipuri / clasificare . . . . . . . . . . . . . . . . . . . . . . . . . . . . . . . . . . . . .84 8. Repere pentru elaborarea răspunsurilor la „Proba de autoevaluare nr.1” . . . . . . . . . . . . . . . . . . . . . . . . . . . . . . . . .102 9. Repere pentru elaborarea răspunsului la „Proba de autoevaluare nr.2” . . . . . . . . . . . . . . . . . . . . . . . . . . . . . . . . .103 10. Lucrarea de verificare nr. 1 . . . . . . . . . . . . . . . . . . . . . . . . . . . . . . . . . 105 11. Bibliografie . . . . . . . . . . . . . . . . . . . . . . . . . . . . . . . . . . . . . . . . . . . . . . 107 38 Proiectul pentru Învăţământul Rural Perspectiva structurală de analiză a curriculum-ului 1. Obiectivele unităţii de învăţare nr. 3 Pe parcursul şi la sfârşitul acestei unităţi de învăţare, cursanţii/ studenţii vor fi capabili: · Să definească principalele concepte teoretice specifice acestui capitol: obiective educaţionale, conţinuturi ale învăţării, timp de instruire, strategii didactice, strategii de evaluare; · Să utilizeze/ opereze cu aceste concepte în diverse contexte didactice, de instruire, metodice etc.; · Să caracterizeze/ comenteze principalele tipuri/ clase/ categorii de obiective educaţionale, niveluri şi strategii de integrare a conţinuturilor învăţării, tipuri de strategii de instruire, strategii evaluative folosite în învăţământul preuniversitar românesc; · Să compare/ să stabilească asemănări şi deosebiri între ele; · Să stabilească, să utilizeze/ să integreze în practica şcolară diversele tipuri de obiective pe domenii şi clase, modalităţi şi niveluri de predare integrată, strategii instructiv-educative şi strategii de evaluare şcolară, în diverse contexte educaţionale. Proiectul pentru Învăţământul Rural 39 Perspectiva structurală de analiză a curriculum-ului 2. Perspectiva structurală de analiză a curriculum-ului şcolar Această perspectivă de analiză vizează componentele esenţiale ale curriculum-ului şi relaţiile dintre ele. Abordarea curriculum-ului din această perspectivă se poate realiza după mai multe modele, dintre care mai reprezentative sunt: modelul triunghiular şi modelul pentagonal. Noi vom opera cu modelul pentagonal, care include următoarele componente : · finalităţile; · conţinuturile; · timpul de instruire; · strategiile de instruire; · strategiile de evaluare. (Dan Potolea, op. cit., pag. 83) Elementele structurale de mai sus se află într-o strânsă unitate şi interdependenţă. 3. Finalităţile procesului de învăţământ Obiectivele educaţionale rămân una din preocupările importante ale teoriei şi practicii educaţionale, în ciuda multor observaţii critice şi a unor excese în domeniu. 3.1. Organizarea pe niveluri a obiectivelor educaţionale Diversitate tipologică Obiectivele educaţionale prezintă un grad mare de diferenţiere. Această diferenţiere operată de literatura de specialitate oferă o mare diversitate tipologică a obiectivelor, ca rezultat al folosirii unor criterii extrem de diferite: obiective pe termen lung şi scurt; obiective generale şi obiective concrete; obiective axate pe performanţe riguros circumscrise (de „stăpânire” a materiei), pe capacităţi (obiective de „transfer”), orientate spre creativitate (obiective de „exprimare”) etc. (Dan Potolea, 1988, Yvan Abernot, Les methodes d’evaluation scolaire, DUNOD, Paris, 1996). Această clasificare aparţine lui G. De Landsheere (1982). Dan Potolea consideră însă că aceste diviziuni analitice îndeplinesc mai mult un rol informativ. Mult mai eficace sunt analiza multireferenţială a obiectivelor, realizată prin aplicarea unor criterii asupra aceluiaşi obiectiv şi integrarea tipurilor principale în structuri ierarhice. Din acest punct de vedere autorul sugerează analiza unui obiectiv pe baza a şase parametri (Dan Potolea, op. cit., pag. 142): · natura achiziţiei preconizate (cunoştinţe, deprinderi, capacităţi, atitudini, sentimente); 40 Proiectul pentru Învăţământul Rural Perspectiva structurală de analiză a curriculum-ului · conţinutul la care se conexează (monodisciplinar, pluridisciplinar, interdisciplinar); · gradul de generalitate/specificitate; · funcţia pedagogică îndeplinită; · timpul de realizare; · caracterul comun sau diferenţiat (se referă la toţi elevii sau numai la o parte). „Fizionomia” unui obiectiv rezultă din modul în care se concretizează şi se combină aceşti parametri. Planuri/ niveluri de analiză ale obiectivelor Când vorbim despre obiective este necesar să menţionăm nivelul sau planul în care putem discuta. Marea majoritate a specialiştilor în domeniu diferenţiază trei planuri sau nivele: · obiective generale (scopuri); · obiective intermediare (specifice); · obiective concrete, comportamentale (operaţionale). Această structură trinivelară comportă o discuţie, întrucât distincţia de mai sus este utilă cu condiţia să se specifice planul de referinţă şi rolurile pedagogice pe care le îndeplineşte fiecare nivel. Altfel apar confuzii, pentru că unii specialişti raportează structura trinivelară prezentată mai sus la sistemul de învăţământ, alţii la obiectul de învăţământ, iar o a treia categorie la activitatea educatorului de proiectare a obiectivelor unui capitol sau lecţii. „Scopul” în cele trei situaţii nu are acelaşi conţinut şi nu se află la acelaşi nivel de generalitate. În realitate conceptele care definesc finalităţile educaţiei la diferite nivele (obiective generale sau scopuri, obiective specifice, obiective operaţionale) au delimitări mai puţin tranşante decât ne par la prima vedere; ele formează un continuum (Y. Abernot, 1996). Obiectivele specifice cu gradul cel mai mare de generalitate sunt foarte aproape de obiectivele generale, după cum obiectivele specifice cele mai elementare pot fi direct puse sub formă operaţională. Am putea exemplifica unele obiective cadru şi obiective de referinţă din Curriculum-ul Naţional. Aceste obiective de referinţă au un grad mare de concreteţe şi s-ar putea spune chiar că ele ar putea fi aşezate fără teama de a greşi în categoria obiectivelor comportamentale (operaţionale). Ceea ce este foarte important în stabilirea obiectivelor educaţiei este trecerea progresivă de la nivelul finalităţilor, scopurilor şi obiectivelor generale sau specifice la formularea obiectivelor operaţionale. Cu alte cuvinte, foarte importantă este operaţia de derivare: scopurile sunt derivate din finalităţi, obiectivele generale din scopuri etc., împreună construind „un continuum” (Yvan Abernot, 1996) sau un tot unitar (Lazăr Vlăsceanu, 1995). Această înlănţuire este fundamentală pentru aprecierea coerenţei de ansamblu a educaţiei şcolare. În absenţa derivării, obiectivele operaţionale nu mai sunt integrabile în cele specifice, care nu sunt formulate pe baza Proiectul pentru Învăţământul Rural 41 Perspectiva structurală de analiză a curriculum-ului obiectivelor generale, iar acestea nu exprimă cerinţele scopurilor şi finalităţilor. Drept consecinţă apar efecte negative atât în planul realizării finalităţilor educative, cât şi în trecerea progresivă a unui elev dintr-un ciclu şcolar în altul, este afectată negativ atât dezvoltarea personalităţii elevilor cât şi esenţa de ansamblu a educaţiei şcolare (Lazăr Vlăsceanu, 1993). Trecerea progresivă de la un nivel la altul şi coerenţa lor ar putea fi reprezentate grafic astfel: Figura 3.1: Etape progresive în derivarea obiectivelor educaţionale (după L. Vlăsceanu, 1995, pag. 38) După gradul de generalitate distingem trei niveluri ale obiectivelor: 3.1.1. Nivelul superior Este reprezentat de ceea ce numim în mod obişnuit ţelurile educaţiei în general. Este nivelul cel mai abstract, cu definiri generale, care reprezintă principii de orientare pentru nivele următoare. Obiectivele generale sau scopurile determină orientările mari ale educaţiei: ele au valoare filosofică şi socială şi decurg din opţiunile politice (Yvan Abernot, op. cit., pag 52). Autonomia individuală, integrarea socială, accesul la cultură, spiritul critic sunt scopuri ale educaţiei. Scopurile sunt într-o continuă schimbare, evoluţie. Din perspectiva multiculturalismului şi integrării europene se consideră, aşa cum am mai spus, că patriotismul exagerat şi disciplina sunt orientări în regresie, ceea ce nu însemnă că nu ar putea reveni într-o perioadă ulterioară. Scopurile educaţiei determină reformele şi, în particular, organizarea oricărui curriculum. Prin urmare obiectivele generale (scopurile) indică 42 Proiectul pentru Învăţământul Rural Perspectiva structurală de analiză a curriculum-ului domeniile şi tipurile de schimbări educative care sunt concordante cu finalităţile învăţământului în general. Ele au un caracter general, dar este totuşi vorba de o „generalitate specifică” întrucât sunt delimitate cu mai multă precizie pentru a avea incidenţă directă asupra activităţilor de predare şi învăţare. În formularea şi ordonarea obiectivelor generale, problema pedagogică importantă este de a specifica domeniile schimbărilor educative. 3.1.2. Nivelul intermediar Traduce aceste scopuri în termenii educaţionali specifici, dar cu o largă arie de cuprindere; obiectivele intermediare sunt o parte mai restrânsă a obiectivelor generale (scopurilor) şi se definesc în termenii de capacităţi sau de operaţii mentale (a fi capabil de a lega o cauză de un efect, de a analiza sau emite o judecată întemeiată). Fiecăruia dintre aceste obiective intermediare i se consacră o importanţă mai mare sau mai mică, în funcţie de scopurile educaţiei. Metodele pedagogice prin care conţinuturile sunt introduse în curriculum sunt în slujba dezvoltării uneia sau alteia din componente. Prin urmare problema constă în specificarea obiectivelor în relaţie cu diferite tipuri de conţinuturi ale obiectelor de învăţământ sau unor arii curriculare (Idem, pag. 57). Conceptul de „arie curriculară” este un concept nou în pedagogia românească şi este avansat prin Curriculum-ul Naţional. În acest document se specifică: „Aria curriculară oferă o viziune multi şi/sau interdisciplinară asupra obiectivelor de studiu. Curriculum-ul Naţional din România este structurat pe şapte arii curriculare, desemnate pe baza unor principii şi criterii de tip epistemologic şi psihopedagogic. Aceste şapte arii curriculare sunt: o Limbă şi comunicare; o Matematica şi Ştiinţe ale naturii; o Om şi societate; o Arte; o Educaţie fizică şi Sport; o Tehnologii; o Consiliere şi orientare.” Obiectivele curriculare sau specifice sunt caracteristice diferitelor obiecte de învăţământ, fiind asociate cu conţinuturile în cadrul acestora sau, mai nou, al ariilor curriculare din care fac parte. În formularea obiectivelor specifice se corelează două componente: · una indică domeniul de conţinut (informaţii, reguli, algoritmi de calcul etc.); · cealaltă indică procesele psihice sau modul de abordare de către elev/copil a conţinuturilor respective în activitatea de învăţare. Proiectul pentru Învăţământul Rural 43 Perspectiva structurală de analiză a curriculum-ului Prima componentă presupune considerarea categoriilor taxonomice ale obiectivelor generale (cognitive, afective, psihomotorii) şi nivelul de dezvoltare psihică a personalităţii elevului pentru a alege acele activităţi de învăţare care sunt accesibile unei anumite vârste. A doua componentă este identificată pe baza considerării conţinutului teoretic, informaţional al unei discipline specializate. Pentru a ajunge la stabilirea corespondenţelor dintre conţinuturi şi modurile de abordare a acestora în instruire şi învăţare sunt elaborate tabele de specificare. Acestea se folosesc îndeosebi în procesul de elaborare a programelor şcolare ale unui anumit obiect de învăţământ. Ele sunt matrici în care pe rubricile orizontale se descriu elemente de conţinut, iar pe coloane se menţionează tipurile de obiective. Tabelele de specificaţii exprimă cel mai bine relaţia dintre componentele de bază ale tehnologiei didactice: obiective, conţinuturi, procedee de evaluare. Acestea derivă din idealul şi finalităţile sistemului educaţional, formulate în Legea învăţământului. Acestea sunt: · asigurarea educaţiei elementare pentru toţi copiii; · formarea personalităţii copilului, respectând nivelul şi ritmul său de dezvoltare; · înzestrarea copilului cu acele cunoştinţe, capacităţi şi atitudini care să stimuleze raportarea efectivă şi creativă la mediul social şi natural şi să permită continuarea educaţiei. Finalităţile unui ciclu de învăţământ şi obiectivele corespunzătoare au un grad mai mare de generalitate. La acelaşi nivel intermediar, dar cu un grad mai mic de generalitate se situează obiectivele cadru şi obiectivele de referinţă. Acestea sunt mai concrete faţă de nivelul anterior, dar mai puţin structurate faţă de obiectivele operaţionale. · „Obiectivele cadru sunt obiective cu un grad ridicat de generalitate şi de complexitate. În calitatea lor de dominante ele se referă la formarea unor capacităţi şi aptitudini specifice disciplinei şi sunt urmărite de-a lungul mai multor ani de studii” (idem, pag. 204). Din obiectivele cadru derivă obiectivele de referinţă. · Obiectivele de referinţă specifică rezultatele aşteptate ale învăţării pentru fiecare an de studiu şi urmăresc progresia în achiziţia de competenţe şi de cunoştinţe de la un an de studiu la altul. Acestor obiective de referinţă le sunt asociate situaţii de învăţare precum şi conţinuturile corespunzătoare şi descriptorii de performanţă. 3.1.3. Nivelul operaţional Al treilea nivel al obiectivelor este cel operaţional. La acest nivel obiectivele sunt definite într-un mod concret, prin comportamente observabile şi măsurabile, „mod în care să remită realizarea strategiilor şi tacticilor instruirii pe de o parte şi să ofere imaginea concretă a ceea 44 Proiectul pentru Învăţământul Rural Perspectiva structurală de analiză a curriculum-ului ce va trebui evaluat pe de altă parte (De Corte – 1973 şi E. Landau – 1975). Obiectivele operaţionale sunt exprimate în termeni concreţi şi foarte precişi. A face suma, a calcula, a identifica, a exprima sunt comportamente observabile. Orice cadru didactic îşi pune problema ce trebuie să facă un elev/copil în aşa fel încât să realizeze scopurile educaţiei. Pentru acesta trebuie să specifice obiectivele operaţionale, adică să stabilească activităţile prin care cel ce învaţă va progresa în educaţia sa. Aceasta înseamnă să enunţe componentele scopurilor educative în termeni de activităţi mentale, afective şi psihomotorii ale celui ce învaţă (D’Hainaut, Programe de învăţământ şi educaţie permanentă, EDP, Bucureşti, 1981, pag. 147). Deci e vorba de precizarea situaţiilor în care astfel de activităţi se vor exersa sau se vor manifesta. A specifica un obiectiv în termeni operaţionali implică şi cuprinde definirea unei situaţii sau categorii de situaţii în care elevul exersează să stăpânească o deprindere sau un comportament sau face dovada că a atins această stăpânire. Obiectivele operaţionale, pe de altă parte, nu au sens şi nu se justifică decât în calitate de componente ale unor scopuri mai generale. Ele sunt veriga centrală care uneşte intenţia cu acţiunea (Idem, pag. 148). O modalitate de a defini obiectivele instrucţionale este aceea de a identifica produsul final al instruirii în termenii performanţei observabile. Modul de a determina dacă un elev/copil a învăţat sau nu ceva este de a observa rezultatul comportamentului său. Aceste rezultate au fost convenţional numite obiective comportamentale care sunt de fapt performanţe finale. În majoritatea situaţiilor şcolare acestea sunt performanţe verbale sau deprinderi motorii. Uneori obiectivele îmbracă formulări necomportamentale, pentru că performanţele finale nu sunt specificate – nu se indică modul în care elevul va demonstra vizibil că a înţeles ceva (elevul înţelege, elevul apreciază etc.). Distincţia între formulările comportamentale se află în primul rând în alegerea verbelor. În cazul formulării necomportamentale, o mare parte din procesul înţelegerii constituie o activitate neurală şi cerebrală greu observabilă de către cadrele didactice. Am putea sintetiza distribuirea obiectivelor pe nivele făcând apel la o schemă simplă (figura 3.2), dar în acelaşi timp funcţională, propusă de profesorul Dan Potolea ( Curs de pedagogie, 1988, pag. 143). Proiectul pentru Învăţământul Rural 45 Perspectiva structurală de analiză a curriculum-ului Figura 3.2. 46 Proiectul pentru Învăţământul Rural Perspectiva structurală de analiză a curriculum-ului 3.1.3.1. Operaţionalizarea obiectivelor educaţionale Sensuri ale operaţionalizării Conceptul de obiectiv operaţionalizat are două sensuri: · unul general, care se referă la transpunerea unui obiectiv în termeni de operaţii, acţiuni, manifestări observabile; · unul tehnic care constă în enunţarea obiectivului sub forma comportamentelor observabile şi măsurabile. Între prima şi cea de a doua accepţie diferenţa constă în faptul că sensul tehnic necesită introducerea criteriului evaluativ, care indică gradul de reuşită pretins elevilor, nivelul de performanţă aşteptat (Dan Potolea, Curs de pedagogie, 1988, pag.151). Obiectivele operaţionale au caracter concret şi sunt realizabile în situaţii specifice de învăţare. Ele sunt elaborate pe baza obiectivelor specifice şi a obiectivelor generale prin tehnici adecvate de operaţionalizare sau concretizare aplicate de cadrul didactic. Spre deosebire de obiectivele generale şi specifice, care, de regulă sunt date şi cadrul didactic le însuşeşte pentru a le considera drept referinţe de proiectare, realizare şi evaluare a activităţilor de dirijare a învăţării, obiectivele operaţionale sunt elaborate pentru fiecare lecţie sau activitate de către cadrul didactic prin considerarea conţinutului predării/învăţării şi prin aplicarea tehnicii de operaţionalizare. În sens larg, operaţionalizarea este activitatea de specificare sau identificare a referinţelor sau incidentelor concrete sau practice ale unui concept sau enunţ general şi abstract. Ea se referă la ansamblul operaţiilor succesive de trecere de la abstract la concret, cât şi la specificarea criteriilor sau indicatorilor prin care o acţiune sau un comportament dobândeşte caracteristica de a fi operaţional sau concret. Sensul pedagogic al operaţionalizării constă în specificarea criteriilor sau indicatorilor pe baza cărora un obiectiv dobândeşte caracteristica de a fi operaţional. De regulă, sunt menţionate două criterii de elaborare şi apreciere ale operaţionalităţii unui obiectiv: performanţa (criteriul comportamental) şi capacitatea intelectuală (criteriul competenţei) (L. Vlăsceanu, 1995). Performanţa Este expresia nivelului de realizare a unei sarcini de învăţare. Fiind dat un conţinut al învăţării, prin operaţionalizare trebuie specificat acel indicator pe baza căruia se poate constata şi aprecia că elevul a realizat un anumit progres, că s-a produs o anumită schimbare în sistemul personalităţii lui la sfârşitul perioadei în care a fost angajat într-o situaţie de predare/ învăţare. Indicatorul cel mai concret al performanţei în învăţare este, conform teoriei comportamentiste (behavioriste), comportamentul, actul sau manifestarea vizibilă pe Proiectul pentru Învăţământul Rural 47 Perspectiva structurală de analiză a curriculum-ului care elevul o poate releva. Într-un obiectiv operaţional trebuie indicat rezultatul sau comportamentul final pe care urmează să-l manifeste elevul implicat într-o situaţie de învăţare. De aceea, obiectivele operaţionale mai sunt numite şi obiective finale sau terminale. Numai precizând în mod clar şi explicit comportamentul final este posibilă programarea conţinuturilor învăţării şi mai ales a situaţiilor de predare şi a sarcinilor de învăţare, iar cadrul didactic va alege mijloacele cele mai adecvate de realizare a instruirii, de construire şi dirijare a situaţiei de învăţare. Comportamentul etalat de elev/copil trebuie să fie observabil şi măsurabil cu ajutorul unor instrumente de evaluare pedagogică. Observabilitatea comportamentului se relevă de către elev în termeni: · verbali (nominalizare, enumerare, enunţare de reguli sau definiţii, explicitare, povestire etc.) · fizici sau psihomotori (identificarea de obiecte sau comportamente, realizare de acţiuni simple şi complexe sub control, realizarea automată a unor acţiuni, cum ar fi scrisul etc.) · atitudinali (enumerarea consecinţelor probabile ale unei acţiuni, manifestarea unei acţiuni sau a unei conduite în relaţii interpersonale sau într-o situaţie socială etc.). La o analiză mai atentă, se poate constata că termenii menţionaţi sunt subsumaţi categoriilor taxonomice ale obiectivelor generale şi specifice. (Idem pag.32) Competenţa Este considerată acea capacitate intelectuală care dispune de posibilităţi multiple de transfer sau de aplicabilitate şi operare cu conţinuturi diverse (M. Manolescu, Activitatea evaluativă între cogniţie şi metacogniţie, Editura Meteor, Bucureşti, 2004). Spre deosebire de performanţă, competenţa este realizabilă în intervale mai lungi de timp. Specificarea competenţelor constă, de fapt, în delimitarea capacităţilor sau operaţiilor intelectuale de genul: capacitatea de a detecta, selecta, analiza şi sintetiza date, informaţii sau relaţii, capacitatea de a învăţa, de a acţiona sau judeca etc. La rândul său fiecare capacitate se bazează pe anumite operaţii mentale. Uneori se iau ca referinţă procesele psihice (percepţie, gândire, memorie, imaginaţie etc.) şi operaţiile specifice fiecăruia, privite în mod genetic (Yvan Abernot, pag.187; L. Vlăsceanu, 1995, pag.34). Spre deosebire de obiectivul centrat pe performanţă, cel în care competenţa este prioritară pune accentul pe formarea operaţiilor propriu-zise care conduc la o anumită performanţă. Avantajul obiectivelor axate pe competenţe este că accentuează caracterul formativ al învăţământului, pe când dezavantajul constă în reducerea operaţionalităţii (ceea ce accentuează nota de ambiguitate şi îngreuiază atât planificarea sarcinilor cât şi evaluarea (L. Vlăsceanu. 1995). 48 Proiectul pentru Învăţământul Rural Perspectiva structurală de analiză a curriculum-ului Relaţii Criteriul performanţei şi cel al competenţei nu trebuie considerate ca reciproc exclusive. Mai degrabă ele sunt complementare. Pentru aceasta este necesar să se stabilească o legătură strânsă între obiectivele specifice, în care accentul să se pună pe indicarea capacităţilor mentale sau a operaţiilor intelectuale implicate şi dezvoltate prin conţinuturile unui obiect de învăţământ şi obiectivele operaţionale definite în termeni de performanţă sau de comportamente finale (Idem, pag.36). 3.1.3.2. Tehnica lui Mager de operaţionalizare a obiectivelor R.F. Mager a propus o tehnică de elaborare a obiectivelor operaţionale bazată pe considerarea performanţelor sub forma comportamentelor finale observabile şi măsurabile obţinute până la sfârşitul fiecărei etape de predare/învăţare. Conform acestei tehnici, orice obiectiv operaţional include un singur comportament final caracterizabil prin trei indicatori (Lazăr Vlăsceanu, 1995; Dan Potolea, 1988; E. Noveanu, 1987): · Specificarea comportamentului final. Luând ca referinţă categoriile taxonomice şi verbale de acţiune corespunzătoare, în funcţie de conţinutul particular al unei sarcini de învăţare, se descrie rezultatul care se aşteaptă de la elev în finalul realizării acesteia. De exemplu: „elevul să aplice algoritmul…” după ce şi-a însuşit teoria şi a analizat diferite exemple sub controlul profesorului. Comportamentul vizat este cel de „aplicare” subsumat categoriei taxonomice a „aplicării”; · Descrierea condiţiilor de realizare circumscrise cadrului de manifestare a comportamentului final. Se disting două tipuri de condiţii: prealabile, referitoare la comportamente pe baza cărora este posibilă realizarea noului comportament final, şi actuale adică mijloacele şi contextul de realizare a performanţei. De regulă, condiţiile prealabile sunt specificate de obiectivele care preced pe cel în cauză într-un set de obiective logic coerente şi atunci nu mai este necesară evocarea explicită a cerinţelor prealabile. Dacă distanţa dintre performanţa nou-aşteptată şi comportamentele anterioare este mai mare, atunci este necesară evocarea acestora din urmă în formularea obiectivului operaţional; · Criteriul de evaluare sau specificarea nivelului de reuşită minimală. Performanţele se distribuie într-un evantai pe care se disting trei puncte sau niveluri critice. Proiectul pentru Învăţământul Rural 49 Perspectiva structurală de analiză a curriculum-ului Nivelul minim indică acel răspuns al elevului fără de care nu este posibilă trecerea într-o nouă etapă de învăţare. Acest nivel este apreciat pe baza analizei conţinutului sarcinilor ulterioare de învăţare. Toţi elevii unei clase trebuie să manifeste comportamente corespunzătoare nivelului minim acceptabil pentru a evita fenomenul acumulării de goluri în sistemul de cunoaştere şi deprinderi şi de a nu îngreuia astfel rezolvarea sarcinilor ulterioare de învăţare. Peste nivelul minim se situează un evantai cuprinzător de performanţe, trecând peste nivelul mediu şi până la nivelul maxim specific unei trepte de şcolarizare. Performanţele situate peste nivelul minim sunt opţionale pentru elev şi depind de aşteptările cadrului didactic şi de motivaţia elevilor pentru învăţare. Aceasta înseamnă că profesorul operează cu anumite standarde, etaloane pentru aprecierea reuşitei elevilor în învăţare. Cu cât exigenţa creşte, cu atât standardele sunt mai ridicate. Pentru a indica un nivel de reuşită sau standardele minimale se specifică: numărul minim de răspunsuri corecte solicitate sau numărul maxim de greşeli tolerate şi intervalul de timp maxim oferit pentru rezolvarea sarcinii. Prin urmare cea de-a treia cerinţă se referă la descrierea nivelului acceptabil al performanţei. Acest nivel ar putea fi un standard arbitrar începând cu o perfecţiune de 100% şi până la nivelul minim specificat („cel puţin…” – Mac Donald Ross în Probleme de tehnologie didactică, 1977; L. Vlăsceanu, 1995). Operaţionalizarea obiectivelor prin definirea performanţelor aşteptate are avantajul preciziei, concretizării şi măsurabilităţii. La sfârşitul unei perioade de instruire se poate stabili cu exactitate nivelul performanţelor învăţării şi implicit al predării, iar cadrul didactic poate şti ce măsuri să ia pentru a creşte eficienţa activităţii pedagogice. 3.1.3.3. Cerinţe de conţinut şi de formă ale operaţionalizării Ca şi obiectivele specifice, obiectivele operaţionale au două dimensiuni: · una de conţinut (informaţii, probleme etc.) care constituie obiect al învăţării; · alta de formă sau operaţională, indicând sarcina de învăţare pentru elev. Într-o sarcină de învăţare se indică modul de abordare a unui conţinut de către elev/copil, ce trebuie să facă elevul cu un conţinut dat (să memoreze o definiţie, să analizeze o ortogramă, să aplice un algoritm etc.) (Mac Donald Ross; L. Vlăsceanu, Dan Potolea). Dimensiunea conţinutului unui obiectiv nu constă în reformularea ideilor cuprinse în lecţie/activitate, ci se referă la operaţia logică sau/şi abilitatea mentală activată pentru asimilarea ideii sau rezolvarea unor probleme. De aici rezultă câteva norme 50 Proiectul pentru Învăţământul Rural Perspectiva structurală de analiză a curriculum-ului pedagogice privitoare la formularea conţinutului obiectivelor instruirii: · Într-un obiectiv nu se formulează informaţia, ideea, problema de rezolvat, ci operaţia logică sau/şi abilitatea mentală activată în vederea definirii modului de raportare a elevului/copilului la conţinutul vehiculat; · Obiectivele trebuie să corespundă prin conţinutul lor nivelului de dezvoltare a inteligenţei elevilor, experienţelor anterioare de învăţare, vizând o dificultate care poate fi depăşită; · Obiectivele să fie reale, adică să descrie operaţii sau acţiuni cărora le sunt asociate experienţe adecvate de învăţare în situaţiile instructive programate cu elevii; · Operaţiile, abilităţile sau comportamentele mentale specificate în conţinutul obiectivelor trebuie să fie cât mai variate, nelimitându-se la simpla memorare – reproducere de informaţii. Taxonomiile disponibile oferă în acest sens suficiente posibilităţi de variaţie. Dimensiunea referitoare la forma unui obiectiv este elaborată în conformitate cu următoarele norme pedagogice: · Un obiectiv nu descrie activitatea profesorului, ci schimbarea care se aşteaptă să se producă, în urma instruirii, în structura sau în informaţiile stocate anterior de elev/copil; · Obiectivul trebuie să fie operaţional, formulat în termeni comportamentali expliciţi, prin utilizarea unor „verbe de acţiune” de tipul: a diferenţia, a identifica, a rezolva, a construi, a compara, a construi, a enumera etc.; · Fiecare obiectiv concret trebuie să vizeze o operaţie singulară pentru a facilita măsurarea şi evaluarea gradului său de realizare; · Un obiectiv să fie elaborat în cât mai puţine cuvinte, pentru a uşura referirea la conţinutul său specific; · Obiectivele să fie integrate şi derivabile logic pentru a fi asociate construcţiei logice a conţinutului informaţional şi a situaţiilor instructive. 3.1.3.4. Folosirea raţională a obiectivelor operaţionale/ comportamentale Nu toate obiectivele instrucţionale pot fi şi chiar trebuie să fie definite în termeni de comportament. Pe de altă parte, cele care sunt definite în acest mod nu trebuie mărunţite (Probleme de tehnologie didactică, pag.71). În aceeaşi ordine a ideilor, Tyler (1967) considera că la nivelul cel mai util de specificaţie, cadrul Proiectul pentru Învăţământul Rural 51 Perspectiva structurală de analiză a curriculum-ului didactic descrie comportamentul concret pe care el doreşte să şi-l însuşească elevul/copilul. Aceste obiective instrucţionale ar trebui să exprime un scop care este semnificativ în contextul de viaţă al elevului/preşcolarului. Venită din SUA ca nondirectivitate, „pedagogia prin obiective” a adus multe avantaje procesului de învăţământ dar a făcut loc şi exceselor (Yvan Abernot, 1996). Astăzi nimeni nu mai pune la îndoială faptul că pedagogia trebuie să procedeze prin obiective. Dar aceasta nu înseamnă că fiecare minut al lecţiei/activităţii trebuie să fie consacrat unui obiectiv operaţional. „Dacă s-ar proceda aşa, dimensiunea umanistă a relaţiei pedagogice îşi pierde specificitatea sa” (Idem). Acest demers stă la baza înţelegerii şi esenţei curriculum-ului fără de care evaluarea riscă să se piardă în detalii. Operaţionalizarea folosită fără discernământ creează excese, pentru că nu în fiecare minut al lecţiei se poate repera un obiectiv comportamental. Cadrul didactic trebuie să rezerve o marjă de adaptare a elevilor. (Emil Păun, Şcoala - abordare socio-pedagogică, 1999, pag. 22). Important! La aceste observaţii, mai trebuie adăugată următoarea consideraţie care ţine de evoluţia PSIHOLOGIEI şi de impactul acesteia asupra teoriei şi practicii educaţionale. Sintetic, este vorba despre: · PPO (Pedagogia prin Obiective), inclusiv operaţionalizarea acestora, bazată pe „comportamente observabile şi măsurabile„ în procesul învăţării s-au inspirat din psihologia behavioristă/ comportamentistă; comportamentul dovedit de elev era garanţia învăţării; · Astăzi este în creştere psihologia cognitivă, bazată pe procesele cognitive ale elevului; aceasta a triumfat. În consecinţă, în plan pedagogic au devenit prioritare „competenţele, capacităţile, subcapacităţile, valorile şi atitudinile elevului”. Dar competenţa nu se măsoară ci se apreciază. Acesta este argumentul forte pentru care a devenit prioritară elaborarea descriptorilor de performanţă necesari aprecierii rezultatelor şi produselor învăţării realizată de elevi. Din perspectiva pedagogiei moderne, operaţia de „măsurare” a ceea ce a învăţat elevul nu mai este prioritară; importante devin descrierea şi implicit aprecierea competenţei dovedite/ dobândite de elev. 52 Proiectul pentru Învăţământul Rural Perspectiva structurală de analiză a curriculum-ului 3.2. Clasificarea obiectivelor pe domenii şi clase comportamentale 3.2.1.Domenii şi modele ale obiectivelor În prezent sunt recunoscute trei mari domenii de încadrare a obiectivelor: · Domeniul cognitiv; · Domeniul afectiv; · Domeniul psihomotor. În formularea şi ordonarea obiectivelor, problema pedagogică importantă este de a specifica domeniile schimbărilor educative. În acest sens au fost formulate câteva modele reprezentative: · Modelul clasificării ierarhice a obiectivelor (B. Bloom); · Modelul morfologic (J.P. Guilford). 3.2.1.1. Modelul clasificării ierarhice( B. Bloom) A fost propus de B.S. Bloom. Acest model are două dimensiuni. · una de conţinut; · alta de diferenţe şi ordonare. Dimensiunea de conţinut se bazează pe distincţia dintre aspectele cognitive, afective şi psihomotorii ale activităţii psihice implicate în învăţare. Totodată se au în vedere diferenţele dintre conţinuturile învăţării cognitive (centrată pe asimilarea, manipularea şi producerea cunoaşterii, în special a celei ştiinţifice), ale învăţării afective (asimilarea şi practicarea de atitudini, norme şi reguli, valori, etc.) şi ale învăţării psihomotorii, cum ar fi: scrisul, manipularea unor instrumente sau unelte etc. (Dan Potolea, Lazăr Vlăsceanu). Cea de a doua dimensiune introduce o diferenţiere şi ordonare a proceselor psihice implicate în învăţare în funcţie de gradul lor de complexitate. Pentru fiecare domeniu de conţinut (cognitiv, afectiv sau psihomotor) se delimitează un mod progresiv de operaţii cu grade diferite de complexitate şi de accesibilitate pentru elevii/preşcolari implicaţi în învăţare. Cele două dimensiuni sunt combinate şi conduc la elaborarea de taxonomii sau clasificări ale obiectivelor generale. Taxonomia obiectivelor educaţionale este un sistem de clasificare şi ordonare ierarhică a obiectivelor generale în funcţie de domeniul lor de conţinut şi de gradul specific de complexitate a operaţiilor mentale implicate în învăţare. Taxonomiile sunt specializate pe domenii de conţinut (cognitiv, afectiv şi psihomotor), în cadrul fiecărui domeniu indicându-se ordonarea ierarhică a obiectivelor în funcţie de gradul Proiectul pentru Învăţământul Rural 53 Perspectiva structurală de analiză a curriculum-ului de complexitate a operaţiilor, capacităţilor psihice implicate în realizarea lor. Reacţie complexă Automatism Reacţie dirijată Dispoziţie Percepere Domeniul psihomotor 6. Evaluare 5. Sinteză 4. Analiză 3. Aplicare 2. Înţelegere 1. Asimilarea cunoştinţelor Domeniul cognitiv Caracterizare Organizare Valorizare Reacţie Receptare Domeniul afectiv Figura 3.3: Modelul clasificărilor ierarhice (taxonomice) a obiectivelor pedagogice Pentru domeniul cognitiv se disting două secţiuni: · asimilarea cunoaşterii (terminologie sau vocabular, date, informaţii şi concepte specifice, sistematizări etc.); · deprinderi sau capacităţi de operare cu cunoaşterea (înţelegere sau interpretare, aplicare, analiză, sinteză, evaluare). Pentru fiecare categorie taxonomică sunt indicate tipuri reprezentative de obiective. De exemplu, înţelegerea presupune: reformularea unui enunţ de către elev/preşcolar cu propriile cuvinte, interpretarea (rezumarea, comentarea etc.) şi extrapolarea (specifică consecinţelor unui enunţ dincolo de context sau cadru de prezentare). Pentru domeniul afectiv se au în vedere etapele implicate de interiorizarea unei norme sau valori sociale, estetice, morale etc., trecând din stadiul simplei receptări (recunoaşterea şi însuşirea unei reguli, norme sau atitudini de comportare, de raportare la frumos şi adevăr, etc.) la cel de promovare a unei reacţii adecvate (comportarea conformă cu o regulă), a unei aprecieri sau valorizări pozitive (să distingă în mod concret faptele bune de cele rele, frumosul de urât, etc.), a unei prognozări sistemice a diferitelor norme, atitudini şi valori dintr-un sistem mai cuprinzător pentru a ajunge în stadiul de expresie şi caracterizare a propriei persoane în lumina normelor asimilate. 54 Proiectul pentru Învăţământul Rural Perspectiva structurală de analiză a curriculum-ului În domeniul psihomotor sunt avute în vedere obiective asociate cu etapele formării unei deprinderi (de exemplu ţinerea stiloului, poziţia de scris, etc. în cadrul deprinderii de a scrie), producerea stării de pregătire pentru realizarea actelor, exersarea progresivă a fiecărui act şi a ansamblului, automatizarea actelor şi aplicarea deprinderii în contexte diferite şi cu eficacitate. În fiecare categorie sunt detaliate şi obiectivele subsumate. Pentru a facilita activitatea profesorului de elaborare a obiectivelor comportamentale, s-a propus asocierea fiecărei categorii din modelul de mai sus cu anumite formule de acţiune indicatoare de comportamente observabile şi măsurabile. Alegerea verbului, spune Gagne, este o problemă de importanţă decisivă în definirea unui obiectiv. Domeniul cognitiv Domeniul afectiv Iată pentru domeniul cognitiv câteva formule de acţiune, repartizate categorial: · Cunoaştere: definire, descriere, identificare, enumerare, numire, reproducere, alegere, formulare; · Înţelegere: distingere, estimare, explicare, extindere, generalizare, exemplificare, parafrazare, rescriere, rezumare; · Aplicare: schimbare, demonstrare, descoperire, manipulare, modificare, prezentare, folosire; · Analiză: diferenţiere, distingere, ilustrare, alegere, separare, dirijare; · Sinteză: abordare pe categorii combinate, compunere imagini, explicare, modificare, organizare, planificare, rescriere, rezumare; · Evaluare: apreciere, comparare, contrastare, descriere, justificare, interpretare. Pentru domeniul afectiv, cele mai frecvente verbe active, utilizate în formularea obiectivelor sunt: · Receptare: diferenţiere, separare, izolare, asimilare, alegere, combinare, acceptare; · Reacţie: conformare, aprobare, discutare, practicare etc.; · Valorizare: îmbunătăţirea performanţei sau competiţiei, renunţare, specificare, asistare, ajutorare, încurajare, negare, protest, argumentare etc.; · Organizare: discutare, comparare, definire, formulare, armonizare; · Caracterizare: schimbare, revizuire, completare, a fi bine apreciat de colegi, evitare, rezistare etc. Obiectivele generale şi prezentarea lor taxonomică sunt axate pe activităţile sau procesele psihice implicate în diferite tipuri de învăţare, fiind astfel compatibile cu diferite obiecte de învăţământ şi realizabile în diferite cicluri şcolare. Formularea lor nu este de competenţa cadrului didactic. Cadrul didactic consideră taxonomiile obiectivelor drept referinţe sau moduri sistematice de organizare şi Proiectul pentru Învăţământul Rural 55 Perspectiva structurală de analiză a curriculum-ului prezentare a schimbărilor generale şi posibile, ce sunt realizabile prin predarea şi învăţarea diferitelor discipline. În şcoală/grădiniţă nu există însă predare/învăţare în general. Activităţile principale ale procesului de învăţământ sunt diferenţiate pe obiecte de învăţământ (matematica, limba română, educaţie muzicală, etc.) De aceea, problema următoare constă în specificarea obiectivelor în relaţia cu diferite tipuri de conţinuturi ale obiectelor de învăţământ (Lazăr Vlăsceanu). În teoria şi practica pedagogică au fost puse în evidenţă unele aspecte critice ale sistemelor de clasificare prezentate. Două din cele mai importante critici sunt următoarele: · Disocierea obiectivelor pe trei domenii (cognitiv, afectiv, psihomotor) intră în conflict cu complexitatea procesului de educaţie şi cu unitatea vieţii psihice. Este evident faptul că orice obiectiv cognitiv are şi o componentă afectivă şi nu numai. · A doua problemă critică este legată de validitatea modelelor taxonomice, care se referă pe de o parte la întrebarea dacă acestea cuprind toate tipurile de obiective, iar pe de altă parte dacă ierarhia nivelelor este reală, veritabilă (Dan Potolea, op. cit., pag .149). Remedii Remediile nu au întârziat să apară. Astfel, D. Hameline (1979) spune că cele trei domenii sunt interdependente. El concepe o spirală a învăţării care este însoţită şi însoţeşte motivaţia elevilor. Studiul legăturilor dintre categoriile taxonomice din domeniul cognitiv şi cel din domeniul afectiv conduce la conceperea unei pedagogii în spirală. Spre exemplu, unitatea cunoştinţelor provine din receptare. Plecându-se de la două unităţi de cunoaştere (două enunţuri, două fapte) se poate stabilii un raport de contiguitate, un raport de la cauză la efect, un raport de opoziţie etc. Pe scurt intervine înţelegerea (cognitiv) pe care se sprijină răspunsul (afectiv). La sfârşitul spiralei personalitatea copilului a evoluat sub câteva aspecte care concordă (şi se suprapun) cu scopurile educaţiei. 3.2.1.2. Modelul morfologic de determinare a obiectivelor educaţionale Acest model se bazează pe o anumită concepţie psihologică despre inteligenţă, considerată ca structură de operaţii mentale implicate în rezolvarea de probleme şi obţinerea de performanţe. Este inspirat din modelul tridimensional al intelectului uman ce aparţine psihologului american Guilford, care oferă o prezentare sistematică a psihologiei gândirii şi a factorilor acesteia. Şi în cazul gândirii, ca de altfel al oricărui proces psihic, distingem trei categorii de factori componenţi, şi anume: · câte 5 operaţii (evaluare, gândire convergentă, gândire divergentă, memorie, cogniţie); · 4 conţinuturi (comportamental, semantic, simbolic, figural); 56 Proiectul pentru Învăţământul Rural Perspectiva structurală de analiză a curriculum-ului · 6 produse (unităţi, clase, relaţii, sisteme, transformări şi implicaţii). Modelul multifactorial de clasificare a componentelor intelectului uman după cele trei criterii (operaţii, produse şi conţinuturi) a îndeplinit şi îndeplineşte rolul unei veritabile matrici de descoperire, (P.P.Neveanu, 1996, pag. 51). Fiecare din cele 120 de celule ale acestui model (6x5x4) desemnează o anumită capacitate care poate fi descrisă în termenii operaţiei, conţinutului şi produsului (Idem). Din perspectivă pedagogică modelul morfologic al lui Guilfrod are o relevanţă mare. Dacă au fost identificate operaţiile mentale ale inteligenţei, atunci acestea sunt luate ca referinţe în formularea obiectivelor generale fără a se introduce vreo ordine ierarhică. Accentul este pus pe combinarea diferitelor operaţii şi a obiectivelor ce le corespund pentru a progresa în dezvoltarea inteligenţei. Aplicarea pedagogică a acestui model este deocamdată relativ restrânsă. Figura 3.4: Modelul structurii intelectului (după J.P.Guilford) 3.2.2.Finalităţile învăţământului românesc Legea învăţământului (nr.84/1995) stipulează ca ideal educaţional al şcolii româneşti dezvoltarea liberă, integrală şi armonioasă a individualităţii umane, formarea personalităţii autonome şi creative. Acest ideal se întemeiază pe tradiţiile umaniste, pe valorile democraţiei şi pe aspiraţiile societăţii româneşti, având o contribuţie importantă la păstrarea identităţii naţionale (art.1, alin.1 şi 2). Finalitatea educaţională a învăţământului românesc se realizează, în viziunea Legii Învăţământului, prin următoarele mijloace: Proiectul pentru Învăţământul Rural 57 Perspectiva structurală de analiză a curriculum-ului · Însuşirea cunoştinţelor ştiinţifice, a valorilor culturii naţionale şi universale; · Formarea capacităţilor intelectuale, a disponibilităţilor afective şi a abilităţilor practice prin asimilarea de cunoştinţe umaniste, ştiinţifice, tehnice şi estetice; · Asimilarea tehnicilor de muncă intelectuală necesare instruirii şi autoinstruirii, pe durata întregii vieţi; · Educarea în spiritul respectării drepturilor şi libertăţilor fundamentale ale omului, al demnităţii şi al toleranţei, al schimbului liber de opinii; · Cultivarea sensibilităţii faţă de problematica umană, faţă de valorile moral-civice, a respectului faţă de natură şi mediul înconjurător; · Dezvoltarea armonioasă a individului prin educaţie fizică, educaţie igienico-sanitară şi practicarea sportului; · Profesionalizarea tinerei generaţii pentru desfăşurarea unor activităţi utile, producătoare de bunuri materiale şi spirituale (art.4, alin.1). 58 Proiectul pentru Învăţământul Rural Perspectiva structurală de analiză a curriculum-ului 4. Conţinutul/ conţinuturile învăţământului 4.1. Repere conceptuale Conceptul de „conţinut al învăţământului” este destul de larg şi de flexibil la ora actuală. Definiţiile date acestei noţiuni o dovedesc cu prisosinţă. Diferenţierile merg mai departe. Rossekh şi G. Văideanu precizează faptul că este mai potrivit să vorbim de „conţinuturi ale educaţiei” decât de „conţinut” al educaţiei. Ei spun că „în anumite lucrări, şi, în general, în documentele oficiale, se utilizează termenul de „conţinut” pentru a indica faptul că este vorba de un ansamblu sau de un sistem articulat de obiective şi de cunoştinţe specifice la un anumit nivel de realizare. “Conţinuturile educative ale învăţământului” subliniază faptul că, pe de o parte este vorba despre conţinuturi ale educaţiei formale, non-formale şi informale. Pe de altă parte, folosim forma de plural pentru a elimina ideea conţinutului unic, a unui model care ar putea să se impună progresiv în orice situaţie. Definiţie (1) „Conţinuturile învăţământului constituie un ansamblu de cunoştinţe, abilităţi, valori şi comportamente, concretizate sub formă de programe de studii şi selectate în funcţie de finalităţile şi obiectivele asumate de instituţia de învăţământ într-o societate. Aceste conţinuturi pe niveluri sau tipuri de instituţii şcolare, pe clase şi pe discipline, sunt rezultatul unei elaborări într-un scop pedagogic şi fac obiectul unui proces specific: învăţarea”. (Cf. V. De Landsheere, op cit). Concluzie: Într-o accepţie foarte largă a termenului conţinuturile învăţământului includ toate informaţiile descrise şi organizate atât sub formă de program oficializat, cât şi sub formă de conţinuturi latente sau implicite. Altfel spus, tot ceea ce se comunică prin şcoală/grădiniţă oficial şi neoficial, inclusiv prin calitatea vieţii şcolare, atitudinile cadrelor didactice, contextul moral relaţional etc. Dacă ne raportăm la conceptele pedagogice dezvoltate mai sus am putea sintetiza faptul că termenul de conţinuturi ale învăţământului, în accepţiunea largă, include atât conţinuturile învăţământului cât şi pe cele ale educaţiei non-formale, informale sau ale aşa-zisei şcoli-paralele. Prin caracterul său predominant formativ şi educativ, învăţământul trebuie să vizeze, deci, conţinuturile în sensul definit mai sus, „cunoştinţele” fiind doar o parte, un aspect al acestora. Din ce în ce mai mult este scos în evidenţă faptul că nu trebuie să punem semnul egalităţii între conţinut şi cunoştinţe. Acestea din urmă sunt numai o parte a componenţei conţinuturilor. Autorii de programe şi de manuale, dar deopotrivă şi educatoarele, învăţătorii şi profesorii, trebuie să distingă următoarele tipuri de cunoştinţe: · cunoştinţele de bază, indispensabile adaptării copilului, elevului la condiţiile concrete în care trebuie să trăiască; · cunoştinţele funcţionale care ajută la structurarea gândirii copiilor/ elevilor şi care permit ulterior asociaţii, transferuri şi aplicaţii; Proiectul pentru Învăţământul Rural 59 Perspectiva structurală de analiză a curriculum-ului · cunoştinţele cu rol de „pasarelă” sau „idei ancoră” care sunt utile copilului/ elevului la un moment dat pentru a face posibile achiziţiile ulterioare; · cunoştinţele care produc copiilor/ elevilor plăcerea de a cunoaşte şi care adesea pătrund sub formă de cultură, am putea vorbi de „cunoştinţe gratuite” (nu în sensul peiorativ) · cunoştinţe „sterile”; este vorba de informaţii care nu servesc copilului la nimic, ci încarcă doar memoria. Definiţie (2) În sens mai larg, conţinutul învăţământului este acel ansamblu coerent organizat şi etapizat pe trepte de şcolarizare care include cunoştinţe, convingeri, modele atitudinale şi comportamentale, concepţii despre om şi menirea sa în societate, abilităţi intelectuale, profesionale şi artistice prin care se vizează formarea unei personalităţi armonioase şi multilaterale, în concordanţă cu cerinţele actuale şi viitoare ale dezvoltării societăţii (N. Oprescu, Curs de pedagogie, 1988). Această accepţie a conţinuturilor şcolare este concordantă cu ideea potrivit căreia sistemul de învăţământ a fost şi este principalul mijloc de transmitere a cunoaşterii şi culturii sociale elaborate. 4.2. Dinamica/ flexibilitatea conţinutului învăţământului Conţinutul învăţământului are un caracter istoric şi flexibil. Dinamica sa este influenţată de o varietate de factori. Schimbările în conţinutul învăţământului sunt semne vizibile de adaptare instituţională a acestuia la condiţiile unei societăţi mobile. Încă în deceniul şapte al secolului trecut, Gaston Berger ne avertiza asupra „accelerării istoriei” şi a consecinţelor ce decurg pentru omul de azi. Totul în lume – spune el – se mişcă într-un astfel de ritm încât schimbarea a devenit perceptibilă oricărui om. În această împrejurare viitorul nu mai poate fi prevăzut cu siguranţa generaţiilor anterioare, iar o parte din cunoştinţele preţuite acum, într-un timp relativ scurt vor fi depăşite (Gaston Berger, Omul modern şi educaţia sa, Editura Didactică şi Pedagogică, Bucureşti, pag. 4). Factorul care exercită cea mai puternică influenţă este revoluţia ştiinţifică şi tehnologică. Datorită acesteia, informaţiile ştiinţifice elaborate au crescut în progresie geometrică, au apărut noi domenii sau discipline ştiinţifice, s-au dezvoltat noi tehnologii bazate mai ales pe microelectronică şi informatică, a crescut gradul de informatizare a întregii societăţi etc. În aceste condiţii, organizarea conţinutului învăţământului presupune formularea de răspunsuri adecvate la întrebări de genul următor: · Cum reacţionează învăţământul faţă de „explozia informaţională”: prin multiplicare cantitativă sau prin esenţializare şi restructurare calitativă? · Cum sunt anticipate şcolar schimbările din ştiinţă, tehnică, artă, cultură? · Care este structura culturii generale într-o epocă de avalanşă informaţională? · Ce raport optim se poate stabili între cultura generală şi specializarea profesională? 60 Proiectul pentru Învăţământul Rural Perspectiva structurală de analiză a curriculum-ului · Ce pondere ar trebui să aibă conţinuturile care se referă la pregătirea ştiinţifică, profesională şi culturală în ansamblul conţinutului învăţământului? · Care sunt conţinuturile care asigură pregătirea pentru educaţia permanentă? Numărul întrebărilor poate fi multiplicat, iar răspunsurile sunt foarte greu de formulat, uneori chiar imposibil (L. Vlăsceanu, op. cit, 1988). Conţinuturile educaţiei moderne sunt puternic influenţate de cel puţin trei categorii de factori şi condiţii, ce acţionează nu exclusiv, ci corelat: · multiplicarea surselor şi mesajelor lumii contemporane · modificările în structura finalităţilor educaţiei · necesitatea construirii unităţii şi integralităţii personalităţii elevilor (D’ Hainaut, op. cit). 4.3. Strategii de integrare a conţinuturilor O analiză a strategiilor de încorporare a noilor cunoştinţe din toate domeniile de activitate (ştiinţă, tehnică, cultură, artă, sport etc.) evidenţiază faptul că acestea au fost şi sunt ghidate, de regulă, după principii polare (Lazăr Vlăsceanu, Învăţarea şi noua revoluţie tehnologică, Editura Ştiinţifică, Bucureşti, 1988, pag. 111): · diferenţiere sau integrare? · cultură generală sau specializare? · prescriptiv-obligatoriu sau opţional? Se disting, prin urmare, trei axe constitutive ale organizării conţinuturilor, pe care le prezentăm succint în continuare. 4.3.1.Diferenţiere sau integrare a conţinuturilor? Cunoaşterea umană se află astăzi într-un proces continuu de diferenţiere, apărând noi discipline care se adaugă celor deja existente. Fiecare disciplină constituită militează pentru propria consacrare nu numai în plan ştiinţific, dar şi în planurile de învăţământ. Şi pentru că şcoala nu poate rămâne în urma dezvoltării cunoaşterii, adaugă noi discipline în planurile de învăţământ. Această adivitate atinge la un moment dat un prag de saturare, dată fiind dimensiunea limitată a planului de instruire şi a receptivităţii informaţionale a elevilor. Ca atare apar unele consecinţe negative: proliferarea activităţilor şcolare, aglomerarea de cerinţe, accentuarea predării în dauna învăţării, apariţia redundanţei informaţionale etc. O caracteristică majoră a paradigmei moderne în educaţie este accentuarea şi valorizarea excesivă a funcţiei informative în raport cu funcţia formativ-educaţională. Acest fapt este o consecinţa firească a primatului obiectului asupra subiectului cunoaşterii, a structurării riguroase a cunoştinţelor şi ierarhizarea ştiinţelor. Proiectul pentru Învăţământul Rural 61 Perspectiva structurală de analiză a curriculum-ului Această situaţie este caracterizată foarte sugestiv de profesorul Emil Păun prin ceea ce domnia sa numeşte “metafora oraşului”. Consecinţa cea mai evidentă a acestei situaţii în plan curricular o constituie structura monodisciplinară a disciplinelor de învăţământ, care-şi împart şi-şi delimitează într-o manieră rigidă domeniile de cunoaştere şi învăţare şcolară, cvasiabsenţa relaţiilor de tip pluri- şi interdisciplinar. Putem asemui acest peisaj curricular cu un oraş care este construit cu străzi paralele şi perpendiculare unele pe altele, singurele zone de întâlnire fiind intersecţiile riguros delimitate şi regularizate prin prezenţa semafoarelor şi semnelor de circulaţie care nu permit încălcarea regulilor. Străzile pot fi considerate ca fiind disciplinele de studiu care funcţionează de sine stătător şi se întâlnesc foarte rar în “intersecţii” predeterminate şi riguros delimitate şi care nu permit cooperări efective întrucât intersecţiile sunt locuri pentru oprire tocmai pentru a evita contactul cu “vehiculele” sau “pietonii” care vin din altă direcţie. Putem schimba uneori denumirea străzilor (a obiectelor de învăţământ), putem realiza anumite modificări arhitecturale pe fiecare stradă, putem scurta sau prelungi străzile, putem chiar adăuga străzi noi, dar aceste străzi nu afectează structura de bază a oraşului (deci a Curriculum- ului). Este ceea ce numim “ metafora oraşului” (Emil Păun, Pedagogie, 2002, pag. 19). În asemenea condiţii, în învăţământ, tendinţei de diferenţiere încearcă să i se opună tendinţa de integrare. „Explozia informaţională” conduce nu numai la creşterea cantitativă a cunoştinţelor, ci şi la esenţializare, la integrare. Esenţializarea poate fi exprimată prin ceea ce Mircea Maliţa a numit „legea cunoştinţelor utile descrescânde”. Potrivit acestei legi, în condiţii de creştere exponenţială a informaţiei, „volumul cunoştinţelor utile descreşte, crescând însă instrumentarul minimal cu care prelucrăm faptele de care avem nevoie” (J.W. Botkin, M. Maliţa, Orizontul fără limite al învăţării, Bucureşti, 1981, Editura Politică, pag. 25). Prin urmare, în locul coincidenţelor dintre obiectul de învăţământ şi disciplina ştiinţifică, se optează pentru „câmpuri cognitive integrate” care transced graniţele dintre discipline (L. Vlăsceanu, op. cit.). Planul cadru pentru învăţământul preuniversitar din ţara noastră caută o soluţie pentru această problemă. Deşi nu este o rezolvare ideală modul de organizare a disciplinelor de învăţământ încearcă să sugereze intenţia de a găsi soluţii pentru integrarea cunoştinţelor. Astfel, obiectele de învăţământ sunt grupate pe arii curriculare, şapte la număr, şi anume: Limbă şi comunicare, Matematică, Om şi societate, Arte, Educaţie fizică şi sport, Tehnologie, Consiliere şi orientare. În concepţia autorilor, aria curriculară reprezintă un grupaj de discipline care au în comun anumite obiective de formare. Între cele şapte serii curriculare există un echilibru dinamic. Raportul între ariile curriculare se modifică în funcţie de vârsta elevilor şi de specificul vârstelor curriculare (Curriculum Naţional, pag. 5). 62 Proiectul pentru Învăţământul Rural Perspectiva structurală de analiză a curriculum-ului O asemenea organizare a conţinuturilor şcolare/preşcolare, prin integrarea conţinuturilor, cu toate avantajele sale, şi-a dovedit propriile dificultăţi şi limite: · imposibilitatea aprofundării de către elevi a cunoaşterii ştiinţifice specializate; · dificultatea pregătirii cadrelor didactice care să predea obiecte integrate de învăţământ; · lipsa de tradiţie pedagogică a integrării; · opoziţia latentă sau activă a educatorilor faţă de tendinţele integratoare. 4.3.2. Cultură generală sau specializare a conţinuturilor? Această raportare are deja o tradiţie; de aceea, dezbaterea şi analiza pedagogică se menţin încă în actualitate. Această tendinţă preocupă sistemele de învăţământ de pretutindeni. În organizarea conţinuturilor, s-a pus şi se pune accent fie pe o informaţie generală, cât mai cuprinzătoare, fie din contră, pe cultivarea de timpuriu a specializării profesionale. Sensurile şi domeniile de cuprindere ale culturii generale şi specializării sunt istoric constituite, prin urmare se schimbă odată cu modificările în cunoaştere, cultură, societate şi viaţa productivă. De exemplu, într-o perioadă, cultura generală putea cuprinde cât mai multe informaţii din lumea culturii umaniste, la care s-au adăugat apoi şi cele din unele domenii ale ştiinţei. Astăzi cultura umanistă şi cultura ştiinţifică sunt completate cu elemente ale culturii tehnologice. Este de aşteptat ca în perspectivă cine nu are abilităţi şi cunoştinţe de operare cu calculatorul, cu greu să poată pretinde că are o cultură generală adecvată acestei etape. Cultura este, aşadar, restructurator aditivă şi nu exclusivă. Dominanta contemporană a culturii tehnologice nu trebuie să conducă la diminuarea sau chiar la excluderea culturii umaniste din fondul de cultură generală. Situaţia se pune asemănător şi din perspectiva specializării. În urmă cu o sută de ani, cineva putea pretinde că este specialist în fizică. Specializările în domenii foarte restrânse apar şi dispar cu rapiditate. De aceea, astăzi orice specialist are nevoie de o cultură generală de specialitate. Dincolo de aceste caracteristici, cultura generală şi specializarea nu sunt şi nu trebuie să fie considerate ca reciproc exclusive, ci mai degrabă complementare. Modul în care sistemele de învăţământ au înţeles şi rezolvat raportul dintre ele a avut şi are repercusiuni dintre cele mai profunde asupra organizării conţinuturilor (Theodor Cosma, Modalităţi de integrare a educaţiei formale, nonformale şi informale, rezumatul tezei de doctorat, Universitatea Al. Ioan Cuza, Iaşi, pag. 18). În ultimele decenii s-au conturat din această perspectivă cel puţin două direcţii de organizare a conţinuturilor: · planul de învăţământ centrat pe o formaţie generală cât mai cuprinzătoare; · din contră, cultivarea de timpuriu a specializării profesionale. Proiectul pentru Învăţământul Rural 63 Perspectiva structurală de analiză a curriculum-ului Sistemele care s-au orientat spre prima variantă, promovarea unui sistem coerent de valori şi principii, vizau formarea unui public omogen, a unor persoane capabile de performanţe autonome în producţie, creative etc. Orientarea spre specializarea timpurie şi aprofundată a generat pe termen scurt o creştere a eficienţei, dar a sporit pe termen lung mobilitatea socială şi profesională, diversificând sistemele valorice şi limitând participarea socială (Jean Thomas, Marile probleme ale educaţiei în lume, EDP, Bucureşti, 1977). Opţiunea care s-a dovedit cea mai eficientă este aceea în care accentul este pus pe formaţii de profil larg, pe baza cuceririlor ştiinţei şi tehnicii, ale cunoaşterii umane, pentru a realiza condiţiile de mobilitate crescută a profesiilor şi specializărilor. Prin urmare, restabilirea unităţii şi coerenţei s-ar putea obţine nu prin ierarhizarea disciplinelor specializate produse de „explozia informaţională”, ci prin selecţia unui corpus unitar de cunoştinţe, a unui „curriculum comun” obligatoriu pentru toţi, care să constituie baza unei specializări ulterioare (N. Oprescu, Curs de pedagogie, TIPOGRAFIA UNIVERSITĂŢII BUCUREŞTI, 1988). 4.3.3. Disciplinele obligatorii sau opţionale? Din perspectiva acestei axe, practica pedagogică ne oferă exemple de planuri de învăţământ în care: · sunt incluse numai disciplinele obligatorii şi comune pentru toţi elevii - varianta prescriptivă; · sunt prevăzute discipline opţionale şi facultative (pe lângă disciplinele obligatorii şi comune) - varianta opţională. Atât una cât şi cealaltă variantă au ca notă specifică măsura în care elevul/preşcolarul are latitudinea să decidă asupra modului de construcţie a formaţiei sale. În varianta prescriptivă, planul de învăţământ este obligatoriu, elaborat de factori de decizie, iar elevul se conformează. În varianta opţională, dintr-o listă a ofertelor, elevul decide ce discipline va parcurge. În ce priveşte planul-cadru de învăţământ din ţara noastră se poate spune că începutul a fost făcut în sensul introducerii unor discipline opţionale la toate nivelurile de şcolarizare. Din punct de vedere formal, această tendinţă de modernizare a învăţământului este relativ bine reprezentată. Sunt diferenţiate astfel discipline din trunchiul comun, obligatoriu pentru toţi copiii, şi disciplinele opţionale. Şcoala este cea care trebuie să asigure un raport optim între disciplinele obligatorii şi cele opţionale. Trunchiul comun corespunde numărului minim pentru fiecare disciplină obligatorie în parte. La aceste discipline se adaugă disciplinele opţionale care se împart în mai multe categorii: 64 Proiectul pentru Învăţământul Rural Perspectiva structurală de analiză a curriculum-ului · opţionalul derivat dintr-o disciplină studiată, ca adâncire a acesteia, dincolo de extinderi, respectiv dincolo de maximum admis ca număr de ore în cadrul unei arii curriculare; · opţionalul, ca alte discipline decât cele menţionate în cadrul ariei curriculare. * * * Axele prezentate mai sus sunt polarizate. Între extreme pot fi identificate diverse opţiuni. Rareori se întâmplă să se consacre varianta pură a unui pol sau altul. Mai mult, în planificarea conţinuturilor se realizează o serie de combinaţii (Lazăr Vlăsceanu, op. cit, pag. 89). 4.4. Inovaţii în structurarea/ organizarea conţinuturilor Între experienţele consacrate de organizare a conţinuturilor învăţământului pot fi catalogate ca inovaţii: · abordarea interdisciplinară; · predarea integrată a cunoştinţelor; · organizarea modulară; · învăţarea asistată de ordinator. 4.4.1.Abordarea interdisciplinară Interdisciplinaritatea a apărut ca reacţie la dezintegrarea spaţiului intelectual modern, fiind „o măsură de apărare disperată care vizează păstrarea caracterului global al intelectului” (Mohamed Allal Sinaceur, Interdisciplinaritatea şi ştiinţele umane, Editura Ştiinţifică, Bucureşti, 1986, Colecţia Idei contemporane, pag. 7). „Marile probleme ale lumii contemporane, problematica economică, morală sau estetică se pretează în mod cu totul special la o tratare interdisciplinară; în acelaşi timp interdisciplinaritatea apare ca o consecinţă logică a integrării tuturor tipurilor de conţinuturi în perspectiva educaţiei permanente. Probabil, soluţia de aplicat nu este nici interdisciplinaritatea totală, nici învăţământul pe materii concepute în maniera tradiţională; o combinare între aceste două formule, realizată în funcţie atât de exigenţele ştiinţelor contemporane şi de diferite activităţi sociale cât şi de exigenţele psihologice ale diferitelor vârste pare mai realistă şi mai eficace” (UNESCO, Reunion sur la methodologie de la reforme des programes scolaires, Doc. ED. 76/Conf. 640/3, pag. 18). Comentariu Deşi avantajele unei asemenea abordări sunt evidente, totuşi disciplinele de studiu constituie şi astăzi în multe sisteme şcolare axele curriculum-ului şi rămân în continuare principiile organizatoare cele mai pregnante în învăţământ. Dar aşa cum precizează D’Hainaut, astăzi „disciplinele sunt invadate de un gigantism care le înăbuşă şi le închide în impasul specializării” (D’Hainaut, Programe de învăţământ şi educaţie permanentă, Editura Didactică şi Pedagogică, Bucureşti, pag. 209). Această organizare a cunoaşterii şi a procesului de învăţământ în general s-a bucurat de succes mai ales în stadiile de început ale Proiectul pentru Învăţământul Rural 65 Perspectiva structurală de analiză a curriculum-ului cunoaşterii umane, când nu se sesiza prea mult globalitatea. În plus învăţarea pe discipline este securizantă: pe măsură ce avansează în materie, elevul îşi dă seama de drumul pe care l-a parcurs pentru a ajunge în punctul culminant. Trebuie să amintim că de fapt chiar Comenius a denunţat cu tărie încă din 1657 tendinţa de fărâmiţare a ştiinţei în discipline fără legătură între ele. Remediul la această dezbinare internă ar fi, spunea el, pedagogia unităţii (pansophia). Astăzi perpetuarea cunoaşterii a găsit alte suporturi decât memoria oamenilor. „Perspectiva s-a schimbat: se acordă mai multă atenţie omului care urcă decât drumului pe care-l urmează” (Idem, pag. 209). Inconveniente ale abordării intradisciplinare (idem, pag. 2-3): · învăţarea principiilor unei discipline nu oferă garanţia transferului acestora în alte discipline, ştiut fiind faptul că transferul orizontal al cunoştinţelor se face puţin doar la elevii cei mai dotaţi; · perspectiva intradisciplinară a dus la „paradoxul enciclopedismului specializat”. Acesta închide elevul şi profesorul într-o tranşee pe care şi-o sapă ei înşişi şi care îi izolează din ce în ce mai mult pe măsură ce o adâncesc. Sau, folosind o exprimare consacrată, cel ce învaţă va cunoaşte tot mai mult despre un domeniu tot mai restrâns, înaintând către acea limită unde va şti totul despre nimic; · în devotamentul său pentru disciplina de studiu, profesorul tinde să treacă pe planul al doilea obiectul prioritar la educaţiei: elevul; · această perspectivă pune în concurenţă profesorii de diferite discipline, în loc să-i reunească. Toate acestea nu înseamnă că trebuie să se ignore existenţa disciplinelor sau să se dispreţuiască aportul lor. 4.4.2. Predarea integrată a conţinuturilor Această manieră de organizare a conţinuturilor învăţământului este oarecum similară cu interdisciplinaritatea, în sensul că obiectul de învăţământ are ca referinţă nu o disciplină ştiinţifică, ci o tematică unitară, comună mai multor discipline. Deosebirea dintre cele două constă în aceea că interdisciplinaritatea identifică o componentă a mediului pentru organizarea cunoaşterii, în timp ce în al doilea caz se ia ca referinţă o idee sau un principiu integrator care transcede graniţele dintre disciplinele ştiinţifice şi grupează cunoaşterea în funcţie de noua perspectivă. 4.4.3. Organizarea modulară Principiul fundamental ce stă la baza organizării modulare a conţinuturilor este reprezentat de necesitatea de a arunca „punţi” între 66 Proiectul pentru Învăţământul Rural Perspectiva structurală de analiză a curriculum-ului filierele şcolare, de a „recicla” pe adulţi şi uneori de a le da „o a doua şansă”. Aceasta presupune o organizare suplă a conţinuturilor, care să asigure continuitatea educativă, chiar dacă are loc o întrerupere a studiilor, care să rezerve posibilităţi de intrare, de ieşire, de reorientare, de schimbări de perspectivă, de adecvări la diferite medii. Un modul pedagogic este un mijloc de învăţământ care trebuie să răspundă la patru cerinţe fundamentale (D’Hainaut (coord.), op. citată, pag. 238): · să definească un ansamblu de situaţii de învăţare; · să vizeze obiective bine definite; · să propună probe de verificare a celui ce învaţă pentru a realiza feed-back-ul; · să poată să se integreze în contexte variate ale învăţării. Modulul cuprinde trei părţi principale: sistemul de intrare, corpul modulului şi sistemul de ieşire. Iată cum se prezintă schema generală a organizării modulare a învăţării (figura 3.5) (Cezar Bîrzea, La pedagogie du succes, Puf, Paris, 1982, pag. 35): Figura 3.5. Organizarea modulară a educaţiei are o serie de avantaje, dar şi de dificultăţi (D’Hainaut, op. cit., pag. 264-265). Proiectul pentru Învăţământul Rural 67 Perspectiva structurală de analiză a curriculum-ului Avantaje: · permite individualizarea accentuată a învăţării, ţinând cont de posibilităţile celui care învaţă; · asigură flexibilitate şi deschidere; · acces tuturor la educaţie şi oricând; · dar mai ales reconciliază toate cele trei tipuri de educaţie: formală, nonformală şi informală. Dezavantaje: · presupune schimbări profunde în toate aspectele acţiunii educative; · anumite domenii educative permit mai greu organizarea modulară; · sunt mai greu de realizat şi de pus în funcţiune instrumentele, respectiv ghidurile, cursul sau programul pedagogic, testele de evaluare. 4.4.4. Învăţarea asistată de ordinator/ calculator (IAO sau IAC) Problema cea mai importantă şi de mare actualitate este depistarea şi Comentariu dezvoltarea acelor aplicaţii ale informaticii în învăţământ, care să-şi probeze superioritatea faţă de practicile tradiţionale. Dificultăţile cele mai mari abia acum încep. Dovadă faptul că deşi echipamentul există, aplicaţiile în educaţie sunt încă timide. Promisiunile şi aşteptările sunt, deocamdată, mai mari decât realizările (L. Vlăsceanu, 1988; Blagovest Sendov, Perspectives, nr. 3/1985). Principala utilitate a calculatorului în şcoală este de a asista învăţarea, adică de a oferi condiţii pentru transmiterea şi asimilarea informaţiei, pentru individualizarea învăţării şi evaluarea performanţelor. Realizarea acestor funcţii presupune, pe de o parte, cunoaşterea facilităţilor tehnice oferite de calculator, iar pe alta operarea cu un model al învăţării compatibil cu structura şi funcţionalitatea calculatorului. Punerea de acord a celor două cerinţe este o sarcină dificilă şi depinde de o serie de parametri. Unul dintre aceşti parametri îl reprezintă conţinutul predat cu ajutorul calculatorului, selecţia acestuia ca şi modul de prezentare. Noţiunea centrală cu care se operează este cea de secvenţă. În cadrul logicii ansamblului unei discipline se ajunge la o fragmentare a informaţiei în itemi informaţionali, care succed progresiv cu ajutorul calculatorului. Periodic trebuie introduse secvenţe a căror menire este să reconstituie logica ansamblului. Deci, informaţiile trebuie ordonate pe secvenţe atomiste (care prezintă itemi informaţionali individuali şi logic progresivi) şi pe secvenţe reconstitutive (a căror menire este de a reconstitui logica de ansamblu a informaţiei dintr-o disciplină) (L. Vlăsceanu, 1988). Organizarea şi prezentarea conţinuturilor în situaţii de învăţare asistată de ordinator trebuie să se facă în funcţie de o serie de prescripţii (cerinţe) instructive care facilitează şi optimizează învăţarea. Aceste 68 Proiectul pentru Învăţământul Rural Perspectiva structurală de analiză a curriculum-ului cerinţe sunt, de regulă, explicite. În învăţământul tradiţional, profesorul dispune de posibilităţi multiple pentru a verifica şi stimula învăţarea. Calculatorul nu poate face acest lucru decât în măsura în care a fost programat pentru aceasta. Rostul unui program de instruire este de a formula sarcini, de a oferi scheme de abordare a informaţiei, de a realiza feed-back-ul în învăţare, dar şi de a motiva elevul pentru continuarea sistemului de instruire. Învăţarea asistată de ordinator are, în planul utilizării educaţionale, o serie de consecinţe pozitive, dar şi de limite şi dificultăţi. Deocamdată este o promisiune şi o speranţă, doar pe alocuri o realitate (Constanţa Partenie, V. Croitoru, Implicaţiile complexe ale utilizării tehnicilor computerizate de instruire în procesul de învăţământ, IPB). 4.5. Integrarea conţinuturilor în învăţământul preuniversitar Comentariu Predarea integrată cunoaşte o extensie relativ rapidă, în primul rând datorită faptului că răspunde unor preocupări privind natura ştiinţei. Cei mai serioşi paşi în predarea integrată s-au făcut în învăţământul preşcolar şi primar, dar şi în învăţământul gimnazial şi liceal. Predarea integrată se dovedeşte a fi o soluţie pentru o mai bună corelare a ştiinţei cu societatea, cultura, tehnologia. Cu toate acestea, se întâmpină o serie de dificultăţi, ce ţin în primul rând de schimbarea mentalităţii cadrelor didactice, înlăturarea comodităţii, a inerţiei. Integrarea rămâne, în continuare, o problemă controversată. În predarea/învăţarea conţinuturilor învăţământului preuniversitar este din ce în ce mai prezentă tendinţa de organizare a acestora dintr-o perspectivă integrată. În dilema de acum bine cunoscută a predării pe discipline de sine stătătoare sau pe baza integrării conţinuturilor în „câmpuri cognitiv integrate” care transced graniţele dintre discipline, a învins se pare, cea de-a doua variantă. Argumente: · Planul cadru este structurat pe cele şapte arii curriculare, care exprimă intenţia evidentă de a găsi soluţii pentru integrarea conţinuturilor. Ariile curriculare, reprezintă, aşa cum se ştie, un grupaj de discipline care au în comun anumite obiective de formare. Între cele şapte arii curriculare există un echilibru dinamic. Raportul dintre ariile curriculare se modifică în funcţie de vârsta celor care învaţă şi de specificul ciclurilor curriculare (Curriculum Naţional, pag. 5). · La nivelul unor programe pentru învăţământul preuniversitar se operează cu „teme”, cu „orientări tematice” de fapt, care semnifică faptul că profesorul are o anumită libertate de a alege sau de a propune conţinuturi. Remarcăm deci flexibilitatea deosebită a acestui demers. O asemenea organizare a conţinuturilor, cu toate avantajele sale şi-a dovedit propriile dificultăţi şi limite, mai ales atunci când se doreşte aprofundarea învăţării pe teme sau domenii mai specializate (D. Hainaut, op. Cit.) Proiectul pentru Învăţământul Rural 69 Perspectiva structurală de analiză a curriculum-ului Dificultăţi şi limite: · dificultatea pregătirii cadrelor didactice care să predea într-o asemenea manieră. Sistemul de formare iniţială şi continuă a cadrelor didactice din România este predominant axat pe predarea pe discipline, în funcţie de specializarea de pe diploma de absolvire a facultăţii sau colegiului; · imposibilitatea aprofundării de către elevi a cunoaşterii ştiinţifice specializate; · lipsa de tradiţie pedagogică a integrării; · opoziţia latentă sau activă a cadrelor didactice privind tendinţele integratoare. (Programme scollaire. Mode d’emploi, Centre pour la Recheche et L’inovation, L’enseignement, OCDE, 1998; Lazăr Vlăsceanu, Învăţarea şi noua revoluţie tehnologică, Bucureşti, Editura Politică, 1988). 4.5.1. Niveluri ale integrării conţinuturilor Integrarea conţinuturilor vizează stabilirea de relaţii strânse, convergenţe între elemente precum: concepte, abilităţi, valori aparţinând disciplinelor şcolare distincte. (Gilbert de Landsheere, Dictionnaire de l’evaluation et de recherche en education, Paris, PUF 1992). Nivelurile integrării Literatura de specialitate identifică următoarele posibilităţi: · integrare intradisciplinară; · integrare multidisciplinară; · integrare pluridisciplinară; · integrare interdisciplinară; · integrare transdisciplinară. În teoria, dar mai ales în practica educaţională, se foloseşte termenul generic de „integrare interdisciplinară” a conţinuturilor, pentru a acoperi toate perspectivele, cu excepţia intradisciplinarităţii. Specialiştii ne avertizează însă că în aceste situaţii ar fi preferabil să se vorbească de perspective nondisciplinare. (D’Hainaut, Programe de învăţământ şi educaţie permanentă, Bucureşti, EDP). Definiţii şi caracteristici 70 a) Organizarea şi predarea intradisciplinară a conţinuturilor Acestea au reprezentat şi reprezintă încă axele curriculum-ului tradiţional. Integrarea intradisciplinară „este operaţia care constă în a conjuga două sau mai multe conţinuturi interdependente aparţinând aceluiaşi domeniu de studiu, în vederea rezolvării unei probleme, studierii unei teme sau dezvoltării abilităţilor. Spre exemplu, integrarea datelor istorice ale câtorva ţări pentru a înţelege dinamica de ansamblu a unei epoci” (Dictionnaire actuelle de l’education, Guerin, 1993) Avantaje · Justificarea pedagogică a acestui mod de abordare a conţinuturilor constă în aceea că ea „oferă în mod direct, atât profesorului cât şi elevului, o structură care respectă ierarhia cunoştinţelor anterioare dobândite” (D’Hainaut, op. cit.). Proiectul pentru Învăţământul Rural Perspectiva structurală de analiză a curriculum-ului · În plus, abordarea intradisciplinară este securizantă: pe măsură ce avansează în materie, elevul îşi dă seama de drumul pe care l-a parcurs. Dezavantaje · transferul orizontal de la o disciplină la alta al celor ce învaţă se produce puţin şi de regulă la elevii cei mai dotaţi; · perspectiva intradisciplinară a condus la paradoxul „enciclopedist specializat”, care închide elevul şi profesorul într-o tranşee pe care şi-o sapă ei însuşi, care îi izolează din ce în ce mai mult, pe măsură ce o adâncesc; · în devotamentul său pentru disciplină, cadrul didactic tinde să treacă în planul doi obiectul prioritar al educaţiei: elevul. În condiţiile Curriculum-ului Naţional actual, structura Planului Cadru pentru învăţământul preuniversitar românesc pe arii curriculare sporeşte posibilităţile de predare/ învăţare integrată a conţinuturilor. b) Multidisciplinaritatea Înseamnă „juxtapunerea disciplinelor diverse, uneori fără relaţii aparente între ele” (OCDE, 1972). Acest mod de abordare a conţinuturilor presupune predarea conţinuturilor care aparţin unei discipline şcolare prin modalităţi specifice ale fiecărui domeniu, făcând însă apel la virtuţile argumentative şi persuasive ale altor discipline. c) Abordarea pluridisciplinară Este definită ca „juxtapunere a disciplinelor mai mult sau mai puţin înrudite… Fiecare disciplină este studiată în funcţie de o sinteză finală de efectuat” (OCDE, 1972). Perspectiva pluridisciplinară este o perspectivă tematică. Este „pedagogia centrelor de interes”, lansată de Decroly (D’Hainaut, op. cit.). Predarea în maniera pluridisciplinară porneşte de la o temă, o situaţie sau o problemă care ţine de mai multe discipline în acelaşi timp. După epuizarea temei respective se trece la alta. „Ordinea problemelor abordate este deseori determinată de criterii de convenienţă sau de actualitate.” (D’Hainaut). Specialişti de prestigiu în domeniul integrării conţinuturilor afirmă că abordarea pluridisciplinară „poate fi comparată cu derularea unei discuţii în care fiecare dintre parteneri îşi exprimă punctul de vedere (de exemplu un diagnostic dat unui caz medical de diferiţi specialişti sau procedeul emisiunilor televizate la care sunt invitate persoane de diverse specialităţi pentru a dezbate o problemă de actualitate)” (Jean Paul Resweber, La methode interdisciplinare, Paris, PUF, 1981). Rezultă că metoda pluridisciplinară face ca diversele discipline să analizeze aceeaşi problematică fără să se ajungă la sinteze comune şi la puncte de vedere comune. Răspunsurile primite pun în evidenţă multiplele faţete ale aceleiaşi teme sau probleme. Proiectul pentru Învăţământul Rural 71 Perspectiva structurală de analiză a curriculum-ului Avantaje : · situează un fenomen sau un concept în globalitatea sa, în toate relaţiile sale; · din perspectiva educaţiei permanente, predarea pluridisciplinară fundamentează învăţământul pe realitate şi pe problemele ei. Legătura şcolii cu viaţa socială este mai motivantă pentru elev; · reduce compartimentarea cunoaşterii şi a conţinuturilor în funcţie de domeniul din care fac parte; · asigură un transfer mai bun al cunoştinţelor în situaţii noi. Dezavantaje: · riscul superficialităţii în învăţare este mare; nu se asigură progresia de la cunoscut la necunoscut, ca în cazul studiului disciplinelor în maniera tradiţională; · se sacrifică rigoarea şi profunzimea în favoarea unei simplificări excesive. Remarcăm faptul că tendinţei tradiţionale de diferenţiere a conţinuturilor pe discipline tradiţionale încearcă să i se opună tendinţa de integrare. Repere conceptuale d) Interdisciplinaritatea Este definită astfel: „Interacţiune existentă între două sau mai multe discipline, care poate să meargă de la simpla comunicare de idei până la integrarea conceptelor fundamentale privind epistemologia, terminologia, metodologia, procedeele, datele şi orientarea cercetării” (OCDE, 1972). Ea constă din selectarea din mediul natural şi social a unui domeniu şi gruparea cunoştinţelor derivate din diferite discipline ştiinţifice în funcţie de relevanţa lor pentru cunoaşterea integrală şi acţiunea umană asupra domeniului respectiv. În esenţă interdisciplinaritatea constă din selectarea din ansamblul mediului natural şi social a unui domeniu şi gruparea cunoştinţelor derivate din diferite discipline ştiinţifice în funcţie de relevanţa lor pentru cunoaşterea integrală şi acţiunea umană asupra domeniului respectiv. Principala modalitate de introducere a acesteia în învăţământ o reprezintă regândirea conţinuturilor şi elaborarea planurilor, a programelor şi manualelor şcolare în perspectiva conexiunilor posibile şi necesare sub raport epistemologic şi pedagogic. Acţiunea de promovare a interdisciplinarităţii trebuie să se integreze în contextul sistemului educativ dat. De asemenea, pentru a fi eficientă, trebuie să se asocieze cu alte principii sau inovaţii specifice unui învăţământ modern (G. Văideanu, Educaţia la frontiera dintre milenii, Editura Politică, Bucureşti, 1988, pag. 253-254). Este vorba de regândirea învăţării şi evaluării în perspectiva educaţiei permanente, introducerea învăţării în clasă, extinderea învăţării în grupe mici, introducerea progresivă a învăţării asistate de ordinator etc. 72 Proiectul pentru Învăţământul Rural Perspectiva structurală de analiză a curriculum-ului Caracteristici În esenţă, interdisciplinaritatea este tot o abordare tematică, asemenea pluridisciplinarităţii, cu precizarea că presupune un nivel superior al integrării conţinuturilor. „Pluridisciplinaritatea şi interdisciplinaritatea se asimilează uneori greşit. Dar ele reprezintă două nivele metodologice care nu sunt reductibile unul la altul” (Jean Paul Resweber, op. cit.). · „În sensul larg al termenului, interdisciplinaritatea implică un anumit grad de integrare între diferite domenii ale cunoaşterii şi între diferite abordări, ca şi utilizarea unui limbaj comun, permiţând schimbări de ordin conceptual şi metodologic” (D’Hainaut, Programe de învăţământ şi educaţie permanentă, pag. 346). Sau, folosind exprimarea plastică a lui Mohammed Allal Sinaceur, „Interdisciplinaritatea poate fi caracterizată prin aprecierea lui Platon despre arta politică: arta ţesutului, care nu lasă niciodată să survină divorţul dintre diferitele elemente , urzeşte şi combină mereu informaţiile pentru a face din ele o ţesătură suplă şi foarte strânsă ” (Mohammed Allal Sinaceur, Interdisciplinaritatea şi ştiinţele umane, Editura Politică, Bucureşti, 1986, pag. 48). · Optica interdisciplinară constituie o abordare economică din punctul de vedere al raportului dintre cantitatea informaţiei şi volumul de învăţare, dar tocmai de aceea trebuie să se evite tendinţa de generalizare abuzivă. · Această metodă preconizează să realizeze conexiuni între discipline. Pune în evidenţă coeziunea, unitatea, globalitatea temei/problemei de studiat, mergând mai departe decât abordarea pluridisciplinară în analiza şi confruntarea concluziilor. „Ea încearcă să opereze o sinteză a metodelor utilizate, a legilor formulate şi a aplicaţiilor propuse… să străpungă barierele de protecţie pe care disciplinele le stabiliseră unele împotriva altora” (idem). · Specialiştii avertizează însă că perspectiva interdisciplinară nu ignoră disciplinele: „Interdisciplinaritatea realizată la nivel de grupe de materii conexe sau concepută sub o formă şi mai radicală nu implică abandonarea noţiunii de disciplină. Dimpotrivă, disciplinele, cu metodele şi cu epistemologia lor proprie – datorită însăşi specificităţii lor – trebuie să fie considerate drept necesare atât pentru o formaţie intelectuală sistematică, cât şi pentru o bună înţelegere a lumii” (UNESCO, 1975). Avantaje Conceptele şi organizarea conţinutului din această perspectivă „favorizează transferul şi, prin urmare, rezolvarea de probleme noi, permit o vedere mai generală şi o decompartimentare a cunoaşterii umane”. Dezavantaje În acelaşi timp însă, tratarea interdisciplinară trebuie „să evite tendinţa de generalizare abuzivă şi de însuşire a unor cunoştinţe şi deprinderi dezlânate”. Proiectul pentru Învăţământul Rural 73 Perspectiva structurală de analiză a curriculum-ului e) Transdisciplinaritatea Este astfel caracterizată: „cercetările transdisciplinare descoperă o manieră originală de a aborda un subiect comun. Cercetătorii, pornind din orizonturi teoretice diferite, pun la punct o metodologie comună. Demersul lor anunţă naşterea unei noi discipline, înglobând şi depăşindu-le pe primele” (Jean Cardinet). * * * Concluzii · Integrarea conţinuturilor şcolare este o necesitate şi un deziderat. · Strategiile de predare / învăţare integrată, precum şi nivelurile la care aceasta se realizează sunt condiţionate de o multitudine de factori, de natură obiectivă dar şi subiectivă. · Ele au avantaje, dar şi dezavantaje. · În dorinţa noastră de a fi moderni, de a inova practica şcolară, trebuie prudenţă, întrucât echilibrul între extreme (diferenţiere pe discipline sau integrare totală) se pare că este soluţia cea mai eficientă. 4.6. Conţinuturile învăţământului preuniversitar Conţinuturile sunt mijloacele prin care se urmăreşte atingerea obiectivelor cadru şi de referinţă propuse. Unităţile de conţinut sunt organizate fie tematic, fie în conformitate cu alte domenii constitutive ale diferitelor obiecte de studiu. După cum este uşor de observat, programele care stau la baza activităţii din învăţământul preuniversitar la ora actuală prezintă exemple de activităţi de învăţare şi conţinuturi detaliate specifice fiecărei discipline. 74 Proiectul pentru Învăţământul Rural Perspectiva structurală de analiză a curriculum-ului Proba de autoevaluare nr. 1 Cerinţă Realizaţi, din perspectiva abordării sistemice a procesului de învăţământ, tabele de corespondenţă a obiectivelor şi conţinuturilor învăţării pentru o unitate de învăţare, la o disciplină şcolară, la alegere. Răspunsul dumneavoastră se va încadra în spaţiul rezervat! Proiectul pentru Învăţământul Rural 75 Perspectiva structurală de analiză a curriculum-ului 5.Timpul de instruire/ timpul şcolar 5.1. Repere conceptuale “Este o resursă şcolară pedagogică de natură materială” care se concretizează în variabile ale sistemului de învăţământ, ce acţionează atât pe verticală cât şi pe orizontală: · anul şcolar; · săptămâna şcolară; · ziua şcolară (Sorin Cristea, Dicţionar de termeni pedagogici, EDP, Bucureşti, 1988, pag. 448). Organizarea activităţii instructiv-educative pe ani de studii, semestre, săptămâni, zile de şcoală etc. presupune corelarea unor variabile obiective şi subiective. În acest proces un rol important îl au structura vieţii sociale, culturale spirituale, structura anului calendaristic cu anotimpurile sale, cerinţele de natură biopsihopedagogică privind asigurarea randamentului fizic şi intelectual, organizarea timpului de educaţie formală şi informală etc. 5.2. Principii metodologice Valorificarea timpului pedagogic presupune respectarea unor principii metodologice „aplicabile la nivelul tuturor variabilelor implicate” (idem pag. 449): · repartizarea duratei rezervată fiecărei discipline de studii în funcţie de obiectivele specifice; · divizarea materiei în unităţi didactice raportabile la unităţi de timp; · alternarea activităţilor şcolare care au obiective prioritar intelectuale cu cel care are obiective prioritare morale, tehnologice, estetice, fizice sau profesionale; · alternarea activităţilor de natură formală cu cele de natură nonformală; · definitivarea orarului şcolar în funcţie de posibilitatea şi interesele reale ale elevului/preşcolarului; · valorificarea tuturor posibilităţilor existente la nivelul organizaţiei şcolare sau preşcolare etc. (ibidem). În România anul şcolar în ultimii ani a fost structurat pe două semestre încadrat temporal cu aproximaţie între 15 septembrie şi 15 iunie. Programul şcolar este organizat pe an şcolar, cu durată determinată, împărţită în semestre, iar ziua şcolară se desfăşoară după un orar. 76 Proiectul pentru Învăţământul Rural Perspectiva structurală de analiză a curriculum-ului 5.3. Orarul şcolar Este instrumentul de alocare a timpului de instruire. În funcţie de acesta spaţiul şcolar este pus la dispoziţia şcolarilor şi a cadrelor didactice, în vederea organizării lecţiilor. Prin orar se prevede numărul săptămânal de ore pe discipline la fiecare clasă. Orarul se construieşte în funcţie de anumite cerinţe şi condiţii care acţionează sub forma unor permisiuni şi interdicţii. Iată câteva dintre acestea: · cerinţele de psihoigienă a muncii intelectuale. Acestea vizează: asigurarea ritmicităţii în predare/învăţare în concordanţă cu curba efortului zilnic şi săptămânal. Sfârşitul zilei şi al săptămânii se asociază cu o scădere a capacităţii de învăţare. În consecinţă, disciplinele şi activităţile care necesită un grad mai mare de efort trebuie poziţionate la mijlocul programului zilnic şi săptămânal; · disponibilitatea sălilor de clasă, numărul claselor de elevi/profesori, alte condiţii materiale. Indiferent de condiţiile în care se lucrează ideea fundamentală care trebuie să călăuzească întocmirea orarului este centrarea pe elev şi nu pe interesele cadrului didactic. Proiectul pentru Învăţământul Rural 77 Perspectiva structurală de analiză a curriculum-ului 6. Strategii de instruire Comentariu Conceptul de strategie a pătruns în aria învăţământului din domeniul militar: “strategia este arta celui care conduce o forţa militară către victoria finală” (Napoleon). “Deşi insuficient cristalizată din punct de vedere instrucţional-pedagogic, noţiunea de strategie a fost introdusă din nevoia de a găsi o alternativă practicilor tradiţionale utilizate în învăţământ: conceperea predării unei discipline, elaborarea conţinuturilor, predarea unei simple activităţi educaţionale (lecţie, modul, activitate)” (Romiţă Iucu, Instruirea şcolară, Editura Polirom, Iaşi, 2000, pag. 96). 6.1. Repere conceptuale Conceptul de strategie didactică implică ideea proiecţiei pe un anumit termen. Strategiile reprezintă aspectul dinamic, activ, prin care cadrul didactic dirijează învăţarea (Romiţă Iucu pag 100-101). Strategia didactică reprezintă organizarea proiectivă a unei înlănţuiri de situaţii educaţionale prin parcurgerea cărora elevul îşi însuşeşte cunoştinţele noi, îşi formează priceperi, deprinderi, competenţe, sau este evaluat, ajutat să-şi autoevalueze competenţele. Opţiunea pentru o anumită strategie înseamnă alegerea unei căi generale de urmat, prin raportare la obiectivele operaţionale vizate, la resursele materiale şi umane concrete şi prin stabilirea metodelor, procedeelor, mijloacelor didactice aferente, considerate că ar determina eficienţa lecţiei. Aceasta se va concretiza în proiectul de lecţie/activitate, în care stilul didactic va avea rolul fundamental. Accepţiuni ale conceptului de strategie didactică: · ca adoptare a unui anumit mod de abordare a învăţării (prin problematizare euristică, experimental faptică etc.); · ca opţiune asupra modului de combinare a metodelor, mijloacelor şi formelor de organizare a actului didactic; · ca mod de programare (selectare, ordonare, ierarhizare) într-o succesiune optimă a fazelor şi etapelor (evenimentelor) proprii procesului desfăşurat în lecţie/activitate, cu delimitarea timpului şi respectarea principiilor şi regulilor didactice. Acest ultim unghi de abordare extinde conceptul de strategie didactică în afara sferei ansamblului metodelor, procedeelor şi mijloacelor didactice (metodologia didactică), trecând-o pe planul mai larg al proiectării de ansamblu, prin programare riguroasă, dar nu rigidă, plan ce implică organic şi ceea ce anterior a fost definit ca metodologie didactică (Ioan Cerghit , op. cit, pag. 54). 78 Proiectul pentru Învăţământul Rural Perspectiva structurală de analiză a curriculum-ului 6.2. Caracteristici Cadrul didactic întreprinde seturi de activităţi şi comportamente identice la nivelul procesului de instruire, orientând în final întreprinderea didactică către maximum de rezultate educaţionale. Analiza resurselor, condiţiilor, a factorilor educaţionali care pot maximiza rezultatele instructiv-educative constituie demersuri necesare pentru cristalizarea unei autentice strategii educaţionale (R. Iucu, Instruirea şcolară, Editura Polirom, Iaşi 2000 Pag. 97). Pentru a evita varietatea termenilor utilizaţi în pedagogie, împrumutaţi şi din alte domenii, cum ar fi cel de tehnologie didactică, optăm pentru delimitări conceptuale clare şi pentru o ierarhizare logică a conceptelor. Se încearcă redefinirea conceptului de strategie didactică, atribuindu-i două obiective: · integrarea sensurilor existente într-o accepţie de ansamblu; · crearea posibilităţii de relaţionare între conceptul de strategie didactică, metodologie, metodă, procedeu, mijloc de învăţământ etc. Pornind de la înţelegerea strategiei ca artă de a combina operaţii în vederea realizării unui obiectiv şi de cele trei unghiuri de vedere în care ea apare, întâlnim şi altă definire a strategiei didactice: demersul proiectiv al cadrului didactic care vizează adoptarea unui anumit mod de abordare a învăţării, prin combinarea eficientă a unor metode, procedee, mijloace didactice (reunite logic şi funcţional într-o anumită metodologie), în contextul unei anumite forme de organizare a procesului didactic, având ca rezultat un mod de programare într-o succesiune optimă a evenimentelor proprii procesului didactic, pe secvenţe de timp estimate anticipat. În acest fel, întregul demers de elaborare a strategiilor este coroborat cu celelalte etape ale proiectării didactice şi ţine cont de obiectivele vizate, de conţinutul abordat, de resursele materiale şi umane implicate şi de necesităţile de evaluare a procesului didactic. Într-o asemenea accepţie privind conceptul de strategie didactică, metodele, procedeele, mijloacele de învăţământ apar ca elemente subsumate ansamblului reprezentat de strategia didactică. 6.3.Tipuri de strategii didactice Strategia didactică este un demers proiectiv ce dă un răspuns complex, corelativ următoarelor întrebări, stabilind calea generală pe care cadrul didactic doreşte să o urmeze în realizarea lecţiei/activităţii: · DE CE? / PENTRU CE? – cu ce obiective se porneşte şi în direcţia cărui scop, corelat tipului de lecţie ales; · CE? conţinut urmează a fi abordat, cu ce specific; · CU CINE? - particularităţile elevilor cu care se va lucra; · CÂND? - în ce moment al anului / semestrului / săptămânii / zilei; · ÎN CÂT TIMP? - o oră de 45-50 minute, două sau mai multe ore; · CUM? - cu ce metode şi procedee didactice; · CU CE? - mijloace didactice îşi propune să lucreze. Proiectul pentru Învăţământul Rural 79 Perspectiva structurală de analiză a curriculum-ului Tipuri de strategii didactice: · destinate preponderent actului de predare – învăţare (clasice şi moderne; euristice; de tip algoritmizat; experimental-faptice); · destinate actului evaluării – integrate lecţiei, cu funcţii pedagogice / sociale. Strategii destinate preponderent actului de predare-învăţare Strategii clasice Strategii moderne Strategii euristice - programare - programare - strategii rigidă flexibilă; mentale de - accent pe - cooperare explorare pentru predare elev-profesor descoperirea - învăţare prin pentru predare- informaţiei; receptare învăţare; - stimulează - elevul rămâne - elevul devine operaţiile gândirii, obiect al actului subiect activ al judecăţile şi educaţional propriei formări; raţionamentele - metode - conversaţia, elevilor; expozitive jocul de rol; - învăţarea (explicaţia, - conjugarea activă, conştientă; povestirea, funcţională a - imaginarea de expunerea); educaţiei cu soluţii, prin - evaluare de tip autoeducaţia, în proceduri de tip sumativ. perspectiva eurietic. principiului - independenţă, educaţiei autonomie atitudini permanente. pozitive. Tabel 3.1: Tipuri de strategii didactice Pentru elaborarea unei strategii didactice, cadrul didactic trebuie să se raporteze în principal, la metodele şi mijloacele folosite, dar în egală măsură trebuie să ia în considerare şi formele de organizare a activităţii didactice. 6.4. Criterii de construire a strategiilor didactice Există o varietate de combinaţii sau strategii pedagogice aplicabile pentru a dirija învăţarea. Aceste combinaţii nu se realizează întâmplător, ci în funcţie de anumite criterii. Profesorul Dan Potolea consideră că în construirea strategiilor pedagogice pot fi luate în seamă şase criterii, fiecare cu câte trei diviziuni. Din combinaţiile acestora rezultă „Posibilul acţional pedagogic”: · Organizarea elevilor: o individual o grupal o frontal 80 Proiectul pentru Învăţământul Rural Perspectiva structurală de analiză a curriculum-ului · Organizarea conţinutului transcris: o fragmentat o integrat în unităţi o global · Prezentarea conţinuturilor: o expozitiv o problematizator o descoperitor · Intervenţiile cadrului didactic: o permanente o episodice oalternante · Exerciţiile aplicative sau de consolidare: o imediat o seriat o amânat · Evaluarea: o sumativă o formativă o alternantă Strategiile rezultă din combinaţiile diviziunilor fiecărui criteriu: C36 = 3x3x3x3x3x3 = 729 strategii posibile Ele alcătuiesc POSIBILUL ACŢIONAL DIDACTIC. 6.5. Strategii didactice pentru învăţământul preuniversitar; criterii de clasificare Cadrul didactic trebuie să stăpânească moduri variate de abordare a învăţării, o gamă largă de strategii generale şi particulare, care vor putea deveni, în cele din urmă, caracteristici ale stilului lui de predare (de activitate didactică). a) După particularităţile evolutive ale gândirii elevilor şi profesorilor, în procesul învăţării, distingem (Romiţă Iucu, op. cit; Ioan Cerghit, op. cit.): oStrategii inductive – care conduc elevul de la analiza faptelor concrete la elaborarea noţiunilor noi, de la percepţia intuitivă la gândirea abstractă, de la cazuri concrete la idee, de la particular la general, de la cunoaşterea efectelor la desluşirea cauzelor etc.; oStrategii deductive ce conduc elevul pe un traseu invers celui inductiv, care pornesc de la definiţie la concretizări sau exemplificări, de la noţiune la exemplu concret, de la general la particular etc.; oStrategii analogice – bazate pe modelare; oStrategii mixte etc. Didactica modernă recunoaşte atât meritele abordării inductive cât şi pe cele ale abordării deductive, ambele necesare iniţierii elevilor în metodele cunoaşterii ştiinţifice. Proiectul pentru Învăţământul Rural 81 Perspectiva structurală de analiză a curriculum-ului În funcţie de particularităţile psihice ale vârstei şcolarului, se impun, în mod firesc, strategiile inductive sau deductive. b) După gradul de dirijare/nondirijare a învăţării, strategiile pot fi diferenţiate în: ostrategii algoritmice – care prescriu, pas cu pas, cu mare rigurozitate acţiunile şi operaţiunile predării - învăţării, comportamentele cadrului didactic şi ale elevilor; care impun o dirijare foarte strictă a învăţării; ostrategii semi-algoritmice (de învăţare semiindependentă); ostrategii euristice – care nu prescriu dinainte desfăşurarea procesului de predare-învăţare; dirijarea învăţării este redusă la minimum, accentul punându-se pe învăţarea independentă (strategii euristice – bazate pe învăţarea prin cercetare şi descoperire; strategii bazate pe conversaţia euristică; strategii bazate pe rezolvarea, în mod independent a problemelor; strategii creative, care lasă deschis spontaneităţii, originalităţii etc.). Propriu-zis, nu există strategii euristice sau pur algoritmice, ci strategii mixte în care elementele de dirijare şi independenţă se combină. În proporţii diferite. (Ioan Cerghit, Curs de pedagogie, TIPOGRAFIA UNIVERSITĂŢII BUCUREŞTI, 1988). 6.6. Metodele - componentă a strategiei didactice Metodele folosite în învăţământul preuniversitar sunt alese în directă corespondenţă cu obiectivele generale şi cu obiectivele particulare ale fiecărei discipline dar şi cu particularităţile de vârstă ale elevilor. Alegerea metodelor de predare este decizia profesorului şi este corelată cu formele de organizare a colectivului de elevi, precum şi cu mijloacele de învăţământ existente la dispoziţia cadrului didactic. Dintre metodele folosite cu preponderenţă în învăţământul preuniversitar pot fi enumerate ca metode de transmitere şi însuşire a conţinuturilor prin intermediul comunicării orale: metodele expozitive (povestirea, descrierea) şi metode conversative (conversaţia, conversaţia euristică, problematizarea). În rândul metodelor de explorare şi învăţare prin descoperire dirijată sau nedirijată de cadrul didactic se înscriu: · metode de explorare directă a obiectelor şi fenomenelor (observarea sistematică şi independentă, efectuarea de mici experienţe) · metode de explorare indirectă (demonstraţia cu ajutorul imaginilor, proiecţiilor etc. ). Cunoscând specificul învăţării la vârstele mică, mijlocie şi mare, cadrele didactice acordă un loc important metodelor bazate pe acţiunea reală a elevului (exerciţii, lucrări practice) sau pe acţiunea simulată (învăţarea prin dramatizare, jocul didactic). 82 Proiectul pentru Învăţământul Rural Perspectiva structurală de analiză a curriculum-ului 6.7. Mijloacele de învăţământ Mijloacele de învăţământ utilizate în instituţiile preuniversitare care concură la realizarea obiectivelor sunt în principal mijloacele informativ – demonstrative dintre care cele mai folosite sunt materialele intuitive naturale (colecţii diverse, insecte, roci, obiecte tehnice de tipul instrumentelor, maşinilor etc.). Acestea sunt însă completate de materiale intuitive elaborate în scopuri didactice: mulaje, machete, alături de materiale figurative (ilustraţii, fotografii, atlase, hărţi, planşe, albume, imagini audio-vizuale) prezentate prin proiecţia de diapozitive, diafilme, filme, emisiuni de televiziune etc. Mijloacele tehnice audio – vizuale folosite cu precădere în instituţiile preuniversitare sunt: diaproiectorul, retroproiectorul, televizorul, casetofonul, magnetofonul, pick-up-ul. 7. Strategii de evaluare 7.1. Repere conceptuale Termenul de „strategie” provine din arta militară, unde avea accepţiunea următoare: „arta de a conduce, de a face să evolueze o armată”. În sens larg, „strategia desemnează un ansamblu de acţiuni coordonate în vederea atingerii unui scop. Vizează stăpânirea acţiunilor, ordonarea lor în vederea producerii unui rezultat scontat. Strategia este deci ordonarea metodelor” (Charles Hadji, op. cit., pag. 48). În evaluarea educaţională, semnificaţia conceptului de strategie s-a conturat greu, „fiind şi astăzi controversată şi divergentă la diverşi autori” (Dorel Ungureanu, Teroarea creionului roşu, Editura Universităţii de Vest Timişoara, pag. 142). Semnificaţia de bază a conceptului de strategie didactică este aceea a modului în care se combină metodele între ele, metodele cu mijloacele de învăţământ dar şi cu formele de organizare. Strategia desemnează modul optim de îmbinare a metodelor de învăţământ, cu mijloacele şi formele de organizare a activităţii didactice” (Ioan Cerghit, Curs de pedagogie, Tipografia Universităţii Bucureşti, 1988). Având în vedere faptul că accepţiunea noţiunii de „strategie evaluativă” este încă insuficient abordată şi conturată, uneori chiar confuză şi derutantă pentru cadrul didactic – evaluator, suntem înclinaţi să optăm şi noi, asemenea lui D. Ungureanu, pentru următoarea accepţie ce trebuie actualmente asumată când ne referim la acest concept: „Strategia în evaluarea educaţională reprezintă conduita deliberativă responsabilă a evaluatorului în toate aspectele şi pe întreaga întindere a demersului evaluativ, ca şi opţiunea pentru cel mai oportun şi mai adecvat tip/mod de evaluare pedagogic, în situaţia instructiv-educativă dată” (idem, pag. 148). Proiectul pentru Învăţământul Rural 83 Perspectiva structurală de analiză a curriculum-ului 7.2. Caracteristici Într-un demers evaluativ, foarte importantă este perspectiva din care acesta este conceput. „Perspectiva” are însă doar rol de orientare prealabilă a demersului, funcţie de „demaraj”. Această strategie „preparatorie”, „de amorsare” trebuie dublată de o „strategie oportună de parcurs”, care să fie operaţională, corectivă, optimizantă. Autori de prestigiu în domeniu, citaţi de D. Ungureanu „consideră strategia evaluativă ca pe „un demers prealabil şi orientativ, deosebit de important însă prin el însuşi în emiterea de judecăţi de valoare cât mai realiste”. Asigurarea reuşitei şcolare presupune transformarea evaluării într-un proces continuu, integrat organic în structura proceselor de instruire. Această caracteristică presupune intervenţia ei activă pe tot parcursul desfăşurării predării şi învăţării. „Continuitatea este asigurată prin admiterea evaluării în forme, moduri şi în diverse momente bine articulate. Pentru realizarea acestor deziderate se pun în aplicare diverse strategii” (I. Cerghit, op. cit.). În lucrările de specialitate din pedagogia românească conceptul de „strategie de evaluare” a fost abordat oarecum simplist, într-o manieră clasică, aceasta fiind înţeleasă ca o combinare inspirată şi oportună de metode şi mijloace evaluative. Însă în condiţiile învăţământului modern, concepţia privind strategiile de evaluare trebuie dezvoltată, îmbogăţită, întrucât se prezintă în numeroase ipostaze şi implică diverşi alţi factori şi parametri. „Sensul modern al strategiei evaluative presupune o percepţie cât mai adecvată şi flexibilă, în condiţiile unei evaluări educaţionale mult mai ample, mai profunde, mai complexe şi mai ales dinamice şi autogenerative. „Trebuie luate în considerare multe alte elemente, aspecte, parametri, care ilustrează mai relevant complexitatea sporită a evaluării educaţionale contemporane, necesitatea de a-i oferi evaluatorului mai multă libertate de mişcare, iniţiativă, originalitate şi creativitate, pe fondul unei responsabilităţi în consecinţă” (D. Ungureanu, op. cit., pag. 148). 7.3. Tipuri / clasificare Criteriile folosite de diverşi autori pentru clasificarea strategiilor sunt destul de diverse. Prezentăm în continuare câteva puncte de vedere privitoare la acest aspect. 7.3.1. Criteriul 1 de clasificare. Norma Strategii normative/ comparative şi strategii criteriale/ prin obiective În prezent sunt nenumărate voci în teoria şi practica educaţională care susţin că „totul se poate reduce la numai două strategii evaluative cardinale şi anume: · strategia evaluativă criterială (bazată pe obiective); · strategia evaluativă normativă sau comparativă. 84 Proiectul pentru Învăţământul Rural Perspectiva structurală de analiză a curriculum-ului Strategii evaluative normative / comparative Caracteristici Sunt strategii tradiţionale, care datează de secole. Teoria care stă la baza acestor strategii porneşte de la adevărul că realizarea performanţelor în învăţare ale elevilor este profund diferenţiată şi selectivă. În consecinţă, trebuie să oferim elevilor un evantai cuprinzător al standardelor, de la nivelul celor inferioare şi accesibile tuturor până la nivelul celor superioare şi accesibile unei minorităţi. Date fiind distribuţia inegală a aptitudinilor intelectuale ale elevilor şi caracterul ierarhic clasificator al învăţământului, este nevoie să se realizeze o selecţie a elevilor în funcţie de accesul lor la anumite standarde de conţinut (L. Vlăsceanu, 1988). Strategiile instructiv-educative care au la bază această concepţie sunt strategii normative, comparative. Elevii sunt comparaţi, clasaţi, ierarhizaţi în clasă. Fiecare dintre aceştia face parte (chiar conştientizează apartenenţa sa) din categoria elevilor buni, sau mediocri, sau medii etc. La această „etichetare” (elev bun, sau slab sau mediu etc.) contribuie, pe lângă profesori, părinţii elevilor, colegii etc. în aşa fel încât şcolarii se identifică cu una sau alta din categoriile rezultate din utilizarea Curbei lui Gauss. Strategia normativă (comparativă) în evaluarea educaţională este tot mai des criticată şi tinde să fie înlocuită cu evaluarea criterială sau prin obiective. În învăţământul românesc sunt elemente concrete care atestă tendinţa de înlocuire a evaluării comparative cu evaluarea prin obiective. Cel puţin două argumente susţin afirmaţia noastră: · în învăţământul primar elevii nu mai sunt premiaţi, clasaţi la finalul anului şcolar, ci fiecare dintre aceştia primeşte diplomă pentru rezultate deosebite la disciplinele la care a obţinut calificativul „Foarte bine”. Această diplomă atestă faptul că elevul respectiv a obţinut performanţe deosebite NU în raport cu ceilalţi colegi ci în raport cu obiectivele cadru şi obiectivele de referinţă ale disciplinei de studiu; · toate programele disciplinelor din Curriculum-ul Naţional conţin obiective cadru şi obiective de referinţă definite în termeni de competenţe, care exprimă în ultimă instanţă standarde unitare şi obligatorii pentru toţi elevii din România. În virtutea acestei filosofii, elevul trebuie să fie apreciat în funcţie de gradul de realizare a obiectivelor prestabilite. Deci tendinţa este evidentă: de deplasare de la evaluarea comparativă, clasificatorie, spre evaluarea care are la bază obiectivele educaţionale (evaluare criterială). Strategii evaluative criteriale/ prin obiective Caracteristici Acest tip de strategie are la bază evaluarea prin obiective educaţionale şi capătă din ce în ce mai mult teren. Elementul prioritar al acestui tip de strategii evaluative este „nu atât stabilirea obiectivelor educaţionale Proiectul pentru Învăţământul Rural 85 Perspectiva structurală de analiză a curriculum-ului minuţioase, nici nuanţarea performanţei (gradul de realizare) cât mai ales stabilirea unui criteriu în baza căruia, într-o anumită direcţie (zonă performanţială) să se poată distinge, grosier dar semnificativ, între suficienta şi insuficienta performanţă şcolară” (Satterly, D., 1986, citat de D. Ungureanu, op. cit., pag. 148). Altfel spus, esenţa acestei strategii criteriale constă în stabilirea cu mai multă rigoare şi fineţe a ceea ce se numeşte în literatura de specialitate „standardul minim acceptat” sau „performanţa minimă acceptată”, care exprimă pragul de reuşită a unui elev într-o anumită situaţie educaţională anume. Unii autori (Rodriguez – Dieguez, J.L., 1992) disting în cadrul strategiilor evaluative centrate pe obiective variante ale acestora, după modul diferit în care obiectivele se pot deriva, ierarhiza, defini, formula, operaţionaliza. Distingem astfel: · strategii evaluative criteriale derulate în raport cu obiective prestabilite, obţinute prin selecţia, prelucrarea, reierarhizarea obiectivelor existente în taxonomii complete, ierarhizate nivelar, structurate categorial. Este vorba de obiectivele date prin documentele oficiale, repartizate/distribuite pe ciclu şcolar, ani de învăţământ, discipline de studiu etc. · strategii de evaluare criteriale derulate în raport cu obiective de asemenea prestabilite, dar numai contextual, conjunctural, pornindu-se exclusiv de la nevoile celui ce va fi ulterior evaluat. În această categorie pot fi integrate obiectivele formulate de cadrul didactic pentru un capitol, un sistem de lecţii, pentru teză etc. · strategii evaluative criteriale derulate în raport cu obiective nestabilite în prealabil, configuraţie ad-hoc, din mers, în chiar timpul predării-învăţării şi al evaluării actuale. Multe din aceste obiective apar ca atare, fără să fi fost scontate, doar în virtutea faptului că există premise şi oportunităţi reale pentru realizarea lor, sub formă de rezultate spontane dar benefice. · Strategii de evaluare criteriale bazate pe obiective operaţionalizate riguros, minuţios, cu acurateţe, printr-un apel „analitic” şi scrupulos, cu mania detaliului, la acele taxonomii ale obiectivelor maximal „exploatate”; · Strategii de evaluare criterială bazate pe obiective slab structurate, doar orientative, oferind doar o axă direcţională şi sensul de parcurgere a ei, fără a se preciza dinainte nici în ce ritm, nici până unde exact, în ce secvenţializare şi succesiune etc. (D. Ungureanu, pag. 147) Este cazul următoarelor categorii de obiective cu care se operează şi în învăţământul românesc şi prevăzute prin Curriculum Naţional: o obiective de ciclu (curriculare); o obiective cadru; o obiective de referinţă; o obiective de evaluare propriu-zisă, îndeosebi cele socio-afective. 86 Proiectul pentru Învăţământul Rural Perspectiva structurală de analiză a curriculum-ului Important! Deşi evaluarea comparativă este frecvent criticată, ea nu trebuie complet eliminată, ci limitată la strictul necesar. Fiind dinamice şi flexibile, cele două tipuri de strategii nu trebuie să fie exclusive, ci complementare. 7.3.2. Criteriul 2 (compozit) de clasificare a strategiilor: evaluarea iniţială, formativă, sumativă Clasificarea strategiilor s-a realizat în ultimele decenii după trei criterii de compoziţie, din combinarea cărora rezultă o viziune mai pragmatică asupra demersului evaluativ. Aceste trei criterii sunt: · Cantitatea de informaţii sau experienţă pe care trebuie s-o acumuleze elevul şi care trebuie evaluată. După acest criteriu distingem evaluare parţială sau evaluare globală; · Axa temporală la care se raportează evaluarea: la începutul, pe parcursul şi la finalul instruirii; · Sistemul de referinţă pentru emiterea judecăţilor de valoare asupra rezultatelor evaluate: evaluare criterială (bazată pe obiective) sau evaluare comparativă, normativă, clasificatorie. Din combinarea acestor trei criterii rezultă, aşa cum spune Ion T. Radu, trei tipuri de strategii care sunt prezente în activitatea oricărui cadru didactic – evaluator: · Evaluarea iniţială; · Evaluarea formativă; · Evaluarea sumativă. Comentariu Din nefericire, evaluarea iniţială este mai puţin aplicată. Evaluarea sumativă este, de regulă, tot din nefericire, o „sancţiune” care încheie o perioadă de învăţare şi se concretizează printr-o notă sau un calificativ, chiar printr-o clasificare sau ierarhizare a elevilor, intrând astfel în zona evaluării normative/comparative. Se mai numeşte şi „certificativă” întrucât vizează ce şi cât au învăţat elevii (Cardinet, op. cit., pag. 72). Cea de-a treia, evaluarea formativă, este în creştere”, făcând parte integrantă din procesul de învăţare. În prezent se discută şi chiar se încearcă inovarea cea mai radicală şi anume suprimarea tuturor formelor de evaluare. În ceea ce ne priveşte nu aderăm la acest punct de vedere pentru că, deşi are uneori un rol ingrat, şcoala trebuie să-şi asume responsabilitatea emiterii unor judecăţi de valoare, al acordării de diplome etc. Caracteristici Strategiile evaluative iniţială- formativă- sumativă 7.3.2.1. Evaluarea iniţială sau “răul necesar” Yvan Abernot a caracterizat succint dar semnificativ acest tip de evaluare: „Evaluarea iniţială nu are rol de control, este diagnostică, stimulantă şi indică planul de urmat în procesul de învăţare” (op. cit.). Se mai numeşte şi „răul necesar” din perspectiva acelor teoreticieni care consideră că orice evaluare este stresantă şi ca atare aceasta trebuie pe cât posibil Proiectul pentru Învăţământul Rural 87 Perspectiva structurală de analiză a curriculum-ului diminuată, dacă nu chiar eliminată. Aceeaşi teoreticieni acceptă însă că evaluarea de început este, totuşi, necesară, pentru o pregătire optimă a noului program de instruire. Este necesară pentru: · cunoaşterea nivelului de realizare a învăţării prealabile, a nivelului comportamentului cognitiv iniţial. Este foarte utilă la intrarea copiilor în clasa I, pentru cunoaşterea de către cadrul didactic a nivelului pregătirii elevilor cu care va lucra; la intrarea în ciclul gimnazial, la începutul studiului unei discipline etc. · pentru determinarea liniei de pornire la începutul unui program de instruire (an şcolar, intrare clasa I, în ciclul gimnazial sau liceal etc.); · este indispensabilă pentru a stabili dacă elevii în cauză dispun de pregătirea necesară creării de premise favorabile unei noi învăţări (cunoştinţe, abilităţi, capacităţi); · această formă de evaluare are semnificaţia unei punţi de legătură între o stare precedentă şi una viitoare; · eventual este utilă pentru refacerea sau remedierea unei stări de fapt, pentru aplicarea unui scurt program de recuperare sau de refacere a noţiunilor fundamentale ce vor fi implicate în susţinerea învăţării viitoare, pentru a omogeniza oarecum fondul de cunoştinţe şi abilităţi indispensabile unui nou parcurs. (Ioan Cerghit, op. cit., pag. 187) Subliniind rolul şi însemnătatea acestui tip de evaluare pentru integrarea elevilor în activitatea care începe, R. Ausubel concluzionează: „Dacă aş vrea să reduc toată psihopedagogia la un singur principiu, eu spun: ceea ce influenţează cel mai mult învăţarea sunt cunoştinţele pe care elevul le posedă la plecare. Asiguraţi-vă de ceea ce ştie el şi instruiţi-l în consecinţă” (R. Ausubel, Învăţarea în şcoală, EDP, Buc., 1981). Evaluarea iniţială realizată la începutul unui program de instruire este menită, printre altele, să „arate” condiţiile în care elevii în cauză se integrează în activitatea de învăţare care urmează, fiind una din premisele conceperii programului. Se realizează prin examinări orale, dar mai ales prin probe scrise. Aceste probe realizează un diagnostic al pregătirii elevilor şi totodată îndeplinesc o funcţie predictivă, indicând condiţiile în care elevii vor putea asimila conţinuturile noului program de instruire. Valoarea diagnosticată a acestei evaluări iniţiale se manifestă atât din perspectiva elevilor cât şi a cadrului didactic care va lucra cu aceştia. În ceea ce îi priveşte pe elevi: · Inventariază achiziţiile existente la momentul T0 (zero); 88 Proiectul pentru Învăţământul Rural Perspectiva structurală de analiză a curriculum-ului · Depistează eventuale decalaje între aceştia; · Constată, la momentul respectiv, capacităţile / posibilităţile de învăţare ale elevilor etc.; În ceea ce îi priveşte pe profesori: · Descoperă factorii (cauzele) care explică situaţia respectivă; · Arată şi explică nevoile de dezvoltare ale elevilor; · Îi ajută să-şi multiplice căile de stimulare a dezvoltării optimale a acestora; · Pun în evidenţă caracteristicile diferenţiale ale elevilor şi posibilităţile de a acţiona în direcţia atingerii obiectivelor etc. (Ioan Cerghit, op. cit. pag. 188). Funcţia predictivă (prognostică) a acestei evaluări constă în aceea că datele obţinute prin evaluarea iniţială ajută la conturarea activităţii următoare în trei planuri: · modul adecvat de predare/învăţare a noului conţinut; · aprecierea oportunităţii organizării unui program de recuperare pentru întreaga clasă; · adoptarea unor măsuri de sprijinire şi recuperare doar a unor elevi. Repere conceptuale 7.3.2.2. Evaluarea formativă Această denumire dată de Scriven în 1967 semnifică faptul că evaluarea trebuie să fie integrată în mod constant şi operativ pe tot parcursul procesului instructiv. În concepţia lui Bloom, evaluarea formativă este acel tip de evaluare care se realizează pe tot parcursul unui demers pedagogic, este frecventă sub aspect temporal şi are ca finalitate remedierea lacunelor sau erorilor săvârşite de elevi. Iar G. Meyer (op. cit., pag. 25) afirmă că „evaluarea formativă nu-l judecă şi nu-l clasează pe elev. Ea compară performanţa acestuia cu un prag de reuşită stabilit dinainte”. Ioan Cerghit concluzionează cu o mare putere de sinteză: „Prin specificul ei evaluarea formativă este o evaluare centrată pe procese, destinată rectificării, reajustării, adaptării acestora; ameliorării şi optimizării, reglării şi autoreglării predării şi învăţării. În felul acesta îndeplineşte o funcţie formativă”. „Aplicarea acestei strategii este însă foarte pretenţioasă şi necesită organizarea riguroasă a predării, competenţa în precizarea obiectivelor, în stabilirea sarcinilor, în alegerea tehnicilor de evaluare” (Idem). Caracteristici Caracteristici esenţiale ale conceptului de evaluare formativă (Ioan Cerghit, Ion T. Radu, G. De Landsheere, L. Allal, J. Cardinet, G. Scallon, R. Amigues, Petit Jean, Perrenoud, Yvan Abernot, Roland Abrecht etc.): · este o evaluare criterială, bazată pe obiectivele învăţării; Proiectul pentru Învăţământul Rural 89 Perspectiva structurală de analiză a curriculum-ului · semnifică faptul că evaluarea face parte din procesul educativ normal; · „nereuşitele” elevului sunt considerate ca momente în rezolvarea unei probleme şi nu ca slăbiciuni ale acestuia; · intervine în timpul fiecărei sarcini de învăţare; · informează elevul şi profesorul asupra gradului de stăpânire a obiectivelor · permite profesorului şi elevului să determine dacă acesta din urmă posedă achiziţiile necesare pentru a aborda sarcina următoare, într-un ansamblu secvenţial; · asigură o reglare a proceselor de formare (a elevului) cu scopul de a-i permite o adaptare a activităţilor de învăţare; · are ca scop să îndrume elevul să surmonteze dificultăţile de învăţare; · este internă procesului de învăţare, este continuă, mai curând analitică şi centrată mai mult pe cel ce învaţă decât pe produsul finit. Acest tip de evaluare devine util atât pentru elev cât şi pentru profesor (I. Cerghit, op. cit.). Pentru elev: · îi oferă o confirmare (feed-back) a învăţării operativă şi frecventă; · îl ajută să depisteze dificultăţile şi să le depăşească; · îi sugerează proceduri de corecţie sau de remediere imediată; · îl informează asupra comportamentelor sale cognitive intermediare care îl conduce spre cele terminale; · elevul nu este judecat, nu primeşte note sau calificative, nu este supus clasificării; · încurajează punerea de întrebări şi reflecţii sau motivează şi stimulează eforturile de învăţare; · sprijină efortul de autoevaluare etc. Pentru profesor: · acesta beneficiază de o conexiune inversă imediată despre pertinenţa şi performanţele demersului său didactic; · poate detecta dificultăţi, confuzii, greşeli, intervenind imediat pentru ameliorarea situaţiei; · oferă posibilitatea tratării diferenţiate a elevilor etc. Comentariu Datorită virtuţilor sale predominant formative, această strategie evaluativă este intens teoretizată. S-a scris mult şi chiar în plan 90 Proiectul pentru Învăţământul Rural Perspectiva structurală de analiză a curriculum-ului practic aplicativ s-au făcut paşi semnificativi. Abordările teoretice actuale se concentrează pe: · evidenţierea „punctelor tari” ale evaluării formative; · analiza comparativă şi relaţiile cu evaluarea iniţială şi cu evaluarea de tip sumativ (complementaritatea acestora); · necesitatea articulării evaluării formative, învăţării depline şi pedagogiei diferenţiate; · moduri de intervenţie a evaluării formative: reglare retroactivă, proactivă şi interactivă etc. (M. Manolescu, Evaluarea şcolară – un contract pedagogic, Buc, 2002, pag. 151-157). Repere conceptuale/ caracteristici 7.3.2.3. Evaluarea sumativă sau „certificativă” Evaluarea sumativă (cumulativă) este repusă în discuţie de către Scriven (1967) odată cu lansarea teoriei evaluării formative, deci în corelaţie cu aceasta din urmă, care este concepută ca parte integrantă a procesului de învăţare şi jalon al acestuia, ca mijloc de informaţie cu destinaţii multiple (Yvan Abernot, op. cit., pag. 22). Reuşita unui program de instruire depinde între altele, de modul în care se proiectează şi se realizează acţiunile evaluative, fie ele formative sau sumative. Din perspectiva problematicii acestei lucrări ne interesează modul în care, într-un context pedagogic cotidian, normal, se susţin şi se articulează evaluarea formativă şi evaluarea sumativă. În practica demersului pedagogic zilnic trebuie să fim de acord că evaluarea formativă capătă o pondere mai mare, în condiţiile unui învăţământ cu anumite pretenţii de modernitate. În viaţa şcolară cotidiană evaluarea formativă şi evaluarea sumativă nu sunt uşor de delimitat. Din această perspectivă, acţiunile evaluative apreciate de cadrul didactic ca fiind formative îl îndreptăţesc pe acesta să acorde note sau calificative. Ori, într-un asemenea context, aşa-zisa evaluare formativă nu este, nici mai mult nici mai puţin, decât o evaluare sumativă deghizată. Mergând pe aceeaşi idee, o mare parte a acţiunilor implicate în evaluarea sumativă sunt nespecifice contextului educaţional obişnuit. Chiar în cazul în care cadrele didactice promovează demersuri pedagogice centrate pe elev şi pe procesele de învăţare, se repliază către un demers tradiţional când vine timpul evaluărilor. Această situaţie creează o stare artificială a relaţiei educaţionale şi o tensionează, apărând astfel o ruptură între activităţile de învăţare şi cele de evaluare. În perioada evaluărilor profesorul se transformă din prieten, confident şi mentor (situaţie normală) în controlor, verificator şi factor de decizie (De Ketele, 1982). Literatura pedagogică dar şi practica în domeniu pun din ce în ce mai mult în discuţie necesitatea şi posibilitatea unei evaluări sumative mai juste şi mai echitabile, pe parcursul unei perioade Proiectul pentru Învăţământul Rural 91 Perspectiva structurală de analiză a curriculum-ului de instruire. Pe de altă parte trebuie să acceptăm realitatea că profesorul, prin natura funcţiilor şi responsabilităţilor sale, trebuie să evalueze („să asculte”) şi să pună note sau calificative în catalog. Specialiştii apreciază că transparenţa este elementul esenţial în ameliorarea consecinţelor evaluării sumative. În această tentativă, stabilirea criteriilor este esenţială (Louise M. Belaire, op. cit., pag. 51). Prin urmare, este necesar ca profesorul să stabilească un climat care să-i permită elevului să se simtă ascultat, apreciat şi mai ales înţeles. Trebuie stabilită o legătură care să permită negocierea unui “contract pedagogic”. Altfel spus, evaluarea priveşte toţi actorii, este dirijată de către profesor, dar este negociată cu elevii şi mai ales renegociată în cursul învăţării, înainte de a ajusta criteriile în funcţie de noi parametri. Concepută într-o astfel de optică, evaluarea sumativă nu mai poate fi privită ca un moment punctual, determinat în timp şi spaţiu. Această acţiune devine un proces care se construieşte pe firul evenimentelor şi interacţiunilor din clasă. Cu riscul de a merge împotriva tradiţiei acest proces trebuie să devină o progresie lentă discutată cu elevii, care nu mai are caracterul unei situaţii în care evaluarea este în serviciul unui control. Această optică pune sub semnul întrebării justeţea faptului că în multe situaţii cadrul didactic este singurul decident într-un context de evaluare sumativă. Profesorul nu poate să se dispenseze de o operaţie majoră: aceea de a nota elevii, de a-i clasa în funcţie de rezultate. Ierarhizarea elevilor nu este o operaţie simplă. Ea angajează viitorul lor, imaginea lor şi imaginea de sine, priveşte, în ultimă instanţă locul lor în ierarhia socială, onoarea, prestigiul (Jean Marie Barbier, “L’evaluation en formation”, PUF, 1985, pag. 77). Un concept cu semnificaţii multiple este “judecata profesorală” care ne sugerează faptul că activităţii cadrului didactic de a clasa elevii trebuie să i se acorde semnificaţii forte. Un curent de opinie modern, desprins din literatura de specialitate tinde să asocieze “judecata profesorală” cu “aranjamentul evaluativ”. “Aranjamentul” se realizează în principal plecând de la o negociere între două sau mai multe persoane care operează o tranzacţie. Noţiunea de “aranjament evaluativ” relevă o strategie, o negociere. P. Perrenoud foloseşte termenii de “manipulare”, “secret de fabricaţie a notei” (P. Perrenoud, La fabrication de l’excelence scolaire, Geneve-Paris, Droz, 1984). Dintr-o perspectivă modernă, evaluarea sumativă este determinată de contexte specifice, construită de toţi actorii - deci elevii ştiu la ce se aşteaptă - şi definită în funcţie de criteriile de corectare stabilite împreună. Astfel această construcţie comună cadru didactic - elevi conferă evaluării sumative un loc real în 92 Proiectul pentru Învăţământul Rural Perspectiva structurală de analiză a curriculum-ului procesul educativ. Deci cerinţa esenţială pentru a realiza o evaluare sumativă mai justă şi mai echitabilă este aceea de a introduce în scenă actorii principali – elevii. Pentru aceasta însă este necesar ca profesorii să îndrăznească să-şi asume riscuri, să accepte negocierea, confruntarea, dar mai ales să fie convinşi că evaluarea trebuie să fie în slujba învăţării realizată de elev (Louise M. Belair, op. cit., pag 62). Caracteristici esenţiale ale evaluării de tip sumativ: · este o evaluare de bilanţ care intervine la sfârşitul parcurgerii unui ansamblu de sarcini de învăţare ce constituie un tot unitar · evidenţiază efectul terminal rezultat de pe urma învăţării, nu cum s-a ajuns la acest produs (este centrată pe rezultatele globale, de bilanţ al învăţării); · uneori această evaluare (în sensul absolut al termenului) este internă, dar de cele mai multe ori este externă (ex: capacitate, bacalaureat, diplomă etc.); · se încheie cu atribuirea unei note sau calificativ, a unui certificat sau diplome; · intervine prea târziu ca să mai poată influenţa cu ceva ameliorarea rezultatelor şi refacerea procesului deja parcurs, dar oferă învăţăminte pentru desfăşurarea unei viitoare activităţi didactice; · furnizează informaţii de bilanţ în vederea: o diagnosticării într-o formă globală, a realizării obiectivelor generale ale unei programe sau părţi a programei; a rezultatelor înregistrate de elev la sfârşitul unei perioade de învăţare în raport cu aşteptările sau obiectivele stabilite iniţial; o certificării sau recunoaşterii atingerii unui nivel de pregătire, dobândirii unor competenţe; o adaptării unor decizii legate de promovarea (nepromovarea, acceptarea/respingerea, acordarea/neacordarea unei diplome etc.); o clasificării / ierarhizării sau diferenţierii elevilor; o confirmării sau infirmării eficienţei prestaţiei cadrelor didactice etc. (Ioan Cerghit, op. cit.). Argumente 7.3.2.4. Complementaritatea strategiilor evaluative În practica şcolară deosebirea dintre acestea nu este uşor de realizat. Unitatea evaluare iniţială - evaluare sumativă - evaluare continuă marchează tranziţia de la un model tradiţional către unul mai eficient, în perspectiva funcţiilor pe care le îndeplineşte actul evaluării în activitatea didactică. Ele se disting nu atât prin natura tehnicilor de măsurare folosite sau a criteriilor de apreciere a rezultatelor constatate, cât, mai ales, prin modul în care sunt realizate acţiunile de evaluare în raport cu desfăşurarea procesului şi prin funcţiile pe care le îndeplinesc. Proiectul pentru Învăţământul Rural 93 Perspectiva structurală de analiză a curriculum-ului Realizarea funcţiilor esenţiale ale actului evaluativ în procesul didactic presupune folosirea atât a formelor de evaluare iniţială cât şi a celor operate pe parcursul şi la sfârşitul procesului didactic, oferind date necesare pentru îmbunătăţirea sistematică a acestuia. Cele trei strategii nu sunt distincte, opuse, ci, mai degrabă complementare. De aceea, o acţiune de evaluare eficace trebuie să fie, în mod necesar, continuă şi completă, iar singura atitudine justificată şi eficientă faţă de folosirea lor se exprimă nu în opţiunea pentru una din aceste forme, ci în îmbinarea acestora, în realizarea unui proces de evaluare în forme şi cu funcţii multiple, perfect integrat activităţii didactice (I. T. Radu, Curs de pedagogie, 1988). O formă mai complexă şi mai suplă de integrare a evaluării iniţiale, formative şi sumative în procesul didactic este concepută de Yvan Abernot şi prezentată în forma unui model în cinci etape sau trepte (1996). După cum apreciază autorul, aportul lui “a şti” şi “a şti să faci” este investigat prin trei evaluări diferenţiate dar complementare. Modelul propus de Abernot este aplicat asupra unui program de instruire bine determinat din punct de vedere al conţinuturilor şi al obiectivelor de realizat. Obiectivele trebuie să servească finalităţilor asupra cărora se va insista pe durata întregului an, să nu fie numeroase, să fie ierarhizate din punct de vedere al valorii euristice şi să aibă un grad mare de importanţă. Va fi considerat ca fundamental un obiectiv (noţiune sau acţiune, deprindere) absolut necesar pentru intrarea elevului în secvenţa următoare. Odată determinate aceste scopuri fundamentale ale programului, ele trebuie traduse în obiective operaţionale. Etapele de urmat şi schema unui program de instruire, integrat după modelul lui Y. Abernot, sunt prezentate în lucrarea „Evaluarea şcolară – un contract pedagogic”, M. Manolescu, Bucureşti, 2002, pag. 159-161. 7.3.3. Standardele curriculare de performanţă 7.3.3.1. Repere conceptuale Standardele curriculare de performanţă sunt standarde naţionale, necesare în condiţiile introducerii unei filosofii educaţionale centrate pe diversitate (concretizate în existenţa unor planuri-cadru de învăţământ, a unor noi programe şcolare şi a manualelor alternative). Ele reprezintă, pentru toţi elevii, un sistem de referinţă comun şi echivalent, vizând sfârşitul unei trepte de şcolaritate (Curriculum Naţional). Standardele curriculare de performanţă sunt criterii de evaluare a calităţii procesului de învăţământ. În mod concret, aceste standarde constituie specificări de performanţă vizând 94 Proiectul pentru Învăţământul Rural Perspectiva structurală de analiză a curriculum-ului cunoştinţele, competenţele şi comportamentele dobândite de elevi de la o treaptă de şcolaritate la alta. Ele sunt exprimate simplu, sintetic pentru toţi factorii educaţionali şi reprezintă baza de plecare pentru elaborarea descriptorilor de performanţă, respectiv a criteriilor de notare/apreciere. Performanţele în învăţare ale elevilor sunt raportate la performanţele standard. Termenul de standard reprezintă o unitate de măsură etalon. Standardele sunt relevante din punctul de vedere al motivării elevului pentru învăţare, fiind orientate spre profilul de formare al acestuia la finalizarea parcursului şcolar şi la intrarea în viaţa socială. Ele ar trebui să motiveze elevul pentru învăţare continuă şi să conducă la structurarea capacităţilor proprii învăţării active. Standardele de performanţă, definite pentru nivelurile minimal, mediu şi maximal, au caracter normativ, constituind repere de evaluare pentru elevi, profesori, părinţi, conceptori de curriculum şi evaluatori ai procesului şi sistemului de învăţământ. Standardele curriculare de performanţă sunt criterii în baza cărora se poate realiza evaluarea eficienţei procesului de învăţare. Ele se prezintă sub forma unor enunţuri sintetice, în măsură să indice gradul în care sunt atinse obiectivele curriculare. Constituie specificări de performanţă vizând cunoştinţele, competenţele, comportamentele stabilite prin curriculum. Reprezintă în acelaşi timp, pentru toţi elevii, un sistem de referinţă comun şi echivalent, vizând încheierea unei perioade de şcolaritate. Standardele sunt criterii cu valoare intrinsecă proprie care se prezintă ca unităţi etalon de referinţă în vederea măsurării şi aprecierii performanţelor şi competenţelor şcolare şi profesionale. Problema cea mai importantă este reprezentată de modul de formulare şi realizarea a standardelor instructive, în aşa fel încât să se ajungă la operarea simplă, eficientă şi mai ales explicită cu ele. Multipla determinare a standardelor le conferă importanţă intrinsecă şi extrinsecă, valoare de referinţă în evaluarea rezultatelor sau performanţelor obţinute. Standardele de performanţă au un caracter normativ, ele constituind repere utile tuturor agenţilor implicaţi în procesul educaţional (elevi şi profesori): · Elevii vor şti care sunt aşteptările explicite în ceea ce priveşte învăţarea, în termeni de cunoştinţe, competenţe şi atitudini precum şi criteriile de evaluare a performanţelor la sfârşitul unei trepte de şcolarizare. · Profesorii îşi vor regla demersul didactic în funcţie de limitele stabilite prin standarde. Proiectul pentru Învăţământul Rural 95 Perspectiva structurală de analiză a curriculum-ului Atenţie Dincolo de structura unitară a programelor şcolare/preşcolare, Curriculum Naţional actual propune o ofertă flexibilă, ce permite cadrului didactic adaptarea cadrului formal la personalitatea sa şi la specificul clasei de elevi/grupei de copii cu care lucrează. Elementele care asigură acest reglaj sunt: · posibilitatea intervenţiei cadrului didactic în succesiunea elementelor de conţinut cu condiţia asigurării coerenţei tematice şi respectării logicii interne a domeniului; · lipsa prescrierii de la centru a intervalului de timp alocat elementelor de conţinut; · posibilitatea modificării, completării sau a înlocuirii activităţilor de învăţare, astfel încât să permită un demers didactic personalizat. 7.3.3.2. Formularea performanţelor standard Elaborarea standardelor are în vedere: · Obiectivele cadru şi obiectivele de referinţă ale disciplinei; · Caracteristicile psihopedagogice ale vârstei şcolare vizate (Idem, pag. 205). Tipuri de standarde În practica educaţională performanţele au fost şi sunt formulate: · în termeni relativi · in termeni de conţinut (De Ketele, 1996; L. Vlăsceanu, 1988). Caracteristici Caracteristici 96 În termeni relativi se analizează performanţele unui elev prin comparaţie cu performanţele altor elevi din acelaşi grup, din alte clase paralele sau din alte perioade de instruire. · Analiza în termeni relativi a performanţelor standard se desfăşoară la nivelul colectivităţilor şcolare, începând cu clasa de elevi şi terminând cu totalitatea fluxurilor cuprinse într-un anumit ciclu de şcolarizare; · Analiza urmăreşte să stabilească distribuţia procentuală a rezultatelor şcolare ale elevilor exprimate prin note în cadrul unei colectivităţi; · Repartiţiile procentuale sunt raportate la un criteriu standard. Exemplu: proporţia elevilor cu nota 10 sau cu calificativul „foarte bine” la nivelul unei clase sau al şcolii să fie de 25%, proporţia corigenţilor să scadă sub 5% etc. În termeni de conţinut · Referinţele standard sunt reprezentate de obiectivele operaţionale de tip cognitiv, psihomotor sau/şi afectiv, repartizate pe o disciplină, pe un set de discipline, sau pe activităţi (cognitive, afective etc.); Proiectul pentru Învăţământul Rural Perspectiva structurală de analiză a curriculum-ului · Fiecare rezultat şcolar este raportat la un anumit obiectiv educaţional pentru a se măsura gradul lor de corespondenţa şi nivelul performanţei; · Standardele de conţinut pot varia de la nivelul minimal până la cel maximal în funcţie de gradul de dificultate sau accesibilitate al problemelor pe care le vizează; · Standardele minimale de conţinut corespund cerinţelor fără satisfacerea cărora un elev nu poate fi considerat ca absolvent al unui ciclu de şcolarizare sau promovat la o disciplină; · A formula astfel de standarde înseamnă a răspunde la întrebări de tipul: ce trebuie să ştie un elev în mod necesar la sfârşitul unui ciclu de şcolarizare pentru a fi declarat promovat? Ce abilităţi intelectuale, profesionale, culturale, sociale trebuie să-şi însuşească un elev pentru a putea fi considerat absolvent? · Standardele minimale sunt corelate, necesare şi exhaustive. Răspunsul la întrebarea: „Cât de minim este un standard minimal?” depinde de nivelul calitativ de dezvoltare a unui sistem de învăţământ şi de conţinutul performanţei medii formulată în termeni relativi. Relaţii · Între cele două forme de definire a performanţelor standard (relativă şi de conţinut) există legături strânse. Analiza în termeni relativi presupune în mod tacit respectarea anumitor standarde de conţinut, iar performanţele de conţinut nu exclud, ci presupun realizarea anumitor standarde relative; · Ignorarea interdependenţelor dintre cele două modalităţi de definire a performanţelor standard riscă să conducă la apariţia unor fenomene cu consecinţe negative în planul calităţii instruirii şi învăţării; · Operarea exclusivă cu standarde relative, fără o corelare adecvată cu standardele de conţinut, riscă să conducă la realizarea unei performanţe relative ridicate prin coborârea exigenţelor faţă de învăţare sau rezultatele şcolare ale elevilor. Se coboară, în mod implicit sau explicit, nivelul standardelor de conţinut şi se ajunge astfel la creşterea procentului de promovare (L. Vlăsceanu. op. cit., p 99). 7.3.3.3. Teorii aplicate în formularea standardelor de performanţă În formularea performanţelor standard ale instruirii au fost aplicate două teorii (G. De Landsheere, 1975): · Teoria tradiţională; · Teoria învăţării depline sau teoria eficacităţii generale în învăţare. Proiectul pentru Învăţământul Rural 97 Perspectiva structurală de analiză a curriculum-ului Caracteristici Teoria tradiţională Are la bază pedagogia comparativă sau normativă. Consideră că realizarea performanţelor în învăţare ale elevilor/preşcolarilor este profund diferenţiată şi selectivă. În consecinţă, trebuie să existe un evantai cuprinzător al standardelor de la nivelul celor inferioare şi accesibile tuturor până la nivelul celor superioare şi accesibile numai unei minorităţi. Date fiind distribuţia inegală a aptitudinilor intelectuale în rândul populaţiei şcolare şi caracterul ierarhic al învăţământului, este nevoie să se realizeze o selecţie a elevilor/copiilor în funcţie de accesul lor la anumite standarde de conţinut (L. Vlăsceanu, 1988). Modelul teoretic al selecţiei a fost oferit pe baza statistică a faimoasei „curbe în formă de clopot” introdusă la începutul secolului trecut de Gauss pentru studierea diferenţelor individuale. Aplicate modulului de distribuţie a performanţelor şcolare ale elevilor, intervalele pe această curbă sunt reprezentate astfel: · 70% (valoarea centrală) reprezintă performanţe medii; · 13% (în dreapta acestui interval) reprezintă elevii buni; · 13% (în stânga valorii medii) reprezintă elevii mediocri; · la extremele acestor intervale sunt situaţi elevii foarte buni (2%) şi elevii foarte slabi (2%). Grafic s-ar putea reprezenta prin modelul clasic al Curbei în forma de clopot a lui Gaus. Pornind de la această distribuţie teoretică a rezultatelor şcolare criteriile de notare şi instrumentele de diagnosticare şi evaluare a performanţelor şcolare ale elevilor sunt elaborate şi standardizate încât să se ajungă la clasificarea elevilor într-unul din intervalele de pe curba distribuţiei normale. Aceasta însemnă că mai întâi sunt definite în termeni relativi sau procentuali performanţele standard conform modelului teoretic al distribuţiei normale. Apoi sunt elaborate în termeni de conţinut standardele instructive. Acestea din urmă sunt astfel ierarhizate sau elaborate încât unii elevi au acces sau ating numai nivelul standardelor inferioare, iar alţii înaintează în realizarea standardelor superioare. Cercetările ulterioare au demonstrat că procedeul de definire a Consecinţe standardelor instructive, luând ca referinţă curba lui Gauss, generează „efectele Pygmalion” în învăţământ: aşteptările cadrelor didactice faţă de distribuţia performanţelor şcolare ale elevilor sunt reproduse de elevii înşişi prin rezultatele în învăţare. În felul acesta performanţele sau standardele relative (procentuale) se autorealizează. Elevii tind să se identifice cu o anumită poziţie pe curba distribuţiei normale. Eşecul şcolar exprimă nu atât incapacitatea reală a unui elev, cât consecinţa 98 Proiectul pentru Învăţământul Rural Perspectiva structurală de analiză a curriculum-ului clasării şi identificării lui timpurii cu o anumită poziţie din distribuţia standard propusă. În consecinţă absolutizarea funcţiei orientative a standardelor relative, procentuale, are efecte negative asupra modului de concepere a standardelor de conţinut şi asupra dezvoltării potenţialului fiecărui elev. Strategiile de instruire au fost şi ele oscilante, tinzând spre individualizare sau spre uniformizare forţată cu scopul de a realiza standardele relative preformulate (Lazăr Vlăsceanu, Curs de pedagogie, 1988; G de Landsheere, Examinarea continuă a elevilor şi examenele, 1975). Teoria „învăţării depline” sau „pedagogia eficacităţii generale” (pedagogia criterială) În opoziţie cu teoria şi practica tradiţională s-a dezvoltat o altă Caracteristici teorie cu privire la formularea performanţelor standard şi a strategiilor instructive de realizare. Iniţiatorii acesteia sunt Carol, Bloom, Bonboir etc. (C. Bîrzea, La pedagogie du succes, Paris, PUF, 1982). Una din premisele teoriei „învăţării depline” sau ale „pedagogiei eficacităţii generale în învăţare” este formulată de pedagogul francez Gilbert de Landsheere (G. De Lansheere, Evaluarea continuă a elevilor şi examenele) pornind de la ceea ce el considera a fi „mitul periculos al curbei lui Gauss”(Idem). În locul unei instruiri orientată spre selecţie este necesară instituirea unor activităţi educative care să ofere fiecărui elev posibilitatea de a-şi dezvolta la maximum potenţialul intelectual. Eşecul şcolar nu este efectul incapacităţii elevului, ci expresia ineficienţei metodelor de instruire aplicate. În consecinţă, este necesară eliminarea selecţiei şcolare prin definirea performanţelor corespunzătoare eşecului şi rentabilizarea la maximum a învăţământului prin generalizarea succesului şcolar. În locul curbei în formă de clopot, trebuie promovată curba în formă de J, în conformitate cu care circa 95% dintre elevi vor atinge nivelul unor performanţe acceptabile. Pentru aceasta trebuie altfel definite performanţele şcolare standard şi altfel construite strategiile pedagogice de realizare. Unei tendinţe de realizare a performanţelor trebuie să-i corespundă practici inegale, diferenţiate de instruire şi de învăţare. De aceea, modelul instructiv al „învăţării depline” se orientează către: · analiza performanţelor standard cu referire la obiectivele de conţinut ale învăţării; Proiectul pentru Învăţământul Rural 99 Perspectiva structurală de analiză a curriculum-ului · eşalonarea diferenţiată a timpului de instruire pentru fiecare elev sau grup omogen de elevi; · evaluarea rezultatelor şcolare şi nu a elevilor, înlăturarea ierarhizării şi ajungerea la o distribuţie uniformă a performanţelor într-o colectivitate şcolară (idem, pag.78). Tabelul 3.2.: Analiza comparativă: teoria „învăţării depline” – teoria tradiţională Teoria „învăţării depline” · Formulează standardele de conţinut în forma obiectivelor instruirii · Tinde să aplice strategii de instruire prin care să fie generalizate şi uniformizate performanţele · Se concentrează pe standardele de conţinut şi ajunge la consecinţa înlăturării standardelor relative · Apelează la practici inegale, diferenţiate de instruire şi învăţare ·Se tinde spre o egalizare forţată, spre uniformizarea standardelor de conţinut Teoria tradiţională · Formulează standardele în maniera procentuală, după curba lui Gauss · Înlătură cât mai mult semnificaţiile standardelor relative, procentuale · Porneşte de la standardele relative centrate pe selecţia şcolară şi formulează standardele de conţinut în funcţie de distribuţia curbei lui Gauss ·Se ajunge la practici selective exagerate · Neglijează elevii foarte slabi sau elevii foarte buni Analiza celor două teorii pune în evidenţă necesitatea ca elaborarea standardelor instructive relative şi de conţinut să se facă în mod corelat, ţinând cont de interdependenţele reale şi posibile dintre ele în activitatea instructiv-educativă. 100 Proiectul pentru Învăţământul Rural Perspectiva structurală de analiză a curriculum-ului Proba de autoevaluare nr. 2 Comentaţi afirmaţia: „Din perspectiva analizei sistemice, conceptul de proces de învăţământ este considerat ca un sistem dinamic şi complex, un ansamblu acţional deliberat, proiectat şi structurat, ale cărui componente şi interacţiuni dintre ele funcţionează în mod integrat în raport cu anumite obiective instructiv-educative de atins „(I. Cerghit, op. cit.). Răspunsul dumneavoastră se va încadra în spaţiul alocat! Proiectul pentru Învăţământul Rural 101 Perspectiva structurală de analiză a curriculum-ului 8. Repere pentru elaborarea răspunsului la „Proba de autoevaluare nr.1” Stabilirea raporturilor de corespondenţă dintre obiective şi conţinuturi A stabili aceste raporturi înseamnă a stabili operaţiile logice sau mentale care sunt activate prin parcurgerea conţinuturilor respective. Pentru aceasta se elaborează tabele de specificaţii. Obiective O I O1 O2 O3 On Conţinuturi Tema I C1 C2 C3 Cn Standarde Standarde minime Standarde medii Standarde maxime Aceasta presupune: · sistematizarea conţinutului prin delimitarea şi ordonarea unităţilor informaţionale; · identificarea pentru fiecare unitate informaţională a unităţilor de conţinut cu valoare euristică maximă (stabilirea elementelor esenţiale); · organizarea conţinutului pe sisteme de lecţii şi lecţii/activităţi; · stabilirea ritmului de parcurgere a conţinuturilor; · ordonarea logică a conţinutului. 102 Proiectul pentru Învăţământul Rural Perspectiva structurală de analiză a curriculum-ului 9. Repere pentru elaborarea răspunsului la „Proba de autoevaluare nr.2” Abordarea globală, omogenă şi coerentă a procesului de învăţământ În abordarea sistemică, fenomenul analizat este considerat drept ansamblu de elemente aflate în interacţiune, accentul punându-se pe relaţiile de intercondiţionare care au loc atât în interiorul obiectului cercetat cât şi în afara lui. „Sistemele sunt ansambluri de părţi proiectate şi realizate de om în unităţi de organizare pentru atingerea unor scopuri specifice. Scopul unui sistem se realizează prin procese în care componentele sistemului, aflate în interacţiune, acţionează pentru a da un răspuns predeterminat. Scopul determină procesul, dar acesta condiţionează specificul. Suprasistemul este cel care oferă sistemului scopul, impulsul, resursele şi restricţiile. Pentru a se menţine sistemul trebuie să satisfacă suprasistemul”. (Eugen Noveanu, Probleme de tehnologie didactică , 1977, pag.12). Prin urmare scopul oricărui sistem se realizează printr-un proces care angrenează toate componentele sale. Din perspectiva analizei sistemice, conceptul de proces de învăţământ este considerat ca un sistem dinamic şi complex, un ansamblu acţional deliberat, proiectat şi structurat, ale cărui componente şi interacţiuni dintre ele funcţionează în mod integrat în raport cu anumite obiective instructiv-educative de atins (I. Cerghit, op. citată). Rezultă deci că obiectivele au rol de orientare, uneori chiar determinant pentru celelalte componente ale procesului de învăţământ. Forţând puţin lucrurile, se vorbeşte chiar de „pedagogia prin obiective” (Yvan Abernot, Les methodes d'evaluation scolaire, DUNOD, Paris, 1996). Organizarea, conducerea şi modelarea procesului de învăţământ, continua lui racordare la condiţii şi cerinţe noi nu pot avea loc decât în măsura în care sunt elaborate obiective precise şi modalităţi operative de evaluare a lor. Justificarea existenţei şi eficienţei unui sistem asigură rezultatele obţinute. Activitatea instructiv-educativă care se desfăşoară în cadrul procesului de învăţământ nu poate fi optimizată decât în măsura în care se realizează sistematic analiza şi evaluarea rezultatelor, cunoaşterea gradului de evaluare a obiectivelor. În raport cu performanţele proiectate, în încheierea fiecărei unităţi (secvenţe) a activităţii didactice se impune realizarea evaluării rezultatelor pentru a putea lua măsuri adecvate de continuare a activităţii. Pe baza evaluării rezultatelor în raport cu obiectivele prestabilite se poate determina eficienţa sistemului care se concretizează în produse sau rezultate (N. Oprescu, Curs de pedagogie, 1988, pag. 103). Proiectul pentru Învăţământul Rural 103 Perspectiva structurală de analiză a curriculum-ului Dintr-o asemenea perspectivă, procesul de învăţământ capătă caracteristicile unui sistem complex, unitar şi deschis în care se îmbină trei categorii de relaţii: · între sistemul de învăţământ luat ca sistem şi componentele sale; · între componentele sistemului; · între sistemul de învăţământ şi sistemul supraordonat (idem, pag.105) În analiza sistemică a procesului de învăţământ trebuie avută în vedere interdependenţa funcţională dintre elementele constitutive ale acestuia. Fiecare componentă influenţează şi, la rândul ei este influenţată de celelalte componente. Acestea sunt angrenate într-o activitate comună, jocul contribuţiei şi strategia interacţiunii variind în funcţie de obiectivele vizate şi de condiţiile de desfăşurare. “Orice modificare operată într-unul din elementele componente ale sistemului afectează funcţionalitatea acestuia, impunând modificări corespunzătoare în celelalte” (Ibidem, pag.106). Acceptarea unei astfel de poziţii în analiza fenomenelor educaţionale presupune un anumit mod de a gândi; fixarea în primul rând a scopului, apoi a structurii sistemului, a relaţiei cauzale, evaluarea performanţelor sistemului etc. 104 Proiectul pentru Învăţământul Rural Perspectiva structurală de analiză a curriculum-ului 10. Lucrarea de verificare nr. 1 Notă · Toate subiectele sunt obligatorii. · Se acordă 10 puncte din oficiu. · Nota finală se obţine prin împărţirea la 10 a punctajului realizat de student/ cursant. Subiectul I (16 puncte) Uniţi prin săgeţi premisele/ elementele din coloana A care denumesc, în modelul lui B. Bloom, domenii de încadrare a obiectivelor educaţionale cu grupele de clase comportamentale corespunzătoare din coloana B. A Domeniul cognitiv Domeniul afectiv Domeniul psihomotor B Reacţie complexă Automatism Dispoziţie Cunoaştere Înţelegere Receptare Reacţie Organizare Percepere Aplicare Analiză Caracterizare Sinteză Reacţie dirijată Valorizare Evaluare Atenţie! Se acordă câte 1 punct pentru fiecare răspuns corect. Subiectul al II-lea( 36 de puncte) Construiţi, la alegere: · un demers didactic de predare integrată intradisciplinară la disciplina pe care o predaţi sau la o disciplină la alegere din planul de învăţământ; sau · un demers strategic de predare integrată interdisciplinară (multi-, pluri-, inter-, trans-). Proiectul pentru Învăţământul Rural 105 Perspectiva structurală de analiză a curriculum-ului Vă sugerăm să vă folosiţi de următoarele repere/ cerinţe: · Stabilirea temei/ subiectului; · Justificarea demersului respectiv (de ce este necesară o asemenea abordare); · Stabilirea obiectivelor educaţionale; · Identificarea conţinuturilor corespunzătoare; · Selectarea strategiilor didactice folosite; · Stabilirea strategiilor de evaluare. Atenţie! Se acordă câte 6 puncte pentru fiecare cerinţă rezolvată corect (6x6=36 puncte). Subiectul al III-lea( 38 de puncte) Realizaţi un eseu cu tema „Continuitate şi schimbare de-a lungul ciclurilor învăţământului general obligatoriu” (analiza va viza obiectivele, conţinuturile, strategiile de instruire şi strategiile de evaluare). Atenţie! Fiind vorba despre un eseu nestructurat, corectarea şi notarea se vor face global/ holistic. Schema de corectare şi de notare/ apreciere holistică (globală) a eseului Sugestii Nivelul minimal (notele 5-6) Eseul are următoarele caracteristici: · Stăpânire insuficientă/ imprecisă/ confuză a limbajului de specialitate; · Redare aproximativă, din memorie, a cunoştinţelor teoretice propuse de temă; · Redarea parţială a conţinutului, a unor scheme; · Selectarea unor informaţii din surse fără legătură cu tema propusă; · Argumentare formală; · Lipsa unor opinii personale. Nivelul mediu (notele 7-8) · Utilizarea unor cunoştinţe sumare, presupuse de tema dată; · Selectarea unor informaţii fragmentare oferite de sursele de specialitate; · Argumentarea parţială a ipotezelor; · Formularea unor opinii personale, dar insuficient de clar conturate; · Tratare relativ simplistă; · Folosirea unui limbaj ştiinţific corect, dar cu mici imperfecţiuni. Nivelul maximal (notele 9-10) · Analizează complet datele; · Argumentarea este corectă; · Formulează opinii personale şi concluzii originale; · Realizează lucrarea prin muncă independentă; · Foloseşte un limbaj adecvat; · Exprimarea este clară, convingătoare. 106 Proiectul pentru Învăţământul Rural Perspectiva structurală de analiză a curriculum-ului 10. Bibliografie · Cerghit, Ioan, Vlăsceanu, Lazăr, (coord.), Curs de pedagogie, Tipografia Universităţii Bucureşti, Bucureşti, 1988, cap. Obiectivele educaţionale, cap. Conţinutul învăţământului, cap. Metode de învăţământ, cap. Evaluarea rezultatelor şcolare ale elevilor · Cucoş Constantin (coord.) – Psihopedagogie pentru examenele de definitivat şi grade didactice, Editura Polirom, Iaşi, 1998, pag. 99 -128, 141 - 163, 169 - 189 · Cucoş, Constantin, Pedagogie, Editura Polirom, Iaşi, 2000 · D’Hainaut L. – Programe de învăţământ şi educaţie permanentă, Editura Didactică şi Pedagogică, Bucureşti, 1981 · De Landsheere Gilbert, Definirea obiectivelor educaţionale, Bucureşti, EDP, 1977 · Ionescu Miron, Radu I, (coord), Didactica modernă, Dacia, Cluj Napoca, 1995 · Ionescu Miron, Chis Vasile (coord), Pedagogie, Presa Universitară Clujană, Cluj, 2001, pag. 106 - 115, 120 - 188, 227 - 269 · Iucu B. Romiţă; Manolescu M. – Pedagogie, Editura Fundaţiei Culturale „Dimitrie Bolintineanu”, Bucureşti, 2001 · Iucu B. Romiţă, Instruirea şcolară, Editura Polirom, Iaşi, 2002 · Manolescu, Marin, Curriculum pentru învăţământul primar şi preşcolar. Teorie şi practică, Editura CREDIS a Universităţii din Bucureşti, Bucureşti, 2004, pag. 47 -171 · Manolescu Marin – Evaluarea şcolară; metode, tehnici, instrumente, Editura Meteor Press, Bucureşti, 2005, pag. 22 - 41 · Nicola I. – Pedagogie, Editura Didactică şi Pedagogică, Bucureşti, 1994 · Păun Emil, Dan Potolea (coord), Pedagogie. Fundamentări teoretice şi demersuri aplicative, Editura Polirom, Iaşi, 2002, pag. 151 - 164, 164 - 183 · Radu I T, Evaluarea în procesul didactic, EDP, Bucureşti, 2000, pag. 135 - 181 · Curriculum Naţional pentru învăţământul obligatoriu. Cadru de referinţă, CNC, MEN, 1998 Proiectul pentru Învăţământul Rural 107 Perspectiva produselor sau documentelor curriculare Unitatea de învăţare nr. 4 PERSPECTIVA PRODUSELOR SAU DOCUMENTELOR CURRICULARE Cuprins 1. Obiectivele unităţii de învăţare nr. 4 . . . . . . . . . . . . . . . . . . . . . . . . 109 2. Clasificarea produselor/ documentelor curriculare. . . . . . . . . . . . . .110 3. Documentele curriculare principale. . . . . . . . . . . . . . . . . . . . . . . . . 111 3.1. Planul de învăţământ. . . . . . . . . . . . . . . . . . . . . . . . . . . . . . . . .111 3.2. Programa şcolară. . . . . . . . . . . . . . . . . . . . . . . . . . . . . . . . . . . 115 3.3.Manualul şcolar. . . . . . . . . . . . . . . . . . . . . . . . . . . . . . . . . . . . . 119 4. Produsele sau documentele curriculare auxiliare. . . . . . . . . . . . . . 123 4.1. Clasificare . . . . . . . . . . . . . . . . . . . . . . . . . . . . . . . . . . . . .123 4.2. Ghiduri şi materiale metodice. . . . . . . . . . . . . . . . . . . . . . .123 4.3. Criterii de realizare şi de selecţie . . . . . . . . . . . . . . . . . . . 124 5. Documente curriculare specifice cadrului didactic rezultate din proiectarea pedagogică. . . . . . . . . . . . 127 5.1. Proiectarea didactică- activitate cu funcţie anticipativă. . . 127 5.2. Repere conceptuale. . . . . . . . . . . . . . . . . . . . . . . . . . . . . .127 5.3.Dimensiuni ale proiectării didactice. . . . . . . . . . . . . . . . . . .128 5.4.Proiectarea activităţii didactice la nivelul cadrului didactic . . . . . . . . . . . . . . . . . . . . . . . . .128 6. Repere pentru elaborarea răspunsului la „Proba de autoevaluare nr.1” . . . . . . . . . . . . . . . . . . . . . . . . . . . . . . .134 7. Lucrarea de verificare nr. 1. . . . . . . . . . . . . . . . . . . . . . . . . . . . . . . 135 8. Bibliografie. . . . . . . . . . . . . . . . . . . . . . . . . . . . . . . . . . . . . . . . . . . .137 108 Proiectul pentru Învăţământul Rural Perspectiva produselor sau documentelor curriculare 1. Obiectivele unităţii de învăţare nr. 4 Pe parcursul şi la sfârşitul acestei unităţi de învăţare, cursanţii/ studenţii vor fi capabili: · Să utilizeze în diverse situaţii de instruire, activităţi metodice etc. principalele concepte teoretice specifice acestui capitol: plan de învăţământ, programă şcolară, manual şcolar, unitate de învăţare, proiect de lecţie etc.; · Să analizeze critic, pe baza unor instrumente date sau construite de ei înşişi, documente curriculare principale, auxiliare sau specifice; · Să construiască/ elaboreze diverse documente curriculare: proiecte de lecţie/ activitate, proiecte ale unităţilor de învăţare, planificări calendaristice, materiale auxiliare etc. Proiectul pentru Învăţământul Rural 109 Perspectiva produselor sau documentelor curriculare 2. Clasificarea produselor/ documentelor curriculare Produsele curriculare pot fi clasificate astfel: · Principale: oPlanul de învăţământ; o Programa şcolară; o Manualul şcolar. · Auxiliare: oghiduri metodice pentru cadrele didactice; ocaiete de muncă independentă pentru elevi; opachete de învăţare; o seturi multimedia; o soft-uri educaţionale. · Produse curriculare specifice proiectării pedagogice, rezultat al activităţii realizată de către cadrul didactic: o planificarea calendaristică; oproiectarea pe unităţi de învăţare; oproiectul pedagogic al lecţiei. Din această perspectivă, un curriculum trebuie analizat în raport cu: · Documentele curriculare principale; · Documentele curriculare auxiliare; · Documentele curriculare specifice cadrului didactic rezultate din proiectarea pedagogică. 110 Proiectul pentru Învăţământul Rural Perspectiva produselor sau documentelor curriculare 3. Documentele curriculare principale · Planul de învăţământ; · Programa şcolară; · Manualul şcolar. 3.1. Planul de învăţământ 3.1.1. Repere conceptuale Planul de învăţământ este un document oficial în care se structurează conţinutul învăţământului pe niveluri şi profiluri de şcoli. În planul de învăţământ se stabileşte numărul de ore (minim şi maxim) pe diferite discipline sau arii curriculare. Acest document are caracter reglator-strategic şi reflectă filosofia şi politica educaţională a sistemului de învăţământ naţional. El exprimă, în formă sintetică, concepţia pedagogică şi în special teoria curriculară care fundamentează ştiinţific procesul instructiv-educativ la nivel naţional. Prin efectele sale imediate pe linia managementului sistemului de învăţământ, planul cadru influenţează strategia de alocare a resurselor umane şi materiale în domeniul învăţământului, sistemul de evaluare şi de examinare, sistemul de formare iniţială şi continuă a personalului didactic. Importanţa planului de învăţământ este demonstrată prin efectele sale asupra tuturor celorlalte componente ale sistemului şi procesului de învăţământ. Planul de învăţământ trebuie interpretat ca o proiecţie pedagogică şi de politică educaţională, continuu perfectibilă, în scopul adaptării la transformările sociale şi educaţionale. Proiectarea unui plan-cadru de învăţământ este un proces deosebit de complex şi de laborios, implicând lucrul în echipă la diverse niveluri de instanţă decizională. În cadrul acestui proces se pot distinge trei etape, fiecare antrenând profesionişti cu roluri specifice: · Etapa de expertiză ştiinţifică ce antrenează specialişti în teoria curriculum-ului; · Etapa de expertiză practică ce antrenează educatori practicieni; · Etapa de expertiză decizională ce transferă responsabilitatea factorilor de decizie. Proiectul pentru Învăţământul Rural 111 Perspectiva produselor sau documentelor curriculare 3.1.2.Principii de elaborare a noului Plan – cadru de învăţământ În cadrul Reformei Învăţământului din România, Comisia de elaborare a Planului de învăţământ a finalizat în 1998 un document care are la bază finalităţile învăţământului preuniversitar şi două categorii de principii: A. Principii de politică educaţională: o Principiul descentralizării şi al flexibilizării (şcolile au libertatea de a-şi construi scheme orare proprii, cu „PLAJE ORARE” pentru disciplinele obligatorii şi opţionale); o Principiul descongestionării programului de studiu al elevilor, vizându-se un mai mare randament al învăţării pe fondul unui consum psihic normal, fără forţări şi presiuni; o Principiul eficienţei (valorizarea înaltă a tuturor resurselor umane şi materiale din şcoli; predarea în echipă, redimensionarea normei de predare, cursuri opţionale, activităţi de consiliere şi de orientare); o Principiul compatibilizării sistemului românesc de învăţământ cu standardele europene. B. Principii de generare a noului plan de învăţământ: o Principiul selecţiei şi al ierarhizării culturale (stabilirea disciplinelor şcolare şi gruparea sau ierarhizarea lor pe categorii de discipline); o Principiul funcţionalităţii (racordarea experienţei de învăţare pe arii curriculare la caracteristicile etapelor ontogenetice ale elevilor/preşcolarilor şi la evoluţiile din domeniile cunoaşterii); o Principiul coerenţei (integrarea verticală şi orizontală a ariilor curriculare, integrarea obiectelor de studiu); o Principiul egalităţii şanselor (asigurarea dreptului fiecărui elev de a se exprima deplin, în acord cu nivelurile sale aptitudinale); o Principiul flexibilităţii şi al parcursului individual (acest principiu postulează un curriculum diferenţiat şi personalizat sau, altfel spus, trecerea de la şcoala unică pentru toţi, la o şcoală pentru fiecare); o Principiul racordării la social. Ca o aplicare a principiului selecţiei şi al ierarhizării culturale, Planul-cadru de învăţământ propune gruparea obiectelor de studiu pe şapte arii curriculare, pentru tot învăţământul preuniversitar (clasele I-XII): 112 Proiectul pentru Învăţământul Rural Perspectiva produselor sau documentelor curriculare Aria curriculară 1. Limbă şi comunicare 2. Matematică şi ştiinţe 3. Om şi societate 4. Arte 5. Sport 6. Tehnologii 7. Consiliere şi orientare Proporţia la gimnaziu Cca. 37% Cca. 20% Cca. 10% Cca. 10% Cca. 10% Cca. 8% Cca. 5% Tabel 4.1 Proporţia la liceu Cca. 28% Cca. 28% Cca. 16% Cca. 8% Cca. 8% Cca. 8% Cca. 4% Pentru elaborarea Planului de învăţământ este necesară identificarea disciplinelor de studiu (a obiectelor de învăţământ) şi ordonarea lor în timpul de instruire alocat, în funcţie de obiective, particularităţile psihogenetice ale elevilor etc. 3.1.3.Obiectul/ disciplina de învăţământ Repere conceptuale Obiectul de învăţământ sau disciplina de învăţământ este „o unitate didactică ştiinţifică de prezentare coerentă şi compactă a unui ansamblu de cunoştinţe şi exerciţii aplicative, menite să informeze şi să formeze elevii într-un anumit domeniu (al cunoaşterii, al culturii, al tehnologiei etc.)” (L. Vlăsceanu). Obiectul de învăţământ nu este identic cu o anumită disciplină ştiinţifică. Similitudinea dintre obiectul de învăţământ (discipline de studiu) şi o anumită ştiinţă coincide într-o mică măsură în învăţământul preşcolar şi primar, iar această distanţă se micşorează cu cât ne apropiem de învăţământul liceal şi superior. “Semnificaţia“ discipline şcolare variază în funcţie de relaţia acesteia cu domeniile consacrate ale cunoaşterii ştiinţifice şi culturale. Sunt trei tipuri de relaţii: · primul tip de relaţie susţine realizarea unui izomorfism între structura ştiinţei şi structura obiectului de învăţământ. Conceptele nodale, schemele conceptuale şi modelele specifice de cunoaştere care caracterizează o ştiinţă particulară ar trebui conservate şi reproduse în cadrul obiectului de învăţământ corespunzător; · al doilea tip de relaţie abandonează semnalarea cunoaşterii academice drept sursă iniţială a construcţiei obiectului de învăţământ, în favoarea nevoilor, aspiraţiilor şi capacităţilor individuale. Ideea curriculum-ului centrat pe subiect nu este nouă; Proiectul pentru Învăţământul Rural 113 Perspectiva produselor sau documentelor curriculare · al treilea tip (varianta disciplina academică precede disciplina şcolară) presupune ca obiectele de învăţământ sunt “distilări” ale disciplinelor ştiinţifice, restructurări ale celor din urmă, în funcţie de scopurile pedagogice urmărite” (Dan Potolea, Pedagogie, 2002). Obiectivele de studiu sunt integrate în Planul de învăţământ. 3.1.4.Planul de învăţământ pentru clasele I-XII Succesiunea obiectelor în Planul de învăţământ este condiţionată de: · gradul de accesibilitate a conţinuturilor; · de nivelul de dezvoltare a capacităţilor de învăţare ale elevilor; · de măsura în care conţinuturile prezentate într-o etapă sunt anticipate de cunoştinţele anterioare şi pregăteşte preşcolarul/şcolarul pentru a se angaja într-un nou stadiu de învăţare. Astfel înainte de a fi angajat în învăţarea specifică a disciplinei Istorie sau Geografie elevul trebuie să fi asimilat instrumentul minimal al cunoaşterii şi anume scrisul şi cititul şi să-şi fi format deprinderi de analiză a ideilor dintr-un text. Planul de învăţământ integrează acele discipline şcolare “care conduc la dezvoltarea capacităţilor mentale şi la însuşirea acelor elemente de bază ale culturii generale faţă de care nu este posibilă trecerea progresivă a elevului în noi trepte de şcolarizare” (E. Popescu, în Didactica, EDP, Bucureşti, 1995, pag. 57). Studiul disciplinelor din planul de învăţământ preuniversitar „contribuie la asimilarea de cunoştinţe şi formarea de deprinderi cu o puternică valoare instrumentala pentru facilitarea accesului la procesul cunoaşterii şi culturii şi pentru însuşirea acestora” (idem). O analiză succintă a Planului cadru pentru învăţământul preuniversitar ne determină să tragem câteva concluzii: · disciplinele sunt grupate pe arii curriculare; semnificaţiile acestei grupări au fost prezentate mai sus; · sunt prezente „curriculum-ul nucleu” şi „curriculum-ul la decizia şcolii” ceea ce este o expresie evidentă de a ţine seama în anumite limite, de interesele elevilor, ale părinţilor dar şi de condiţiile materiale oferite de fiecare şcoală; · se încearcă asigurarea continuităţii în cadrul aceluiaşi ciclu curricular (al achiziţiilor fundamentale) a interdependenţei dintre disciplinele şcolare ce vor fi studiate în clasele I-IV, V-VIII etc. 114 Proiectul pentru Învăţământul Rural Perspectiva produselor sau documentelor curriculare 3.2. Programa şcolară 3.2.1.Repere conceptuale Programele şcolare sunt documente oficiale care redau sintetic conţinuturile învăţământului pe ani şcolari sau pe cicluri de învăţământ. În literatura recentă, sintagma „programe analitice” este înlocuită cu cea de „curriculum scris” sau „oficial”, conferindu-li-se astfel acelaşi statut cu planul de învăţământ, ca documente de politică educaţională. O cerinţă pedagogică importantă în proiectarea procesului de învăţământ o reprezintă unitatea dintre plan şi programă. Modificările din planul de învăţământ, ca de exemplu, cele propuse de reforma actuală, prin organizarea conţinuturilor pe arii curriculare nu numai pe discipline distincte, impun adaptarea programelor şcolare; totodată, inovaţiile introduse la nivelul programei, cum ar fi, de exemplu, conţinuturile la decizia şcolii, pot fi aplicate numai prin adaptarea planului (în cazul specificat, prin flexibilizarea numărului de ore). Programa şcolară se poate plasa pe următoarele planuri/ niveluri (Goodlad ,1979): · Programa ideală este definită de cei care o elaborează; · Programa formală este cea care primeşte adeziunea oficială a statului şi a comisiilor şcolare; · Programa aparentă este cea care le dă părinţilor şi profesorilor sentimentul că ea reflectă punctul lor de vedere subiectiv cu privire la ceea ce trebuie să se înveţe; · Programa operaţională este cea care este predată elevilor; · Programa trăită este cea care este trăită de elevi. . 3.2.2. Structura programei O programă reuneşte (la modul general): · obiectivele; · structura tematică a conţinutului; · alocarea orientativă a numărului de ore pe teme; · indicaţii metodice privitoare la realizarea predării, învăţării şi evaluării. O programă modernă are următoarea structură: 1. Proiectul pentru Învăţământul Rural Nota de prezentare, care descrie problematica obiectului de studiu respectiv a) Obiectivele cadru ale disciplinei. Acestea sunt obiective cu un grad ridicat de generalitate şi complexitate. Ele exprimă competenţe ce urmează a fi dezvoltate pe perioada unor mai mari perioade de instruire şi educare, în cazul nostru pe durata învăţământului preuniversitar; 115 Perspectiva produselor sau documentelor curriculare b) Obiectivele de referinţă care specifică rezultatele aşteptate ale învăţării pe durata unui an de studiu la o disciplină. Urmează progresia în achiziţia de competenţe şi de cunoştinţe de la un an de studiu la altul. 2. Conţinuturile Sunt mijloace, suporturi prin care se urmăreşte atingerea obiectivelor cadru şi de referinţă propuse. Unităţile de conţinut sunt organizate fie tematic, fie în conformitate cu domeniile constitutive ale diverselor obiecte de studiu. 3. Exemple de activităţi de învăţare Pentru realizarea obiectivelor propuse pot fi organizate diferite tipuri de activităţi de învăţare. Programa trebuie să ofere cel puţin un exemplu de activitate pentru fiecare obiectiv de referinţă în parte. Având în vedere faptul că învăţământul modern trebuie să fie centrat pe elev, exemplele de activităţi de învăţare trebuie să fie construite astfel încât să pornească de la experienţa concretă a acestuia. Aceste exemple trebuie să se integreze unor strategii didactice adecvate variate de învăţare. 4. Standarde curriculare de performanţă Sunt criterii în baza cărora se poate realiza evaluarea eficienţei procesului de învăţare. Ele se prezintă sub forma unor enunţuri sintetice, în măsură să indice gradul în care sunt atinse obiectivele curriculare. Constituie specificări de performanţă vizând cunoştinţele, competenţele, comportamentele stabilite prin curriculum. Reprezintă în acelaşi timp, pentru toţi elevii, un sistem de referinţă comun şi echivalent, vizând încheierea unei perioade de şcolaritate. 3.2.3. Perspective de elaborare a structurii tematice: ştiinţifică şi pedagogică Structura tematică a unui obiect de învăţământ este elaborată dintr-o dublă perspectivă: · ştiinţifică; · psihopedagogică. Perspectiva ştiinţifică urmăreşte corespondenţa dintre conţinutul disciplinei ştiinţifice şi conţinutul obiectului de învăţământ. 116 Proiectul pentru Învăţământul Rural Perspectiva produselor sau documentelor curriculare Perspectiva psihopedagogică se referă la transpunerea conţinutului într-o structură adecvată cerinţelor psihopedagogice. Se au în vedere din această perspectivă, stadiul dezvoltării intelectuale a elevilor, gradul de pregătire a acestora pentru receptarea anumitor conţinuturi etc. Cerinţele psihopedagogice în elaborarea structurii tematice a unei discipline sunt: · relevanţa; · secvenţialitatea; · coerenţa sau consistenţa. Relevanţa, secvenţialitatea şi coerenţa unei programe. Programe lineare, concentrice şi spiralate. a) Relevanţa semnifică faptul că informaţiile şi problemele selectate pentru a fi învăţate trebuie să corespundă obiectivelor generale şi specifice stabilite, dar în egală măsură să răspundă unor nevoi individuale şi sociale, adică să fie utile. b) Secvenţialitatea se referă la ordonarea temelor sau domeniilor de studiu şi trebuie privită din trei puncte de vedere: Structurarea este de trei feluri: · liniară; · concentrică; · spiralată. Corespunzător vom întâlni: · programe lineare; · programe concentrice; · programe spiralate. Programele de tip linear sunt cele care propun înaintarea elevului în cunoaştere într-o manieră progresivă, din treaptă în treaptă. Conţinuturile sunt din ce în ce mai complicate şi mai complexe în cadrul aceluiaşi domeniu. Programele de tip concentric sunt cele în care unui nucleu de cunoştinţe din treapta precedentă i se adaugă pe o nouă treaptă noi informaţii şi probleme. Programele spiralate sunt cele în care cunoştinţele din acelaşi domeniu sunt reluate, extinse şi aprofundate progresiv pe măsura înaintării pe treptele şcolare. Secvenţialitatea trebuie privită, în doilea rând, din alte două perspective: · verticală; · orizontală. Secvenţialitatea verticală are în vedere ca problemele şi cunoştinţele dintr-o temă sau un capitol să anticipeze cunoştinţele temei următoare, să pregătească elevul pentru a se angaja într-o etapă de instruire nouă. Secvenţialitatea orizontală vizează succesiunea psihologică a temelor incluse în structura aceleiaşi discipline. În acest sens, Proiectul pentru Învăţământul Rural 117 Perspectiva produselor sau documentelor curriculare trebuie procedat la o ordonare progresivă de la simplu la complex, de la accesibil şi cunoscut la complicat şi necunoscut. În al treilea rând, secvenţialitatea trebuie să corespundă ritmurilor de învăţare ale copiilor/elevilor. Referitor la o temă dată, ritmul de învăţare este definit prin cantitatea de timp necesară unui grup de elevi, la nivel mediu, pentru a învăţa în condiţii de activitate normală. Ritmicitatea învăţării priveşte: · timpul alocat unei teme; · timpul mediu necesar unui grup de elevi pentru a o învăţa. Primul aspect este orientativ, cel de al doilea este real şi efectiv şi depinde de mai mulţi factori. c) Consistenţa unei programe trebuie privită de asemenea dintr-o dublă perspectivă: · consistenţa internă; · consistenţa externă. Consistenţa internă a unei discipline de studiu „este acea proprietate a unei structuri tematice care se referă la logicitatea ei (necontradictorie, coerentă, derivativă) şi la construcţia semantică (concepte, definiţii, reguli, principii, descrieri, aplicaţii, etc.) (J. Cerghit, coord., Pedagogie, 1995) Consistenţa externă rezultă din corelarea conţinuturilor disciplinei în cauză cu conţinuturile altor obiecte de studiu. În învăţământul preşcolar şi primar asociaţiile dintre conţinuturile diferitelor obiecte de studiu sunt relativ uşor de realizat, fiind corelaţii simple. În cadrul fiecărei discipline, fiecare temă pregăteşte însuşirea alteia mai dificilă. Pe orizontală structurile tematice ale mai multor discipline sunt astfel planificate încât să faciliteze învăţarea altor teme sau capitole la alte discipline (idem). 3.2.4. Programele pentru învăţământul preuniversitar Programele şcolare sunt componente de bază ale Curriculum-ului Naţional. Ele “reprezintă instrumentul didactic principal care descrie condiţiile învăţării precum şi criteriile dezirabile pentru reuşita învăţării, condiţii exprimate în termeni de obiective, conţinuturi, activităţi de învăţare şi standarde curriculare de performanţă” (Curriculum Naţional, 1998, pag. 204). Programele prezintă oferta educaţională a unei anumite discipline pentru un parcurs şcolar determinat. În ceea ce priveşte învăţământul preuniversitar, programele şcolare cuprind: · obiective cadru; · obiective de referinţă; 118 Proiectul pentru Învăţământul Rural Perspectiva produselor sau documentelor curriculare · exemple de activităţi de învăţare; · conţinuturi; · standarde curriculare de performanţă. 3.3. Manualul şcolar Manualele şcolare concretizează programele şcolare în diferite unităţi didactice sau experienţe de învăţare, operaţionalizabile în relaţia didactică cadru didactic - elev. În manual, conţinuturile învăţării sunt sistematizate pe capitole, subcapitole, lecţii, teme. Problematica actuală a manualelor alternative (elaborarea şi difuzarea simultană a mai multor manuale prin aceeaşi disciplină sau arie curriculară) presupune din partea cadrelor didactice practicieni competenţe psihopedagogice deosebite pentru alegerea acelor manuale care se adaptează cel mai mult caracteristicilor psiho-comportamentale ale elevilor, precum şi propriilor aptitudini şi stiluri didactice. 3.3.1. Funcţii ale manualelor · funcţie de informare; · funcţie de structurare şi de organizare a învăţării; · funcţie de ghidare (dirijare) a învăţării. Funcţia de informare implică: · selecţie a cunoştinţelor dintr-o anumită disciplină şi o anumită temă, în măsura în care achiziţia ştiinţei trebuie să facă progrese, în funcţie de succesiunea anilor de studiu şi pentru a nu depăşi programa; · filtrare a acestor cunoştinţe, pentru a le reda, uneori pentru a le simplifica şi a le face accesibile şi clare. Funcţie de structurare şi de organizare a învăţării presupune: · de la experienţa practică a elevilor la teorie; · de la teorie la exerciţii de aplicare practică cu controlul achiziţiilor; · de la exerciţii practice la elaborarea teoriei; · de la prezentare teoretică la exemple, la ilustrări; · de la exemple şi ilustrări la observare şi analiză. Funcţia de ghidare/ dirijare a învăţării are două alternative: · repetarea, memorizarea, imitarea modelelor; · activitate deschisă şi creativă a elevului. Proiectul pentru Învăţământul Rural 119 Perspectiva produselor sau documentelor curriculare 3.3.2. Formule şi condiţii pentru elaborarea manualelor După disciplinele de învăţământ, progresia poate fi: · logică, mai coezivă pentru disciplinele precum matematica, ştiinţele, limbile străine; · mai puţin logica, constrângătoare pentru literatură, geografie, istorie. După concepţia pedagogică şi în funcţie de obiectivele învăţării, manualul poate urma: · o pedagogie mai „dirijată” pentru transmiterea cunoştinţelor (influenţa constrângătoare a manualului); · o pedagogie mai deschisă, facilitând învăţarea, observarea, reflexia şi o anumită autonomie în formarea elevului. Pentru profesor aceasta pedagogie solicită o bună pregătire profesională. Trei formule de elaborare a manualelor: · concepţie originală (manual original); · adaptarea manualelor existente; · traduceri (manuale traduse). Marile categorii de manuale: · manuale care prezintă o organizare şi o progresie sistematică a procesului de predare/învăţare; · manuale de referinţă sau de consultanţă. 3.3.3. Evaluarea manualului. Criterii Trebuie evaluate: · conţinuturile; · abordările pedagogice; · redactarea; · limbajul; · ilustraţiile. Conţinuturile. Cu privire la acest concept, cadrul didactic trebuie să formuleze următoarele întrebări: · Conţinuturile răspund obiectivelor programei? · Sunt la nivelul de înţelegere al elevilor? · Sunt exacte, precise, actuale, variate? · Sunt suficient de dezvoltate în raport cu enunţurile sintetice ale programei? · Contribuie la formarea atitudinilor sociale şi morale pozitive şi la dezvoltarea valorilor? · Progresia conceptelor şi a cunoştinţelor vehiculate se realizează de la simplu la complex, de la elementar la superior? · Conceptele sunt clar explicate? 120 Proiectul pentru Învăţământul Rural Perspectiva produselor sau documentelor curriculare · Activităţile de învăţare, experimentele propuse sunt suficient de variate? · Activităţile de învăţare necesită intervenţia profesorului sau pot fi realizate de elev fără ajutor? · Autorul a făcut eforturi să integreze conţinuturile a două sau mai multe discipline atunci când a fost posibil? Abordările pedagogice. Întrebări: · Metodele folosite şi recomandate în manual corespund concepţiilor pedagogice? · Metodele corespund unei pedagogii directiviste sau nondirectiviste? · Manualul presupune activităţi de cercetare din partea elevului? · S-a ţinut seama de interesele elevilor? · S-a ţinut seama de caracteristici ale elevilor precum: vârsta, mediul de viaţă etc.? · Manualul prezintă exerciţii de învăţare şi de control pentru fiecare capitol? · Exerciţiile sunt variate? · Sunt formulate clar şi precis? · Pot ele prezenta un mijloc de evaluare a învăţării? · Sunt ele prezentate în aşa fel încât elevul să se verifice singur? Redactarea, organizarea. Întrebări: · manuscrisul prezintă o organizare logică a redactării (prezentare, text principal divizat în capitole şi subcapitole, rezumat, exerciţii, evaluare)? · Capitolele sunt echilibrate? · Întinderea capitolelor este în acord cu importanţa temelor tratate? · Unele capitole sunt prea lungi sau prea scurte? Limbajul. Întrebări: · Limbajul este adaptat nivelului elevilor? · Vocabularul utilizat ţine cont de achiziţiile anterioare ale elevilor? · Cuvintele noi sunt explicate? · Frazele au structura şi lungimea corespunzătoare? · Semnificaţia textului este clară? · Elementele de punctuaţie sunt justificate? Ilustraţiile. Întrebări: · Toate ilustraţiile din manual se justifică? · Corespund conţinuturilor capitolelor? · Sunt clare şi precise? · Transmit informaţii interesante? · Sunt sugestive? · Sunt estetice? Proiectul pentru Învăţământul Rural 121 Perspectiva produselor sau documentelor curriculare · Sunt corect plasate în pagină? · Explicaţiile care le însoţesc sunt clare? · Se justifică costurile ilustraţiilor? Alte aspecte: Firul conducător · Se urmează o logică? Rezumatul · Rezumatul este plasat la începutul sau la sfârşitul capitolului? Este clar, concis? Stilul de redactare · Stilul de redactare este sobru, precis sau e imprecis? Primele şi ultimele pagini · introducerea prezintă clar obiectivele disciplinei şi ale manualului? · cuprinsul este precis şi detaliat? · manualul are un index? 3.3.4. Manualele alternative – o provocare În învăţământul românesc preuniversitar au fost introduse în ultimii ani manuale alternative, care au provocat discuţii şi controverse aprinse atât în lumea specialiştilor dar şi a nespecialiştilor. Astăzi au devenit o realitate şi fac parte din peisajul şcolar cotidian. “Manualele alternative sunt un semn al normalităţii şcolii în direcţia democratizării învăţării’, al asigurării acelui deziderat despre care vorbeşte cu insistenţă pedagogia modernă de a realiza un învăţământ centrat pe elev şi nu pe “materia“ de învăţat (a se vedea în acest sens Ghidurile metodologice pentru aplicarea programelor în învăţământul preuniversitar, editate sub egida CNC). “Manualele alternative sunt necesare pentru ca nici institutorii/ profesorii nu sunt identici şi nici elevii. O societate modernă trebuie să-şi propună să valorizeze potenţialul fiecăruia…”(idem). Important este ca manualul să respecte cerinţele programei şcolare, care este unitară şi obligatorie. Din această perspectivă, manualul oferă “suportul” pentru a realiza competenţele, capacităţile, abilităţile etc. prevăzute de programă. “Rămâne la latitudinea autorului de manual şi a institutorului / profesorului să organizeze instruirea în funcţie de obiectivele şi conţinuturile prevăzute în programele şcolare şi de propriile opţiuni privind progresia, abordarea metodologică şi interesele elevilor” (ibidem). 122 Proiectul pentru Învăţământul Rural Perspectiva produselor sau documentelor curriculare 4. Produsele sau documentele curriculare auxiliare 4.1.Clasificare Se concretizează în: · ghiduri, îndrumătoare, scrisori metodice destinate cadrelor didactice; · caiete de muncă independentă pentru elevi/profesori; · pachete de învăţare; · seturi multimedia; · soft-uri educaţionale etc. 4.2.Ghiduri şi materiale metodice Ghidurile şi materialele metodice au rolul de a prezenta cadrelor didactice noile orientări la care aceştia trebuie să se adapteze. Cadrul didactic foloseşte ghidurile şi materialele metodice ca structuri de perfecţionare. Activităţile sugerate sau îndrumările prezente în aceste documente oferă posibilitatea unei abordări flexibile şi deschise ale elementelor de conţinut, creând în acelaşi timp motivaţie pentru învăţare. O regulă fundamentală a elaborării acestui tip de materiale se referă la corespondenţa necesară dintre starea de pregătire (informativă şi formativă) a elevului/preşcolarului pentru receptarea unor noi conţinuturi şi modul de prezentare a acestora pentru a declanşa, menţine şi a perpetua învăţarea. Autorii unor asemenea materiale trebuie să conştientizeze faptul că în demersul lor optează pentru un model specific al inteligenţei sau intelectului celui care învaţă şi cu o concepţie predominantă despre predare şi învăţare, fie implicit, fie explicit. De regulă se operează cu două modele: · modelul unei învăţări bazate pe receptivitatea elevilor şi pe pasivitatea acestora. În acest caz materialele se centrează pe memoria elevului şi pe capacităţile reproductive asociate. O asemenea manieră oferă „ştiinţa ca produs” şi nu ca proces. Formulele, enunţurile şi definiţiile sunt nedemonstrate; · modelul centrat pe învăţare activă şi interactivă; materialele pun probleme şi cer soluţii, angajând gândirea şi imaginaţia elevilor. La ora actuală la dispoziţia cadrului didactic şi a elevilor se află o multitudine de instrumente de prezentare, de prelucrare a informaţiilor şi de comunicare. Acestea alcătuiesc „pachete de instruire şi învăţare”. Unele componente sunt utilizabile numai de cadrul didactic ca materiale didactice necesare organizării „predării” (ghiduri metodice, îndrumare, culegeri etc.), altele sunt destinate elevilor pentru individualizarea, conturarea şi aprofundarea învăţării. Proiectul pentru Învăţământul Rural 123 Perspectiva produselor sau documentelor curriculare Materialele destinate profesorului şi elevilor trebuie să fie realizate în conformitate cu prevederile programei, atât cele ştiinţifice cât şi cele de natură psihopedagogică. 4.3. Criterii de realizare şi de selecţie Profesorul trebuie să selecteze materialele auxiliare pe care le pune la dispoziţia elevilor sau pe care le recomandă părinţilor în funcţie de câteva criterii. Iată câteva criterii de selecţie: · conţinuturile; · abordările pedagogice; · redactarea; · ilustraţiile. Câteva întrebări privitoare la conţinuturi: · răspund obiectivelor învăţământului preuniversitar? · sunt la nivelul de înţelegere al elevului? · sunt exacte, precise, actuale şi variate? · sunt suficient de dezvoltate în raport cu enunţurile sintetice ale programei? · contribuie la formarea atitudinilor sociale şi morale pozitive şi la dezvoltarea valorilor? · progresia cunoştinţelor şi conceptelor vehiculate se realizează de a simplu la complex? · activităţile de învăţare propuse sunt suficient de variate? · autorul a făcut eforturi pentru integrarea conţinuturilor a două sau mai multe discipline? Abordări pedagogice: · materialul este în concordanţă cu concepţiile pedagogice moderne? · este promovată o pedagogie directivistă sau non-directivistă? · stimulează activitatea investigativă a elevului ? · ţine seama de interesele elevului? · ţine seama de vârsta şi mediul de viaţă al elevului? · propune exerciţii de învăţare şi de control pentru fiecare temă? Redactarea se referă la: · organizarea materialului (organizare logică, prezentare, întindere etc.) · limbaj (adaptat, vocabular etc.) · stil de redactare. 124 Proiectul pentru Învăţământul Rural Perspectiva produselor sau documentelor curriculare Ilustraţiile: · corespund temei? · se justifică toate ilustraţiile? · sunt clare şi precise? · transmit informaţii interesante? · sunt sugestive? · sunt estetice? · sunt corect plasate în pagină? Criteriile prezentate mai sus pot fi luate în considerare de profesor în selectarea materialelor. Proiectul pentru Învăţământul Rural 125 Perspectiva produselor sau documentelor curriculare Proba de autoevaluare nr. 1 Analizaţi critic unul din documentele curriculare specificate mai jos: · un manual din învăţământul preuniversitar; · un document curricular auxiliar (un Ghid metodic, un caiet de lucru etc.). Răspunsul dumneavoastră se va încadra în spaţiul alocat! 126 Proiectul pentru Învăţământul Rural Perspectiva produselor sau documentelor curriculare 5. Documente curriculare specifice cadrului didactic rezultate din proiectarea pedagogică 5.1. Proiectarea didactică - activitate cu funcţie anticipativă Conceptul de „proiectare pedagogică” şi poziţia sa în sistematica disciplinelor educaţionale invită la discuţii specializate şi dezbateri (Dan Potolea, op. cit.). „În mod obişnuit, cursurile şi manualele de pedagogie autohtonă plasează problematica proiectării în spaţiul didacticii sau teoriei instruirii, în relaţie sau nu cu formele de organizare a activităţii didactice, înainte sau după analizele referitoare la evaluarea educaţională. Surprindem o anumită ezitare în determinarea celei mai bune poziţii (sublinierea ne aparţine). În ceea ce ne priveşte, credem că proiectarea pedagogică se încadrează perfect în logica curriculum-ului angajând cele trei dimensiuni menţionate anterior, structurală, procesuală şi a produsului. Planificarea calendaristică, proiectarea unităţilor de învăţare sau proiectul de lecţie sunt alte tipuri de produse curriculare” (op. cit., pag 82). Proiectarea activităţii didactice, indiferent de nivelul la care se realizează, are un rol foarte important în asigurarea succesului oricărei acţiuni instructiv-educative. Se ştie că în teoria şi practica pedagogică sunt susţinători fervenţi ai idei de proiectare, de anticipare, dar şi contestatari înrăiţi ai acesteia. Dacă adepţii înfocaţi ai elaborării minuţioase a proiectului de lecţie/activitate scot în prim plan cerinţele lucrului bine făcut, meticulos pregătit în prealabil, contestatarii mizează pe necesitatea eliminării rutinei şi introducerii elementelor de creativitate în actul didactic, de inspiraţie etc. Noi considerăm asemenea profesorului I.T. Radu, că problema nu trebuie formulată în termeni tranşanţi, exclusivi, mergând pe principiul „proiectăm totul sau nu proiectăm nimic”. Adevărata problemă nu constă în a recunoaşte sau a respinge necesitatea acţiunii de proiectare, ci în identificarea componentelor activităţii didactice care fac necesară o acţiune de anticipare a acţiunilor în desfăşurarea procesului, dar şi în relevarea aspectelor în care personalitatea educatorului, aptitudinea sa pedagogică îşi găsesc teren de manifestare, conferind, în acest fel, actului didactic „eficienţă cât mai înaltă” (I.T. Radu, Pedagogie 1995). 5.2. Repere conceptuale Proiectarea activităţii didactice este un ansamblu coordonat de operaţii de anticipare a desfăşurării unui program de instruire. „A proiecta activitatea didactică înseamnă a corela şi integra operaţiile de definire a obiectivelor, conţinuturilor, strategiilor de dirijare a învăţării, probelor de evaluare şi a relaţiilor dintre acestea” (Lazăr Vlăsceanu, Curs de pedagogie, TIPOGRAFIA UNIVERSITĂŢII BUCUREŞTI, 1988, pag. 250). În aceeaşi ordine de idei, I.T. Radu afirmă: „Într-o formulare sintetică am putea defini proiectarea activităţii didactice ca fiind un ansamblu de procese şi Proiectul pentru Învăţământul Rural 127 Perspectiva produselor sau documentelor curriculare operaţii de anticipare a desfăşurării activităţii instructiv-educative” (I. T. Radu, op. cit). Definiţiile date astăzi proiectării didactice sunt relativ diferite, ceea ce denotă o oarecare confuzie terminologică ce exprimă în ultimă instanţă concepţii diferite sau lipsa unei unităţi de interpretare semantică unitară a acestui concept. Dincolo de diferenţele constate în definirea conceptului, putem desprinde ideea potrivit căreia proiectarea activităţii didactice are funcţia de a orienta demersul cadrului didactic, succesiunea secvenţelor şi structura acestora, mijloacele de realizare etc. 5.3. Dimensiuni ale proiectării didactice Perioadele de timp pe care se realizează proiectarea pedagogică se întind pe cicluri de învăţământ, ani de studii, discipline şcolare, semestre, capitole, sisteme de lecţii şi activităţi. În funcţie de perioada de timp la care ne raportăm, distingem: · proiectarea globală; · proiectarea eşalonată. Proiectarea globală reprezintă activitatea de structurare a acţiunilor şi operaţiilor care asigură funcţionalitatea sistemului şi a procesului de învăţământ la nivel general. Acesta vizează instituţiile şcolare şi se operează cu obiective, conţinuturi şi criterii de evaluare cu un grad mai mare de generalitate. Proiectarea eşalonată constă în elaborarea programelor de instruire specifice unei discipline şi apoi a unei lecţii/activităţi. Acest tip de proiectare este specific cadrului didactic (în principal). 5.4. Proiectarea activităţii didactice la nivelul cadrului didactic Documentele curriculare de bază pe care le realizează cadrul didactic sunt: · Planificarea calendaristică; · Proiectarea unităţilor de învăţare; · Proiectul pedagogic al lecţiei/ activităţii. Elementul central în realizarea proiectării didactice este programa. Aceasta reprezintă un document normativ. Ea stabileşte ţintele ce trebuie atinse. Proiectarea activităţii didactice presupune: · lectura/studiul programei; · planificarea calendaristică; 128 Proiectul pentru Învăţământul Rural Perspectiva produselor sau documentelor curriculare · proiectarea secvenţială a unităţilor de învăţare; · proiectul unei activităţi/lecţii. Lectura programei Programa „se citeşte” pe orizontală în succesiunea următoare: obiective cadru - obiective de referinţă - activităţi de învăţare - conţinuturi - evaluare. În demersul său, cadrul didactic trebuie să aibă în vedere faptul că fiecărui obiectiv cadru îi sunt asociate mai multe obiective de referinţă. Pentru realizarea obiectivelor de referinţă se pot realiza mai multe tipuri de activităţi de învăţare. Unele dintre activităţile posibile sunt recomandate în programă. Acestea au caracter orientativ, în sensul că profesorul poate opta pentru folosirea unora dintre aceste activităţi propuse sau poate construi, gândi, imagina activităţi proprii (Documentele programului de abilitare curriculară, Botoşani, 2000). Planificarea calendaristică. Concept, etape, structură Planificarea calendaristică a activităţilor de predare/învăţare face parte integrantă din programare, ca activitatea de organizare a conţinuturilor. Timpul disponibil de instruire se confruntă cu timpul necesar clasei de elevi pentru a atinge anumite performanţe de învăţare. Rezultă că planificarea calendaristică trebuie precedată de o analiză/evaluare diagnostică pentru a aprecia: · timpul mediu realmente necesar clasei de elevi pentru a realiza sarcinile de învăţare corespunzătoare obiectivelor terminale şi a atinge performanţele anticipate; · tipurile de strategii pedagogice optime adecvate dirijării învăţării elevilor din clasa respectivă; · tipurile de activităţi şi eşalonarea lor în timpul de instruire; · succesiunea probelor de evaluare formativă şi sumativă. Pe baza rezultatelor diagnozei pedagogice se procedează la planificarea calendaristică semestrială în formă de tabel. Din perspectivă curriculară, planificarea calendaristică nu este un document administrativ, ci un instrument de interpretare personală a programei. Planificarea presupune o lectură atentă şi personală a programei. Elaborarea planificării parcurge următoarele etape: · citirea atentă a programei; · stabilirea succesiunii de parcurgere a conţinuturilor; · corelarea fiecărui conţinut în parte cu obiectivele de referinţă vizate; · verificarea concordanţei dintre traseul educaţional propus de cadrul didactic şi oferta de resurse didactice de care dispune (ghiduri metodice, îndrumătoare etc.); Proiectul pentru Învăţământul Rural 129 Perspectiva produselor sau documentelor curriculare · alocarea timpului considerat necesar pentru fiecare conţinut în concordanţă cu obiectivele de referinţă vizate. Rubrica planificării calendaristice poate fi următoarea: Unităţi de învăţare/teme Obiective de referinţă vizate Nr. ore Săptămâna Obser alocate vaţii Tabel 4.2. 130 Proiectul pentru Învăţământul Rural Perspectiva produselor sau documentelor curriculare Proiectarea unităţii de învăţare. Concept, structură Repere conceptuale Acest concept este relativ recent în teoria şi proiectarea pedagogică românească. Deşi este proaspăt introdus, a produs deja o seamă de confuzii, care se menţin la nivel semantic dar şi la nivel practic, aplicativ. Sensul real şi iniţial al “unităţii de învăţare” este de “unitate curriculară”, care are obiective proprii bine definite, un conţinut bine precizat şi corespunzător competenţelor vizate prin obiective, se realizează prin strategii instructiv - educative adecvate, iar evaluarea solicită/ “cheamă” metode, tehnici şi instrumente specifice. În concepţia grupului care a avansat conceptul, o unitate de învăţare poate să acopere una sau mai multe activităţi. În practica şcolară, în prezent, se pune, în mod eronat, semnul egalităţii între “unitatea de învăţare” şi “unitatea de conţinut”. Alocarea timpului afectat unei unităţi de învăţare se face prin planificarea anuală. O unitate de învăţare are următoarele caracteristici: · este coerentă din punct de vedere al competenţelor vizate; · este unitară din punct de vedere al conţinutului tematic; · se desfăşoară continuu pe o perioadă de timp; · se finalizează prin evaluare. Proiectarea unităţii de învăţare În elaborarea unui asemenea demers trebuie să se aibă în vedere: · centrarea demersului pe obiective, nu pe conţinuturi; · implicarea în proiectare a următorilor factori: a) obiective: de ce? (obiective de referinţă) b) activităţi de învăţare: Cum? c) evaluare: Cât? (descriptori de performanţă) d) resurse: Cu ce? În practica şcolară s-a propus următoarea reprezentare grafică pentru integrarea proiectării unităţii de învăţare: Şcoala__________ Disciplina_________ Clasa_____________ Proiectul pentru Învăţământul Rural Cadru didactic......................... Săptămâna/anul........................ 131 Perspectiva produselor sau documentelor curriculare Proiectul unităţii de învăţare Unitatea de învăţare:…………. Nr. ore alocate:……………….. Conţinuturi -detalieri- Obiective de referinţă Activităţi Resurse de învăţare Evaluarea Observaţii Instrumente Proiectul pedagogic al lecţiei sau proiectul de lecţie; structura Proiectul este (poate fi) structurat în trei părţi: I. Datele de identificare II. Construcţia propriu-zisă III. Criteriul de optimalitate I. Date de identificare. Se precizează: · data; · clasa/ grupa; · disciplina; · aria curriculară; · tipul lecţiei (transmitere însuşire de priceperi şi deprinderi, recapitulare mixtă); · obiectivele de referinţă; · obiectivele operaţionale; · strategii didactice folosite; · bibliografie. noi conţinuturi, formare de şi sistematizare, evaluare, II. Construcţia propriu-zisă Construcţia (poate) include cinci indicatori, aşezaţi în coloane: · eşalonarea în timp a situaţiilor instructive (secvenţele lecţiei); · obiectivele operaţionale; · unităţile de conţinut; · strategiile didactice; · modalităţi de evaluare. Între aceşti 5 indicatori trebuie să existe relaţii de corespondenţă. Proiectul trebuie să aibă coerenţă atât pe orizontală cât şi pe verticală. 132 Proiectul pentru Învăţământul Rural Perspectiva produselor sau documentelor curriculare Grafic tabelul se prezintă astfel: Eşalonarea în timp a situaţiilor de instruire Tabel 4.3: Tabel de specificare a corespondenţelor Obiectivele Conţinuturi Strategii Evaluarea operaţionale didactice Indicatorii prezentaţi mai sus se elaborează în următoarea ordine: · se formulează obiectivele, care trebuie să aibă un caracter concret, operaţional, să fie în strânsă legătură cu unităţile de conţinut rezultate în urma analizei logice şi pedagogice a acestuia; · se optează pentru strategia pedagogică adaptată la obiectivele de conţinut activat; · se stabilesc modalităţile şi instrumentele de evaluare; · se eşalonează în timp situaţiile de instruire. Etapele mari ale unei lecţii sunt, în general, următoarele: · captarea atenţiei; · organizarea activităţii; · verificarea temei; · enunţarea obiectivelor; · predarea noilor conţinuturi; · fixarea noilor conţinuturi; · transferul cunoştinţelor; · tema pentru acasă. III. Criteriul de optimalitate precizează: · distribuţia standardelor de conţinut de la nivelul minimal la nivel maximal; · repartiţia aşteptată sau dezirabilă a performanţelor elevilor sau modul de realizare (distribuţie) a performanţelor relative. (sursa: Lazăr Vlăsceanu, Curs de pedagogie, TIPOGRAFIA UNIVERSITĂŢII BUCUREŞTI, 1988). Calităţile unui proiect de lecţie : · să ofere o perspectivă globală şi completă asupra lecţiei; · să aibă un caracter realist; · să fie simplu şi operaţional; · să fie flexibil. Proiectul pentru Învăţământul Rural 133 Perspectiva produselor sau documentelor curriculare 6. Repere pentru elaborarea răspunsului la „Proba de autoevaluare nr.1” Analizaţi critic unul din documentele curriculare specificate mai jos: · un manual din învăţământul preuniversitar; · un document curricular auxiliar (un Ghid metodic, un caiet de lucru etc.). În rezolvarea acestei sarcini de lucru vă veţi folosi de instrumentele de analiză consacrate, respectiv de criteriile prezentate în curs pentru cele două categorii de documente curriculare. 134 Proiectul pentru Învăţământul Rural Perspectiva produselor sau documentelor curriculare 7. Lucrarea de verificare nr. 1 Notă ·Toate subiectele sunt obligatorii. ·Se acordă 10 puncte din oficiu. · Nota finală se obţine prin împărţirea la 10 a punctajului realizat de student/ cursant. · Subiectul I (20 de puncte ) Definiţi în cuvinte proprii conceptele: · Plan de învăţământ; · Programa şcolară; · Manual şcolar; · Proiect al unităţii de învăţare; · Proiect de lecţie/ activitate. Atenţie! Se acordă câte 4 puncte pentru fiecare definiţie corect formulată. Subiectul al II-lea (70 de puncte) Sunteţi la început de capitol/ unitate de învăţare. Cerinţă: Realizaţi proiectul unităţii de învăţare respective. Schema de corectare şi de notare/ apreciere holistică (globală) a demersului de proiectare. Sugestii. Nivelul minimal: între 21- 40 de puncte (notele 5- 6) Proiectul are următoarele caracteristici: · Definire imprecisă, incorectă şi nediversificată a obiectivelor; · Conţinuturile corespondente sunt selectate dar au relevanţă scăzută pentru procesul de dobândire de către elev a competenţelor vizate; · Activităţile de învăţare şi resursele implicate sunt slab diferenţiate; · Evaluarea acoperă parţial problematica vizată. Nivelul mediu: între 41- 60 de puncte (notele 7- 8) Proiectul are următoarele caracteristici: · Obiectivele de evaluare şi conţinuturile sunt bine definite/ stabilite, corelate şi acoperă întreaga problematică a capitolului sau unităţii de învăţare; · Activităţile de învăţare şi resursele nu sunt adecvate integral contextului educaţional respectiv; · Este folosit un limbaj ştiinţific corect dar cu mici imperfecţiuni; Proiectul pentru Învăţământul Rural 135 Perspectiva produselor sau documentelor curriculare · Evaluarea nu este diversificată şi în corespondenţă totală cu obiectivele şi cu unităţile de conţinut vizate. Nivelul maximal: între 61-70 de puncte (notele 9- 10) Demersul de proiectare are următoarele caracteristici: · Obiectivele sunt definite cu rigoare, într-un limbaj de specialitate elevat; sunt diversificate ca grad de complexitate (vizează cunoştinţe, capacităţi de aplicare dar şi capacitate de sinteză, de emitere/ de formulare/ exprimare a judecăţilor de valoare despre problematica respectivă); · Conţinuturile beneficiază de un nivel ridicat de reprezentativitate şi sunt în corespondenţă totală cu obiectivele de evaluare formulate; · Activităţile de învăţare şi resursele sunt adecvate integral contextului educaţional respectiv; · Instrumentarul şi metodologia de evaluare selectate permit aprecierea corectă, pertinentă a universului problematic al capitolului/ unităţii de învăţare respective. · Proiectarea pedagogică realizată se încadrează perfect în logica curriculum-ului, angajând cele trei dimensiuni: structurală, procesuală şi a produsului; este integrală, optimă şi strategică. 136 Proiectul pentru Învăţământul Rural Perspectiva produselor sau documentelor curriculare 8. Bibliografie · Cerghit, I., (coord.) – Perfecţionarea lecţiei în şcoala modernă, Editura Didactică şi Pedagogică, Bucureşti, 1983 · Cerghit Ioan, Vlăsceanu Lazăr, (coord), Curs de pedagogie, Tipografia Universităţii din Bucureşti, Bucureşti, 1988, cap. Proiectarea pedagogică · Ezechil Liliana, Păişi Mihaela, Laborator preşcolar, Editura Integral, Bucureşti, 2002 · Ionescu M. – Clasic şi modern în organizarea lecţiei, Cluj-Napoca, Editura Dacia, 1982 · Jinga, Ioan şi Elena Joiţa, Manual de pedagogie, Editura ALL, Bucureşti, 2001, pag. 395-406, · Manolescu, Marin, Curriculum pentru învăţământul primar şi preşcolar. Teorie şi practică, Editura CREDIS a Universităţii din Bucureşti, Bucureşti, 2004, pag. 171-281 · Manolescu Marin – Evaluarea şcolară – un contract pedagogic, Editura Fundaţiei Culturale „Dimitrie Bolintineanu”, Bucureşti, 2002 · Nicola I. – Pedagogie, Editura Didactică şi Pedagogică, Bucureşti, 1994 · Potolea, Dan şi Păun Emil, (coord), Pedagogie. Fundamentări teoretice şi demersuri aplicative, Editura Polirom, Iaşi, 2002 · Potolea, Dan, Programe şcolare pentru disciplinele psihologice şi pedagogice, CNC, 2002, · Ungureanu D. – Teoria curriculum-ului, Editura Mitron, Timişoara, 1999 · CNC, MEN, Ghidurile metodice pentru aplicarea programelor în învăţământul preuniversitar, CNC, Bucureşti, 2001 · MEN, Consiliul Naţional pentru Curriculum – Curriculum Naţional – programe şcolare pentru învăţământul primar, Bucureşti, 1998 · MEN, Programa activităţilor instructiv-educative în grădiniţă, MEN, Bucureşti, 2000 · Curriculum Naţional pentru învăţământul obligatoriu. Cadru de referinţă, CNC, MEN, 1998 Proiectul pentru Învăţământul Rural 137 Curriculum naţional; abordare generală şi implicaţii în practica educaţională Unitatea de învăţare nr. 5 CURRICULUM NAŢIONAL; ABORDARE GENERALĂ ŞI IMPLICAŢII ÎN PRACTICA EDUCAŢIONALĂ Cuprins: 1. Obiectivele unităţii de învăţare nr. 5 . . . . . . . . . . . . . . . . . . . . . . . . . . . .138 2. Curriculum Naţional . . . . . . . . . . . . . . . . . . . . . . . . . . . . . . . . . . . . . . . . 139 2.1. Concept, semnificaţii . . . . . . . . . . . . . . . . . . . . . . . . . . . . . . . . 139 2.2. Curriculum Naţional: dimensiunile noutăţii . . . . . . . . . . . . . . . .140 2.3. Ciclurile curriculare . . . . . . . . . . . . . . . . . . . . . . . . . . . . . . . . . .141 2.4. Aria curriculară . . . . . . . . . . . . . . . . . . . . . . . . . . . . . . . . . . . . .143 2.5. Curriculum nucleu . . . . . . . . . . . . . . . . . . . . . . . . . . . . . . . . . . .143 2.6. Curriculum la decizia şcolii . . . . . . . . . . . . . . . . . . . . . . . . . . . .144 2.7. Disciplinele opţionale . . . . . . . . . . . . . . . . . . . . . . . . . . . . . . . . 145 3. Proba de verificare nr. 1 . . . . . . . . . . . . . . . . . . . . . . . . . . . . . . . . . . . . .152 4. Bibliografie . . . . . . . . . . . . . . . . . . . . . . . . . . . . . . . . . . . . . . . . . . . . . . . 154 1. Obiectivele unităţii de învăţare nr. 5 Pe parcursul şi la sfârşitul acestei unităţi de învăţare, studenţii vor fi capabili: · · · ·· · Să utilizeze în diverse contexte de instruire, metodice etc. principalele concepte teoretice specifice acestui capitol: cicluri curriculare, arii curriculare, curriculum la decizia scolii, discipline opţionale etc.; Să caracterizeze principalele linii directoare care au jalonat conceperea Curriculum-ului Naţional; Să argumenteze necesitatea complementarităţii, în practica şcolară, a curriculum-ului obligatoriu cu cel opţional; Să elaboreze documente curriculare de diverse tipuri şi grade de generalitate, în funcţie de diverse contexte educaţionale; Să utilizeze/ să integreze în practica şcolară documentele curriculare specifice. 138 Proiectul pentru Învăţământul Rural Curriculum naţional; abordare generală şi implicaţii în practica educaţională 2. Curriculum Naţional 2.1.Concept, semnificaţii Curriculum Naţional reprezintă sistemul experienţelor de învăţare oferite de şcoală într-un sistem naţional. Prin CURRICULUM NAŢIONAL se desemnează, în mod convenţional, totalitatea programelor şcolare. Astfel, tot în mod convenţional, prin REFORMĂ CURRICULARĂ se desemnează în principal reforma operată la nivelul programelor şcolare şi al suportului instituţional al acestora, planurile-cadru de învăţământ. Curriculum-ul Naţional adoptat în 1998 oferă un grad mai ridicat de flexibilitate, oferind posibilitatea conceperii unor trasee curriculare diferenţiate şi personalizate. Această flexibilitate se concretizează în principal, în raportul dintre „curriculum nucleu” sau obligatoriu (65% - 70%) şi cel „la decizia şcolii” (35%-30%). Acesta din urmă trebuie să ofere o gamă largă de posibilităţi, din care trebuie să se aleagă una sau mai multe variante, adaptate cerinţelor elevilor. CURRICULUM NAŢIONAL a fost elaborat pentru a sintetiza ansamblul de aşteptări exprimate de şcoală faţă de un tânăr capabil să răspundă cerinţelor unor realităţi exprimate. Aceste exigenţe s-ar putea rezuma în: · Capacităţi superioare de gândire critică şi divergentă, în măsură să-i ajute pe elevi să utilizeze cunoştinţele şi competenţele dobândite în diferite situaţii problemă; · Motivaţia şi disponibilitatea de a răspunde în mod adecvat la schimbare, ca premisă a oricărei dezvoltări personale; · Capacităţi de inserţie socială activă, alături de un set de aptitudini şi de valori personalizate, care vor permite elevilor participarea la viaţa unei societăţi deschise şi democratice. Repere fundamentale în procesul de elaborare a noului curriculum pentru învăţământul obligatoriu: · Raportarea la dinamica şi la necesităţile actuale, precum şi la finalităţile de perspectivă ale sistemului românesc de învăţământ, generate de evoluţiile societăţii şi formulate în diverse documente de politică educaţională; · Raportarea la tendinţele actuale şi la criteriile internaţionale general acceptate în domeniul reformelor curriculare; · Raportarea la acele tradiţii ale sistemului românesc de învăţământ care sunt pertinente din punctul de vedere al reformei în curs. Proiectul pentru Învăţământul Rural 139 Curriculum naţional; abordare generală şi implicaţii în practica educaţională Reforma curriculară are în vedere construirea programelor şcolare pe baza următorilor indicatori: · Nivelul, varietatea şi complexitatea intereselor educaţionale ale elevilor; · Ritmul multiplicării permanente a domeniilor cunoaşterii; · Exigenţele formării personalităţii elevului într-o lume în schimbare. Elaborarea noului CURRICULUM NAŢIONAL a urmărit: · Adecvarea curriculum-ului, în ansamblul său, la contextul socio-cultural naţional; · Permeabilitatea curriculum-ului faţă de evoluţia în domeniu înregistrată pe plan internaţional; · Coerenţa, manifestată atât la nivelul relaţiei dintre curriculum şi finalităţile sistemului de învăţământ, cât şi la nivelul diferitelor componente intrinseci ale acestuia; · Pertinenţa curriculum-ului în raport cu obiectivele educaţionale; · Transparenţa curriculum-ului din punctul de vedere al tuturor agenţilor educaţionali implicaţi; · Articularea optimă a fazelor procesului curricular în ansamblul său: proiectare, elaborare, aplicare, revizuire permanentă. 2.2. Curriculum Naţional: dimensiuni ale noutăţii Se manifestă prin: · plasarea învăţării - ca proces - în centrul demersurilor şcolii (important este nu ceea ce profesorul a predat, ci ceea ce elevul a învăţat); · orientarea învăţării spre formarea de capacităţi şi atitudini prin dezvoltarea competenţelor proprii rezolvării problemelor, precum şi prin folosirea strategiilor participative în activitatea didactică; · flexibilizarea ofertei de învăţare venită dinspre şcoală (structurarea nu a unui învăţământ unic pentru toţi, conceput pentru un elev abstract, ci a unui învăţământ pentru fiecare, deci pentru elevul concret); · adaptarea conţinuturilor învăţării la realitatea cotidiană, precum şi la preocupările, interesele şi atitudinile elevului; · introducerea unor noi modalităţi de selectare şi de organizare a obiectivelor şi a conţinuturilor, conform principiului „nu mult, ci bine”; important nu este nu doar ce anume, ci cât de bine, când şi de ce se învaţă, dar şi la ce anume serveşte mai târziu ceea ce s-a învăţat la şcoală; · posibilitatea realizării unor parcursuri şcolare individualizate, motivante pentru elevi, orientate spre inovaţie şi împlinire personală; · responsabilitatea tuturor agenţilor educaţionali în vederea proiectării, monitorizării şi evaluării curriculum-ului. 140 Proiectul pentru Învăţământul Rural Curriculum naţional; abordare generală şi implicaţii în practica educaţională 2.3. Ciclurile curriculare Ciclurile curriculare reprezintă periodizări ale şcolarităţii care au în comun obiective specifice. Ele grupează mai mulţi ani de studiu, care aparţin uneori de niveluri şcolare diferite. Aceste periodizări ale şcolarităţii se suprapun peste structura formală a sistemului de învăţământ, cu scopul de a focaliza obiectivul major al fiecărei etape şcolare şi de a regla procesul de învăţământ prin intervenţii de natură curriculară. Introducerea ciclurilor curriculare se exprimă la nivel de: · Obiective care particularizează finalităţile grădiniţei, ale învăţământului primar şi ale învăţământului secundar; · Metodologie specifică didactică. Introducerea ciclurilor curriculare devine operativă prin: · Modificările în planurile de învăţământ, privind: - gruparea obiectelor de studiu; - momentul introducerii în planurile-cadru a unor anumite discipline; - ponderea disciplinelor în economia planurilor; · Modificările conceptuale la nivelul programelor şi al manualelor şcolare; · Modificările de strategie didactică (condiţionate de regândirea formării iniţiale şi continue a învăţătorilor şi a profesorilor). Ciclurile curriculare ale învăţământului primar şi gimnazial sunt prezentate în tabelul următor: VÂRSTĂ CLASA CICLUL CURRICU-LAR 6 6+ 8 9 7 GR I II III . Pr eg ACHIZIŢII FUNDAMEN-TALE 10 11 12 IV V VI DEZVOLTARE 13 14 15 VII VIII IX OBSERVARE ŞI ORIENTARE Fiecare ciclu curricular oferă un set coerent de obiective de învăţare, care consemnează ceea ce ar trebui să atingă elevii la capătul unei anumite etape a parcursului lor şcolar. Prin aceste obiective, ciclurile curriculare oferă diferitelor etape ale şcolarităţii o serie de dominante care se reflectă în alcătuirea programelor şcolare. Proiectul pentru Învăţământul Rural 141 Curriculum naţional; abordare generală şi implicaţii în practica educaţională Efecte ale introducerii ciclurilor curriculare: · Crearea continuităţii la trecerea de la o treaptă de şcolaritate la alta (grădiniţă-învăţământ primar, învăţământ primar-gimnaziu, gimnaziu-liceu) prin: otransferul de metode; ostabilirea de conexiuni explicite la nivelul curriculum-ului. · Crearea premiselor necesare pentru extinderea şcolarităţii către vârstele de 6 şi 16 ani; · Constituirea unei structuri a sistemului de învăţământ mai bine corelată cu vârstele psihologice. 2.3.1. Obiectivele ciclurilor curriculare Ciclul achiziţiilor fundamentale (grupa pregătitoare a grădiniţei - acolo unde există, urmată de clasele I-a şi a II-a) are ca obiective majore acomodarea la cerinţele sistemului şcolar şi alfabetizarea iniţială. Acest ciclu vizează: · Asimilarea elementelor de bază ale principalelor limbaje convenţionale (scris, citit, calcul aritmetic); · Stimularea copilului în vederea perceperii, cunoaşterii şi stăpânirii mediului apropiat; · Stimularea potenţialului creativ al copilului, a intuiţiei şi a imaginaţiei acestuia; · Formarea motivării pentru învăţare, înţeleasă ca o activitate socială. Ciclul de dezvoltare (clasele a III-a – a IV-a ) are ca obiectiv major formarea capacităţilor de bază necesare pentru continuarea studiilor. Ciclul de dezvoltare vizează: · Dezvoltarea achiziţiilor lingvistice şi încurajarea folosirii limbii române, a limbii materne şi a limbilor străine pentru exprimare în situaţii variate de comunicare; · Dezvoltarea unei gândiri structurate şi a competenţei de a aplica în practică rezolvarea de probleme; · Familiarizarea cu o abordare pluridisciplinară a domeniilor cunoaşterii; · Constituirea unui set de valori consonante cu o societate democratică şi pluralistă; · Încurajarea talentului şi a experienţei în diferite forme de artă; · Formarea responsabilităţii pentru propria dezvoltare şi sănătate; · Formarea unei atitudini responsabile faţă de mediu. 142 Proiectul pentru Învăţământul Rural Curriculum naţional; abordare generală şi implicaţii în practica educaţională Ciclul de observare şi orientare (clasele a VII-a – a IX-a) are ca obiectiv major orientarea în vederea optimizării opţiunii şcolare şi profesionale ulterioare. El vizează: · Descoperirea de către elev a propriilor afinităţi, aspiraţii şi valori în scopul construirii unei imagini de sine pozitive; · Formarea capacităţii de analiză a setului de competenţe dobândite prin învăţare în scopul orientării spre o anumită carieră profesională; · Dezvoltarea capacităţii de a comunica, inclusiv prin folosirea diferitelor limbaje specializate; · Dezvoltarea gândirii autonome şi a responsabilităţii faţă de integrarea în domeniul social. 2. 4. Aria curriculară Oferă o viziune multi- şi/sau inter-disciplinară asupra obiectelor de studiu. Curriculum-ul Naţional este structurat pe şapte arii curriculare, stabilite pe baza unor principii şi criterii de tip epistemologic şi psihopedagogic. Acestea sunt: · limba şi comunicare; · matematica şi ştiinţele ale naturii; · om şi societate; · arte; · educaţie fizică şi sport; · tehnologii; · consiliere şi orientare. 2.5. Curriculum nucleu Curriculum nucleu cuprinde numărul minim de ore de la fiecare disciplină obligatorie prevăzută în planul-cadru de învăţământ. Programele pentru aceste discipline din curriculum-ul nucleu cuprinde obiective cadru, obiective de referinţă, conţinuturi şi standarde curriculare de performanţă obligatorii pentru toate şcolile şi pentru toţi elevii. Drept consecinţă, noile programe şcolare pe discipline cuprind: Obiective cadru Obiectivele cadru sunt obiective cu un grad ridicat de generalitate şi complexitate. Ele se referă la formarea unor capacităţi şi aptitudini generate de specificul disciplinei şi sunt urmărite de-a lungul mai multor ani de studiu. Proiectul pentru Învăţământul Rural 143 Curriculum naţional; abordare generală şi implicaţii în practica educaţională Obiective de referinţă Obiectivele de referinţă specifică rezultatele aşteptate ale învăţării şi urmăresc progresia în formarea capacităţii şi achiziţia de cunoştinţe ale elevului de la un an de studiu la altul. Acest mod de a concepe obiectivele menţionate în programă are următoarele avantaje: · Oferă o imagine sintetică asupra domeniului de cunoaştere modelat prin intermediul didacticii obiectului de învăţământ avut în vedere; · Asigură evidenţierea unei dezvoltări progresive în achiziţia de competenţe de la un an de studiu la altul; · Reprezintă un instrument conceptual care, utilizat corect la nivelul evaluării, oferă o hartă clară a evoluţiei capacităţilor copilului şi posibilitatea stimulării acelor deprinderi care au fost insuficient formate şi dezvoltate; · Creează premisele pentru deplasarea accentelor în activitatea didactică de pe transmiterea de informaţii pe aspecte formative ale predării-învăţării. Activităţi de învăţare Exemplele de activităţi de învăţare propun modalităţi de organizare a activităţii în clasă. Programa oferă cel puţin un exemplu de activitate pentru fiecare obiectiv de referinţă în parte. Exemplele de activităţi de învăţare sunt construite astfel încât să pornească de la experienţa concretă a elevului şi să se integreze unor strategii didactice adecvate contextelor variate de învăţare. 2.6. Curriculum la decizia şcolii Curriculum la decizia şcolii acoperă diferenţa de ore dintre Curriculum-ul nucleu şi numărul maxim de ore pe săptămână pe disciplină şi pe an de studiu, prevăzute în planurile cadru de învăţământ. Obiectivele şi conţinuturile care intră în curriculum la decizia şcolii nu sunt obligatorii. Ele fac însă parte din disciplina prevăzută în planul cadru. Forme de manifestare/ concretizare a curriculum-ului la decizia şcolii: · Curriculum nucleu aprofundat (CAN); · Curriculum extins (CE); · Curriculum elaborat în şcoală (CES). Curriculum nucleu aprofundat (CAN) presupune realizarea obiectivelor şi însuşirea conţinuturilor obligatorii din programa disciplinei, prin diversificarea activităţilor de învăţare până la acoperirea numărului maxim de ore din plaja orară a disciplinei respective. Această variantă se poate realiza cu elevii ale căror interese nu sunt orientate spre respectiva disciplină şi/sau arie curriculară; sau pentru elevii slabi care au nevoie de un număr de ore mai mare decât ceilalţi pentru însuşirea conţinuturilor obligatorii. 144 Proiectul pentru Învăţământul Rural Curriculum naţional; abordare generală şi implicaţii în practica educaţională Curriculum extins (CE) presupune parcurgerea în întregime a programei, atât a conţinuturilor obligatorii cât şi a celor neobligatorii. Se lărgeşte astfel oferta de învăţare (cunoştinţe, capacităţi, atitudini etc.) până la acoperirea numărului maxim de ore din plaja orară a disciplinelor respective. Această variantă se poate realiza cu elevii care manifestă interes pentru anumite discipline sau arii curriculare. Curriculum elaborat în şcoală (CES) presupune diverse tipuri de activităţi opţionale pe care le propune şcoala (sau le alege din lista avansată la nivel central). Proiectarea curriculum-ului elaborat în şcoală va fi condiţionată de: resursele umane şi materiale din şcoală, interesele elevilor, situaţiile specifice şcolii, necesităţile comunităţii locale. Forme ale CES: a) Opţionalul la nivelul disciplinei reprezintă o ofertă diferită faţă de cea propusă de autoritatea centrală. Aceasta este elaborată în şcoală, la nivelul catedrei şi presupune formularea unor obiective de referinţă care nu apar în programă. b) Opţionalul la nivelul ariei curriculare presupune alegerea unei teme care implică cel puţin două discipline din aceeaşi arie curriculară. În acest caz, pornind de la obiectivele cadru ale disciplinelor vor fi formulate obiective de referinţă din perspectiva temei pentru care s-a optat. c) Opţionalul la nivelul mai multor arii curriculare poate fi proiectat pornind de la un obiectiv complex transdisciplinar sau interdisciplinar prin intersectarea unor segmente de discipline aparţinând mai multor arii curriculare. Obiectivele de referinţă derivă, în acest caz din obiectivele cadru ale ariilor curriculare asociate. 2.7. Disciplinele opţionale Ce sunt disciplinele opţionale? Disciplinele opţionale sunt: · discipline/teme/cursuri opţionale pe care şcoala le propune elevilor cu aprobarea Inspectoratelor Şcolare Judeţene, ISMB; · proiectele de discipline/teme/cursuri opţionale propuse de profesori sau învăţători, aprobate de consiliile de administraţie din şcoli şi licee sau, dimpotrivă, alese din lista oferită de MEC; · discipline de sine stătătoare (nu reprezintă extinderi sau aprofundări); · posibilităţi de „dezvoltare locală de curriculum”; · oportunităţi ce constituie ideea însăşi de reformă curriculară, prin oferta generoasă pe care şcoala o face elevilor; · „repere” pentru definirea „personalităţii” şcolii sau pe care aceasta vrea să şi-o creeze; · puncte de referinţă în elaborarea „Proiectului şcolii”; · oportunităţi în asigurarea parcursurilor individuale ale elevilor, potrivit intereselor şi aptitudinilor individuale ale elevilor, potrivit intereselor şi aptitudinilor lor (lucru în echipă, grupe de 10-15 elevi); Proiectul pentru Învăţământul Rural 145 Curriculum naţional; abordare generală şi implicaţii în practica educaţională · primul pas în realizarea reformei de mentalitate în şcoli şi licee la nivelul conducerii, cadrelor didactice, elevilor şi implicit părinţilor; · posibilităţi concrete de realizare a unui învăţământ formativ şi vocaţional; · modalităţi concrete prin care profesorii şi învăţătorii pot da dovada măiestriei lor profesionale şi psihopedagogice prin abordarea tematică a propriilor lor preferinţe; · oportunităţi ale elevilor de a alege domeniul în care doresc să-şi dezvolte deprinderi şi capacităţi şi să-şi contureze propriul sistem de atitudini şi valori; · cadrul oferit de şcoală: oelevilor pentru a-şi alege propriul demers şcolar; o părinţilor de a alege şcoala în funcţie de ofertă; oprofesorilor de a alege şcoala în funcţie de nevoia şi posibilitatea de împlinire profesională; odirectorului de a-şi alege colectivul de cadre didactice în funcţie de oferta şi personalitatea şcolii. Cum se stabilesc opţionalele? În completarea curriculum-ului nucleu şcoala poate opta pentru una din cele trei variante la decizia şcolii (CNA; CE; CES). Şcoala are libertatea de a propune o ofertă foarte variată: schema a unei clase poate include toate tipurile de curriculum la decizia şcolii (de exemplu CE pentru aria curriculară 1, CNA pentru aria curriculară 2, CES pentru ariile 3 şi 4 sau 4 şi 5 etc.). Proiectarea disciplinelor opţionale Proiectarea curriculum-ului elaborat în şcoală are ca repere: · resursele umane şi materiale ale şcolii; · interesele elevilor; · situaţiile specifice şcolilor; · necesităţile comunităţii locale. Curriculum Naţional pentru învăţământul primar-gimnazial şi liceal propune următoarele modele de proiectare, care ţin seama de structura curriculum-ului nucleu, centrat pe obiective. A. Opţionalul la nivelul disciplinei constă în activităţi, proiecte, module, care reprezintă o ofertă diferită faţă de cea propusă de autoritatea centrală. Aceasta este elaborată în şcoală, la nivelul catedrei sau de cadrul didactic propunător şi presupune formularea unor obiective de referinţă care nu apar în programa disciplinei (în curriculum nucleu-trunchiul comun, obligatoriu).Opţionalul este realizabil la nivelul fiecărei discipline din cadrul tuturor ariilor curriculare. 146 Proiectul pentru Învăţământul Rural Curriculum naţional; abordare generală şi implicaţii în practica educaţională Opţionalele la nivelul disciplinei (notate cu *) pot fi: A 1. Opţional derivat dintr-o disciplină studiată, ca adâncire a acesteia, dincolo de extinderi, respectiv de maximum admis ca număr de ore şi obiective/conţinuturi stabilite prin programa şcolară pentru disciplina respectivă în cadrul ariei curriculare. Acest opţional se poate alege din lista de opţionale recomandată de MEC, din opţionalele notate cu (*) sau se poate propune de către cadrul didactic. Pentru ambele variante se întocmeşte un proiect de programă. A 2. Opţionalul ca altă disciplină decât cele menţionate în cadrul ariei curriculare. B. Opţionalul la nivelul ariei curriculare presupune alegerea unei teme care implică cel puţin două discipline dintr-o arie curriculară. Acest tip de opţional se realizează între disciplinele din aceeaşi arie curriculară. Opţionalele la nivelul ariei curriculare se notează cu (**). Şi pentru aceste opţionale se redactează proiecte de programă cu teme şi conţinuturi, care vor fi avizate în şcoală şi aprobate de inspectorate. Acest tip de opţional se poate realiza şi în echipă de către mai mulţi profesori, care prezintă tema/cursul comun. Programa va fi redactată după analiza conţinuturilor, iar redactarea ei, ca şi predarea, vor fi realizate în echipă, pe baza colaborării celor doi sau a mai multor profesori. Se vor acomoda stilurile de predare a conţinuturilor, iar cursul nu va putea fi predat decât după armonizarea conţinuturilor, dozarea şi stabilirea intervenţiei fiecăruia. Predarea acestui opţional nu va fi o improvizaţie în funcţie de inspiraţie, ci o colaborare continuă a propunătorilor şi realizatorilor. Programa va cuprinde obiective pe arie curriculară şi obiective cadru ale disciplinelor implicate. Astfel, pentru aria curriculară „Om şi societate”, acest tip de opţional vizează disciplinele: cultură civică, istorie, geografie, religie. Pot fi realizate teme comune între două, trei sau toate disciplinele ariei curriculare „Om şi societate”. C. Opţionalul la nivelul mai multor arii curriculare poate fi realizat la nivelul disciplinelor din cel puţin două arii curriculare. Are un caracter transdisciplinar sau interdisciplinar prin intersectarea unor segmente de discipline aparţinând mai multor arii. Opţionalul ca temă integratoare pentru mai multe arii curriculare este notat cu (***). Acest opţional are un caracter mai complex, iar realizarea lui implică multă preocupare şi experienţă din partea propunătorilor. Programa va cuprinde: obiective transdisciplinare şi obiective cadru ale disciplinelor implicate. Se poate realiza şi în echipă, la fel ca tipul de opţional precedent. Temele conţinuturilor programelor sunt la nivelul mai multor arii curriculare. Este oferta opţională cea mai generoasă, dar care impune şi o pregătire profesională şi documentară deosebită din partea purtătorilor. De asemenea, necesită o bază materială care să dispună de dotările necesare, fără de care, practic, este imposibil de realizat modul de realizare, în perspectivă, va deveni neatractiv pentru elevi. Proiectul pentru Învăţământul Rural 147 Curriculum naţional; abordare generală şi implicaţii în practica educaţională Dotarea minimală pentru disciplinele opţionale: · sală de clasă cu perdele de camuflaj; · un video; · un televizor color; · radiocasetofon; · casete audio şi video; · un calculator performant (reţea); · dischete; · xerox; · material didactic. Documentaţia disciplinei opţionale O dată ales tipul de opţional (titlul selectat din oferta MEC sau proiectul propriu) se va întocmi o documentaţie, pe baza cărei se va susţine proiectul de opţional la nivel de catedră, consiliu profesoral şi consiliu de administraţie al şcolii, pentru avizare: 1. Denumirea opţionalului; 2. Aria curriculară şi tipul de opţional (*,**, ***); 3. Durata (semestrial, anual, pe ciclu curricular); 4. Modul de desfăşurare: - pe grupe-număr grupe; - număr elevi; - pe clasă. 5. Propunător/ri: - nume, prenume; - specialitatea; - gradul didactic. 6. Şcoala şi localitatea; 7. Locul desfăşurării (ziua, ora, locul desfăşurării activităţilor); 8. Tabelul elevilor participanţi (nr. ctr., nume şi prenume, clasa, semnătura); 9. Proiect de programă (teme/conţinuturi). Programa se realizează în funcţie de: · Teme/conţinuturi; · Arie şi ciclu curricular; · Tipul de opţional; · Durată. Este preferabil să se propună titluri/teme de discipline care să intereseze, să răspundă unor cerinţe individuale şi sociale, specifice elevilor din şcoală, dar mai ales să creeze capacităţi şi deprinderi, abilităţi practice de integrare socială a elevului sau să-i folosească pentru a-i motiva învăţarea, formarea sa intelectuală, prin asumarea unui sistem de atitudini şi valori. Programele trebuie să fie exacte pe dobândirea de către elevi a unor cunoştinţe funcţionale şi a unor competenţe complexe şi variate. 148 Proiectul pentru Învăţământul Rural Curriculum naţional; abordare generală şi implicaţii în practica educaţională Planificarea (proiectarea didactică) trebuie să cuprindă următoarele rubricaţii pentru: A. Opţionalul la nivelul disciplinei (*) Obiectiv cadru Obiective de referinţă Activităţi de Evaluare învăţare B. Opţionalul la nivelul ariei curriculare (**) Obiectiv pe arie curriculară Obiective cadru ale disciplinelor implicate Obiective de referinţă Activităţi de evaluare învăţare C. Opţionalul la nivelul mai multor arii curriculare Obiectiv transdisciplinar Obiective cadru ale disciplinelor implicate Obiective de referinţă Activităţi de evaluare învăţare · Obiective cadru (generale) vor fi în domeniul: -cunoaşterii (conceptelor şi cunoştinţelor); -deprinderilor şi capacităţilor; -sistemului de atitudini şi valori. · Obiective de referinţă (specifice, operaţionale) sunt specifice ariei curriculare, disciplinelor din cadrul acesteia şi fiecărei discipline în parte. Obiectivele de referinţă trebuie adaptate tipului de opţional ales. · Activităţile de învăţare trebuie concentrate pe noi practici didactice de tip interactiv. Organizarea şi desfăşurarea activităţilor va fi reglată prin feed-back. · Evaluarea se realizează prin folosirea preponderentă a metodelor alternative de evaluare. Observarea sistemică a comportamentului elevului prin: o fişă de clasificare; o scară de clasificare; o listă de control/verificare; o proiectul; o portofoliul; o autoevaluarea. Proiectul pentru Învăţământul Rural 149 Curriculum naţional; abordare generală şi implicaţii în practica educaţională Evaluarea trebuie să fie CORECTĂ dar STIMULATIVĂ, bazată pe interesul şi participarea efectivă la realizarea activităţilor de învăţare. Conţinuturi Temele/conţinuturile vor fi alese pe baza bibliografiei studiate. În dreptul lor, în planificare, va trebui specificată data prezentării, grupa/clasa şi numărul de ore afectat. Ele vor cuprinde, pentru început, texte, rezumate, proiecte didactice şi trimiteri la sursele bibliografice sau material suport (realizate de profesori/învăţători). Bibliografia trebuie să însoţească lista conţinuturilor. Pe baza ei trebuie să fie realizate programa, temele (conţinuturile) disciplinelor opţionale. Responsabilităţi în organizarea opţionalelor Conducerile şcolilor · Să utilizeze eficient resursele umane din şcoală; · Să analizeze competenţele reale; · Să ofere condiţii de desfăşurare (spaţiu, orar); · Să respecte metodologia; · Să armonizeze pregătirea personalului didactic existent cu interesele elevilor, cerinţele părinţilor în contextul comunităţii locale; · Să nu ofere discipline opţionale numai pentru completarea normei didactice; · Să aprobe disciplinele/temele/cursurile opţionale susţinute în faţa consiliului de administraţie, convingător şi argumentat, pe bază de proiecte ce cuprind: programă, planificare, teme, conţinut; · Să prezinte oferte de opţionale în şcoală (afişare); · Să asigure informarea corectă a elevilor şi părinţilor (şedinţe cu părinţii, lectorate, pliante); · Să obţină acordul elevilor şi al părinţilor pe bază de semnătură. În concluzie: · Directorii şi consiliile de administraţie au responsabilitatea unui bun manageriat, în politica de cadre didactice-resurse umane; · Vor trebui să îşi prezinte oferta opţională, în funcţie de baza materială şi competenţele profesionale de care dispun; · Să aleagă un Curriculum la decizia şcolii care să permită individualizarea şcolii şi crearea unei personalităţi a acesteia, prin prezentarea „Proiectului şcolii” şi „Ofertei şcolii”; · Să asigure elevilor parcursuri individuale proprii, potrivit intereselor şi aptitudinilor lor, dându-le posibilitatea de a alege. Cadrele didactice · Să facă o ofertă bazată pe competenţă; · Să potrivească global şi realist abordarea tematicii; · Să-şi aleagă şi convingă elevii în funcţie de preferinţele acestora şi să-i capaciteze necontenit; · Să-şi organizeze în amănunt desfăşurarea cursului; 150 Proiectul pentru Învăţământul Rural Curriculum naţional; abordare generală şi implicaţii în practica educaţională · Să-şi realizeze propria programă; · Să-şi stabilească durata de desfăşurare a cursului (semestru, an ciclu curricular); · Să definească clar tipul de opţional şi modalităţile de realizare: - derivat; - ca altă disciplină; - ca temă integratoare. · Să nu improvizeze; · Să înţeleagă faptul că disciplina opţională înseamnă mai mult decât pregătirea pentru o oră de curs (chiar şi pentru cei cu foarte multă experienţă); · Să realizeze că abordare unei discipline opţionale nu înseamnă a şti mai mult, faţă de ce predai, ci a oferi altceva faţă de curriculum nucleu (trunchi comun) aprofundat (CAN) şi extins (CE), respectiv curriculum elaborat în şcoală (CES); · Să abordeze cu mai multă deschidere problema trans-/ inter-disciplinarităţii, în ideea colaborării (predării) mai multor profesori la realizarea aceluiaşi opţional; · Să depăşească orgoliile disciplinare şi individuale pentru realizarea scopului final, informarea pertinentă, formativă a elevului, formare de capacităţi şi mai ales opţiuni şi atitudini individuale de integrare socială. Elevii şi părinţii Elevii şi părinţii trebuie să se informeze în amănunt asupra modului de realizare a disciplinelor opţionale pe care le aleg din oferta şcolii: · aria curriculară; · conţinut; · durată; · resursele materiale şi umane ale şcolii. Elevii şi părinţii trebuie: · Să înţeleagă că oferta de opţionale a şcolii reprezintă un criteriu important în alegerea acesteia; · Să aprecieze corespunzător modul de realizare al disciplinelor opţionale, în alegerea din anul şcolar următor; · Să conştientizeze faptul că:  au dreptul să fie informaţi şi consultaţi în legătură cu orele de opţional;  durata opţionalului: acesta se poate întinde pe durata unui semestru sau an şcolar; în catalog, disciplinele opţionale se trec prin calificative (clasele I-IV) şi note (clasele V-XII);  rezultatele obţinute vor fi trecute şi în foaia matricolă a elevului;  dacă opţionalul este realizat pe durata unui semestru, media acestuia va fi semestrială; elevii nu pot opta pentru opţionalele din fiecare arie curriculară. · Să aleagă opţionalele care pot fi realizate în condiţii de maximă calitate, în funcţie de interese şi preferinţe; · Odată exprimată opţiunea pentru o anumită disciplină opţională, ea devine obligatorie pe durata pentru care a fost proiectată. Proiectul pentru Învăţământul Rural 151 Curriculum naţional; abordare generală şi implicaţii în practica educaţională 3. Lucrarea de verificare nr. 1 Notă · Toate subiectele sunt obligatorii. · Se acordă 10 puncte din oficiu. · Nota finală se obţine prin împărţirea la 10 a punctajului realizat de student/ cursant. · Subiectul I (10 puncte) Definiţi conceptele: 1. Curriculum Naţional; 2. cicluri curriculare; 3. arii curriculare; 4. curriculum la decizia şcolii. Important! Se acordă cate 2,5 puncte pentru fiecare definiţie corect formulată. Subiectul al II- lea(30 puncte) Elaboraţi o programă pentru un opţional din categoria „CES - Curriculum Elaborat în Şcoală” Cerinţe: · Structura să fie cea consacrată (este prezentată în Unitatea de învăţare nr. 5); · Elementele structurale sunt bine definite/ structurate; · Prezintă integral „Documentaţia” necesară. Important! Se acordă câte 10 puncte pentru fiecare cerinţă respectată integral. Subiectul al III- lea (50 puncte) Redactaţi un referat care să abordeze una din următoarele teme, la alegere: ”Comunicare, participare şi motivare personală şi instituţională în introducerea, implementarea şi monitorizarea Curriculum-ului Naţional” SAU: „Disciplinele opţionale între deziderat şi realitate în şcoala românească”. Referatul trebuie să răspundă următoarelor cerinţe: · Identificarea şi descrierea situaţiei reale, în raport cu fiecare din cele două teme posibile de referat; · Explicarea/ argumentarea factorilor şi condiţiilor care au generat/ generează situaţiile descrise; · Exprimarea unui punct de vedere personal privind cauzele, consecinţele şi perspectivele evolutive în cele două probleme puse în discuţie. 152 Proiectul pentru Învăţământul Rural Curriculum naţional; abordare generală şi implicaţii în practica educaţională Important! a) Structura referatului va fi următoarea: · Pagina de titlu; · Cuprinsul; · Introducerea; · Dezvoltarea elementelor de conţinut; · Concluziile; · Bibliografia; · Anexele. b) Criteriile de evaluare a referatului Validitatea (5 puncte) · Adecvare la tema propusă; · Structura, mod de concepere şi de argumentare, în concordanţă cu tema propusă. Completitudinea (5 puncte) · Aplicarea noţiunilor pedagogice/ docimologice în susţinerea ideilor; · Conexiuni interdisciplinare. Elaborarea şi structura (10 puncte) · Acurateţea şi rigoarea demersului ştiinţific; · Logica şi argumentarea ideilor; · Coerenţa şi unitatea întregului; · Corectitudinea ipotezelor şi a concluziilor. Calitatea materialului utilizat (8 puncte) · Calitatea surselor utilizate; · Calitatea datelor utilizate din aceste surse; · Calitatea prelucrării şi integrării datelor în contexte potrivite. Creativitatea/ originalitatea (10 puncte) · Gradul de noutate a structurii conţinutului; · Gradul de noutate a interpretării ideilor şi a argumentelor; · Gradul de noutate a concluziilor; · Gradul de noutate a strategiei de lucru. Redactarea (5 puncte) · Respectarea convenţiilor de redactare a unei lucrări în stilul ştiinţific; · Capacitatea de sinteză. Corectitudinea limbii utilizate (7 puncte) · Corectitudinea exprimării, a ortografiei şi a punctuaţiei. Proiectul pentru Învăţământul Rural 153 Curriculum naţional; abordare generală şi implicaţii în practica educaţională 4. Bibliografie · Crişan Alexandru (coord.) – Curriculum şcolar, Ghid metodologic, Bucureşti, MEI, ISE, 1996 · Giurgea Doina – Disciplinele Opţionale Editura Eficient, Bucureşti, 1999 · Manolescu, Marin, Curriculum pentru învăţământul primar şi preşcolar. Teorie şi practică, Editura CREDIS a Universităţii din Bucureşti, Bucureşti, 2004, pag. 281-337 · MEN, Consiliul Naţional pentru Curriculum – Curriculum Naţional – programe şcolare pentru învăţământul primar, Bucureşti, 1998 · Ghidurile metodice pentru aplicarea programelor în învăţământul preuniversitar, CNC, Bucureşti, 2001 · MEN – Programa activităţilor instructiv educative în grădiniţă, MEN, Bucureşti, 2000 154 Proiectul pentru Învăţământul Rural Bibliografie generală Bibliografie generală · Cerghit, I., (coord.) – Perfecţionarea lecţiei în şcoala modernă, Editura Didactică şi Pedagogică, Bucureşti, 1983 · Cerghit, Ioan, Neacşu, Ioan, Negreţ, Ioan, Prelegeri pedagogice, Editura Polirom, Iaşi, 2001 · Cerghit, Ioan, Vlăsceanu, Lazăr, (coord), Curs de pedagogie, Tipografia Universităţii Bucureşti, Bucureşti, 1988 · Ciolan, Lucian, Dincolo de discipline. Ghid pentru învăţarea integrată/ crosscurriculară, Editura Humanitas Educaţional, Bucureşti, 2003 · Creţu Carmen – Curriculum diferenţiat personalizat, Editura Polirom, Iaşi, 1998 · Chiş Vasile, Pedagogie contemporană. Pedagogie pentru competenţe, Casa Cărţii de Şcoală, Cluj Napoca, 2005 · Chiş, Vasile şi Ionescu, Miron, Pedagogie. Suporturi pentru formarea profesorilor, Presa Universitară Clujană, Cluj-Napoca, 2001 · Cozma, Teodor (coord), O nouă provocare pentru educaţie: interculturalitatea, Editura Polirom, Iaşi, 2004 · Crişan Alexandru (coord.) – Curriculum şcolar, Ghid metodologic, MEI, ISE, Bucureşti,1996 · Crişan Alexandru (coord.) – Curriculum şi dezvoltare curriculară în contextul reformei învăţământului. Politici curriculare de perspectivă, Document MEN, Consiliul Naţional pentru Curriculum, Bucureşti · Cucoş, Constantin, Pedagogie, Editura Polirom, Iaşi, 2000 · Cucoş Constantin (coord.) – Psihopedagogie pentru examenele de definitivat şi grade didactice, Editura Polirom, Iaşi, 1998 · D’Hainaut L. – Programe de învăţământ şi educaţie permanentă, Editura Didactică şi Pedagogică, Bucureşti, 1981 · De Landsheere, Gilbert, Definirea obiectivelor educaţionale, EDP, Bucureşti,1977 · De Landsheere, Gilbert, Dictionnaire de l’evaluation et de recherche en education, Paris, PUF, 1992 · Dumitru, Ion, Al., Dezvoltarea gândirii critice şi învăţarea eficientă, Editura de Vest, Timişoara, 2000 · Ezechil Liliana, Păişi Mihaela, Laborator preşcolar, Editura Integral, Bucureşti, 2002 · Gagne’ R. M., Briggs L. J. – Principii de design al instruirii, Editura Didactică şi Pedagogică, Bucureşti, 1977 · Gayet Daniel – Les performance scolaires, L’Harmmattan, Paris, 1997 · Giurgea Doina – Disciplinele opţionale, Editura Eficient, Bucureşti, 1999 · Ionescu M. – Clasic şi modern în organizarea lecţiei, Cluj-Napoca, Editura Dacia, 1982 · Ionescu Miron şi Chiş Vasile, Pedagogie, Presa Universitară Clujană, 2001 · Iucu B. Romiţă; Manolescu M. – Pedagogie, Editura Fundaţiei Culturale „Dimitrie Bolintineanu”, Bucureşti, 2001 · Iucu Romiţă, Instruirea şcolară, Editura Polirom, Iaşi, 2002 Proiectul pentru Învăţământul Rural 155 Bibliografie generală · Jinga I, Negreţ I – Învăţarea eficientă, Editura Aldiri, Bucureşti, 1999 · Manolescu, Marin, Curriculum pentru învăţământul primar şi preşcolar. Teorie şi practică, Editura CREDIS a Universităţii din Bucureşti, Bucureşti, 2004, · Manolescu Marin, Evaluarea şcolară. Metode, tehnici, instrumente, Editura Meteor, Bucureşti, 2005 · Neacşu I – Instruire şi învăţare, Editura Didactică şi Pedagogică, Bucureşti, 1999. · Nicola I. – Pedagogie, Editura Didactică şi Pedagogică, Bucureşti, 1994. · Niculescu, Rodica, Teoria şi managementul curriculum- ului, Editura Universităţii Transilvania, Braşov, 2003 · Păun Emil, Dan Potolea ( coord), Pedagogie. Fundamentări teoretice şi demersuri aplicative, Editura Polirom, Iaşi, 2002 · Schwab H.; Zenke K.G. – Dicţionar de pedagogie, Editura Polirom, Iaşi (traducere de Rodica Nicolau), 2001 · Ungureanu, Dorel, Educaţie şi curriculum, Editura Stampa, Craiova, 1999 · Ungureanu D. – Teoria curriculum-ului, Editura Mitron, Timişoara, 1999 · Văideanu G. – Conţinutul învăţământului în G. Văideanu (coord) Pedagogie, Editura Universităţii „Al. I. Cuza”, Iaşi, 1986 · Vlăsceanu, L., Potolea, D., Neculau, A., Miroiu, I., Şcoala la răscruce. Schimbare şi continuitate în curriculum-ul învăţământului obligatoriu, Editura Polirom, Iaşi, 2002 · Curriculum Naţional pentru învăţământul obligatoriu. Cadru de referinţă, CNC, MEN, 1998 · Ghidurile metodice pentru aplicarea programelor în învăţământul preuniversitar, CNC, Bucureşti, 2001 · MEN – Programa activităţilor instructiv educative în grădiniţă, MEN, Bucureşti, 2000 · MEN, Consiliul Naţional pentru Curriculum – Curriculum Naţional – programe şcolare pentru învăţământul primar, Bucureşti, 1998 · Programmes scolairs. Mode d’emploi, Center pour des recherches et L’inovation en l’enseignement, OCDE, 1998 156 Proiectul pentru Învăţământul Rural 